

General Aviation Terminal bou scuma 


Un alarma a activa ayera tardi na aeropuerto, cual a pone cu scuma a cuminsa sali te yega 
riba caminda. Tabatin algun auto y avion cu tabata rondona pa scuma. 

Lesa mas riba pagina A2 


Segun STA: 

Gobierno mester nacionalisa refineria 



Presidente di STA, Sr. Diego de Cuba, ta cuestiona maneho di gobierno, pa loke ta trata e si- 
tuacion di refineria y su desmantelacion. STA ta propone pa pais Aruba nacionalisa e refmeria, 
estilo Venezuela. Tambe ta pidi transparencia den e proceso, pa evita cu e refmeria ta wordo 
desmantela sin cu pueblo ta na altura. 

Lesa mas riba pagina A7 


Aruba ta gana premio di 
Nationai Goographic 



Durante e convencion di turismo di mas grandi na mundo 
, cu a tuma luga na Alemania, Aruba a resulta e ganado di e 
premio “National Geographic World Legacy Award” den e 
categoria ‘Destination Leadership.” Tabatin mas cu 150 regi- 
stracion, di cual e fmalistanan a wordo scogi pa un ekipo di 18 
experto den desaroyo sostenibel. 

Lesa mas riba pagina A6 


Por haya multa pa kibra 
ley di cacho 



Polis ta autorisa pa duna 
multa, na momento cu kibra 
ley di cacho. E multanan ta 
varia entre 300 pa 1000 flo- 
rin, pa cada violacion. Prome 
cu haya un multa, polis lo 
por duna un aviso. Y na mo- 
mento cu e violacion ripiti, ta 
haya un multa. 

Lesa mas riba pagina A3 




Cuminsando cu 4 florin, bo por gana e suma grondi aki 

" 1 . 100.000 


ObtenibÉl natiualkier rebendédo di Lotio. 


to gwt 

Bo cadena 
di numbernan 
di suerte ta duna 
e number di awe 



JOKER 10 
LETTER F 


0690 

SCORPIO 




9648 

1586 

5803 


07-10-21- 




02-11-19-22 

MEGABALL 

13 



4986 

5937 

7560 

DIARIO 

4063 

3595 


3607 

SUPER 

4 

8861 

SORTEO Dl 4 MAR 2015 


5-19-23-31- 

44-46-X5 

JACKPOT $ 2 MILLION | 


SORTEO Dl 3 MAR 2015 



9-11-42- 

44-50-3-X4 


Pronostico di tempo 


Parcialmente nubia 



ORANJESTAD - Pro- 
nostico di tempo ta indica 
cu tempo ta parcialmente 
nubia. Temperatura max- 
imo ta 32° grado y temper- 
atura minimo ta 26°. 

Tempo pa mainta: Poco nu- 


bia te principalmente nubia 
leve posibilidad di awa. Max- 
imo: 32. 

Heatindex te 36°. Indice ul- 
travioleta:12. Biento di oost 
alrededor di 19 nudo cu raf- 
aga di 29 nudo. 


Tempo pa anochi: Poco nu- 
bia te parcialmente nubia. 

Leve posibilidad di awa 
despues di madruga. Biento 
di oost alrededor di 17 nudo 
cu rafaga di 27 nudo. Posibi- 
lidad di awa menos di 20%. □ 


Aunke concepto di ley no a drenta na vigor 

Departamento di Higiena tin atencion riba higiena 

y siguridad di créchenan 


ORANJESTAD - Sr. 
Yvette Geerman di de- 
partamento di Higiena a 
declara na Bon Dia Aruba 
cu mas control lo bini riba 
e créchenan of centro di 
cuido di mucha. Esaki a 
base di un denuncia cu 
a wordo haci contra un 
créche cu a wordo des- 
cubri den situacion anti- 
higienico y no sigur pa e 
muchanan. 

E ta bisa cu no solamente 
establecimento di cuminda 
manera restaurant tin aten- 
cion di departamento di Hi- 
giena sino e centronan di cui- 
do di mucha, ya cu ta wordo 
trata di salud di mucha. Ade- 
mas di e parti di higiena di 
preparacion di e luga. 

Higiena y siguridad 

Sra. Geerman a bisa cu pa 
nan e enfoke di higiena y sig- 


uridad di e mucha ta hopi im- 
portante. Te hasta el a men- 
ciona cu tin un concepto di 
ley tocante esaki. Igualmente 
tabatin reunion cu tabata an- 
dando, pero mester fortific’e 
pa sigui traha riba e aspecto 
aki di control di e créchenan. 

Pero -segun sra. Geerman- e 
echo cu e concepto di ley aki 
no ta na vigor no ta descarta 
cu e centronan di cuido di 
mucha no ta haya bishita for 
di e departamento aki. Nan ta 
bay fortifica e tipo di inspec- 
cion aki, ya cu e ta keda un 
punto di atencion pa salub- 
ridad publico. “Unabes cu ta 
trata di salud di hende pa nos 
ta hopi importante”, el a bisa. 

Rekisito 

Encuanto e tipo di rekisito di 
higiena pa e créche, e ta bisa 
cu e carchi berde tin di haber 
cu tur establecimento cu ta 


traha cu cuminda. Pues si tin 
un hende ta prepara cuminda 
den e créche, ta di supone cu 
e mester tin carchi berde. 

“Pasobra e ta prepara cum- 
inda. No ta haci diferencia 
si ta pa mucha of pa hende 
grandi”, el a indica. E carchi 
berde ta keda un exigencia 
basico pa tur esnan cu ta ma- 
nipula of traha cu cuminda 
den un establecimento, y e ta 
conta pa e créchenan tambe. 

Mas control 

Como departamento nan 
ta keda duna conseho riba e 
exigencianan y cual ta e miho 
manera, ora cu tin cushina pa 
e ta mas apropia pa prepara e 
cuminda higienicamente. 

Den futuro cercano nan lo 
bay pone atencion tambe 
pa e tipo di control riba e 
créchenan. Aunke tin hopi 



factor cu ta hunga un rol cu 
kisas nan no ta activo riba e 
tereno aki. 

Igualmente nan lo sigui cu 
nan control na e localidad 
comercial manera restaurant. 
Pero debi na actividad di 
carnaval tras di lomba caba, 
nan tabata activamente aten- 
diendo cu esaki. “Esaki no ta 
descarta cu nos t’ey y nos ta 
sigui...”, el a bisa. Q 


Scuma a causa desaster na General Aviation Terminal 

saster pafo, cu te hasta un truck 
di Valero a keda rondona pa e 
scuma. Na e momento ey taba- 
tin 3 avion stacion, y nan tambe 
tabata completamente bou di 
scuma. E scuma a sali yega te 
pafo riba caminda. 

Tanto brandweer como direc- 
tor di aeropuerto a wordo poni 
na haltura di e incidente, y a 
averigua kico a causa e alarma 
pa activa y consecuentemente a 
activa e scuma cu tabata sali sin 
stop.Q 



ORANJESTAD - Ayera 
tardi tabatin un alarma di 
candela cu a activa na un 
di e hangarnan pa staciona 
avion. Na e momento ey, 
no tabatin niun hende cu 
tabatin yabi pa habri e por- 
ta, y tira un bista di kico a 
pone e alarma activa. 

Na cierto momento, personal 
di aeropuerto a mira cu taba- 
tin scuma ta sali. Consecuent- 
emente e scuma a causa un de- 



JACKPOT $ 20 MILLION 

Construccion Bahia Principe, te 
ainda segun planificacion 



ORANJESTAD - Ya nos 
ta den luna di maart y 
proyecto Bahia Principe 
ta “on schedule” ainda. 
Cada dos siman e hende- 
nan encarga ta na Aruba, 
tratando plannan pa en- 
trega na DOW. Si tur cos 
ta bon lo cuminsa fin di 
maart / april cu e con- 
struccion. 

Na e momentonan aki a 
contrata e companianan cu 


ta haciendo e MER rapport 
cu mester investiga e impacto 
social y otro rekisitonan cu 
tin di parti gobierno. Y si tur 
cos ta bon, na luna di maart 
aworaki lo cuminsa traha un 
“proefboord” pa wak e suelo 
etc. y ohala nos y nan por 
logra cu manera ta planifica 
pa fm di maart/april por mira 
trabounan ta cuminsa tuma 
luga, Otmar Oduber, minis- 
ter encarga cu turismo a bisa. 
Tin un temporada specifico 


cu e hotel a menciona cu 
mester ta cla cu e hotel. Sr. 
Oduber a bisa en berdad mas 
o menos dos siman pasa, riba 
nan website nan a anuncia 
Aruba como un destinacion 
nobo. Y intencion cu nan tin 
mirando e diferente tempo- 
rada cu nan ta tene cuenta 
cu ne, ta cu nan kier mira cu 
den e di ultimo kwartal di 
2016, nan por tin apertura di 
e hotel. Segun sr. Oduber pa 
esey tuma luga, nan lo mes- 


ter cuminsa desde awo of un 
aña despues. P’esey nan ta 
purbando na e momentonan 


aki pa logra e meta cu nan a 
pone nan dilanti pa inicia cu 
trabounan pronto. Q 


Pa evita situacion similar di hacking den futuro 

Arubus a cambia proceso di aprobacion 

financiero 



ORANJESTAD - Manera 
nos matutino a anuncia e 
siman aki, Arubus ta den 
e proceso final pa ricibi 
placa “hacked” bek y ta 
spera esaki fin di siman 


aki. Den un combersacion 
cu Teo Croes cu ta e di- 
rector di Arubus a puntre 
riba e detayenan di e pro- 
ceso. E1 a bisa cu e pro- 
ceso tabata mas largo cu a 


spera. 

Durante henter e periodo 
Arubus tabata den corespon- 
dencia cu abogadonan di 
Hong Kong y mester a bay 
huez 5 biaha. “E ultimo biaha 
28 di januari, huez a dicta cu 
banco mester manda e placa 
pa nos abogadonan di Hong 
Kong y mester a warda entre 
3 pa 4 siman pa haya un “red 
seal” for di huez.” Cu esaki e 
abogado por a bay banco pa 
transferi e placa. 

A transferi e placa 

“Mientrastanto abogado a 
transferi esaki y ta spera pa 
e placa drenta e fm di siman 
aki.” 


Tin un diferencia den e 
suma cu a wordo hacked, pa 
gastonan cu mester a cubri 
manera gasto di abogado di 
Hong Kong, e costo di abo- 
gado ta mas o menos 22 mil 
dollar y tin un diferencia di 
27 mil dollar di locual falta,” 
sr. Croes a bisa. E1 a agrega lo 
haci un claim na banco pa e 
diferencia aki. 

Cambio pa evita e 
situacion 

Aprobacion pa transferen- 
ciq aworaki no ta bay via un 
persona mas, tin un proceso 
nobo cu ta limita e suma di 
transferencia. Ehempel cu sr. 
Croes a duna ta cu unabes e 
suma ta riba 100 mil esaki lo 
wordo haci manual. Tambe 


lo haci cu un persona ta yena 
e recibo, e controlado fman- 
ciero ta verifica esaki y direc- 
tor ta aproba esaki. “Asina di 
falta un di e personanan aki e 
transaccion no por sigui,” el 
a bisa. 

Situacion 

Tabata 12 di juli cu director di 
Arubus a descubri un trans- 
accion di 315.870,89 dollar pa 
un compania na Hong Kong 
cu no ta conoci pa Arubus y 
cu cual Arubus no a yega di 
haci negoshi tampoco. Den 
nos edicion di dia 16 di sep- 
tember a wordo publica cu e 
placa a wordo recupera bek y 
cu lo tuma un tempo pa recu- 
pera esaki, ta trata di un suma 
riba 500 mil florin. □ 



Polis por duna multa pa violacion di 

Ley di Cacho * 


ORANJESTAD - Ministe- 
rio Publico, cu aprobacion 
di minister di Husticia, a 
fiha e transaccionnan den 
cuadro di Ley di Cacho. 
Cuerpo Policial di Aruba 
(KPA) ta autoriza desde 
awor pa ofrece transac- 
cionnan di entre 300 y 1000 
florin, pa cada violacion, 
na doñonan di cacho cu 
no ta tene nan mes na Ley. 

E transaccionnan ta como lo 
siguiente: 

Ora di violacion di e ob- 
ligacion pa cuida e cacho 
(articulo 2 di Ley di Cacho), 
e transaccion cu ta wordo 
ofreci ta 750 florin. Prome cu 
esaki ta haya un aviso (warn- 
ing) di polis. Ora di ripiti e 
violacion, e transaccion ta bay 
pa 1000 florin. 


Articulo 2 di e Ley di Cacho 
ta bisa cu e doño di e cacho 
ta obliga pa duna e cacho e 
cuido necesario. 

Esey ta encera cu e doño ta 
percura: pa e cacho come tur 
dia y tin awa di bebe tur ora, 
pa e ta proteha na tur mo- 
mento di solo, biento y awa- 
cero, pa e haya cuido medico 
di un veterinario ora ta nec- 
esario, pa e (si en caso ta un 
cacho mara) dispone di sufi- 
ciente espacio pa e cana. 

Ora di violacion di e pro- 
hibicion pa e cacho bay riba 
caminda publico y tereno di 
otro persona (articulo 3, lid 
1) y ora di violacion di e pro- 
hibicion pa causa molester 
(articulo 3, lid 2), e transac- 
cion ta 300 florin. Prome cu e 


transaccion ta 
haya un warn- 
ing di polis. 

Ora di ripiti, e 
ta subi pa 500 
florin. 

Articulo 3, lid 
1 ta bisa cu e 
doño ta obliga 
pa tuma me- 
didanan pa e 
cacho no bay 
riba caminda 
publico of - 

riba tereno di 

otro hende. Lid 2 ta bisa cu e 
doño ta obliga pa percura pa 
e cacho no causa molester na 
otro persona. 

Ora di violacion di e ob- 
ligacion di tene e cacho na 
“leash” riba caminda publico 
(articulo 4), e transaccion ta 


300 florin. Esaki tambe ta bin 
despues di un aviso di polis. 
Ora di ripiti, e ta subi pa 500 
florin. 

Articulo 4 ta bisa cu e doño 
ta obliga pa tene e cacho na 
“leash” riba caminda publico. 


E ley riba tene cacho, conoci 
como Ley di Cacho of “Hon- 
denverordening” a wordo 
aproba pa Parlamento di 
Aruba na december 2012. 
Despues cu minister di Hus- 
ticia a firma e landsbesluit, 
e Ley a drenta na vigor riba 
prome di januari 2015.Q 

Empresanan cu oportunidad pa expande 
contacto cu negoshi Colombiano 





ORANJESTAD - Dianan 
15 pa 18 di maart venidero 
un delegacion di Aruba 
lo ta na Colombia, pa en- 
cuentronan cu empresa- 
rionan na San Andres y 
Bogota pa explora posi- 
bilidadnan pa crea rela- 
cionnan comercial. 

“E match-making na Bogota 
lo wordo organisa pa Holland 
House, cu ta un plataforma 
di encuentro pa empresanan 
Colombiano y di paisnan 
di Reino/’Richard Arends, 
hefe di gabinete di Minister 
di Asuntonan Economico y 
Energia a informa. “Door di 
registra na tempo ta duna es- 
pacio pa por hasi “follow up” 
necesario y empresanan por 
haci uzo di e tempo na Co- 
lombia eficientemente. Em- 
presanan local lo tin e opor- 
tunidad unico pa expande e 
contactonan cu ta den liña 
cu e metanan di nan negoshi, 
pero tambe di esun Colom- 
biano.” 

Relacionnan estableci 

Tin diferente comerciante 


bon estableci na Aruba cu tin 
relacionnan di trabou exitoso 
cu companianan na Colombia 
y a wak desaroyonan y resul- 
tadonan positivo y progresivo 
sali for di e relacionnan. “Den 
e ultimo decada Colombia a 
conoce desaroyonan grandi 
y e pais ta tera fertil pa haci 
negoshi cu ne,” sr. Arends a 
sigui splica. “Turismo ta en- 
tre e industrianan cu e pais a 
concentra hopi riba dje, pero 
tambe agricultura y fabrica- 
cion di productonan pa uzo 
interno y pa exportacion ta 
conociendo bon crecemento 
y expansion.” Durante e en- 


trevista Cindy Clark, conseh- 
ero na e mesun ministerio 
a añadi: “Por nota sigur un 
crecemento tambe interna- 
cionalmente di e mercado pa 
productonan y marcanan di 
calidad halto na prijsnan con- 
viniente cu ta wordo fabrica 
na Colombia.” 

Desaroyo na Colombia 

E desaroyonan positivo den e 
pais aki mes, hunto cu crece- 
mento di entradanan, por 
nota un interes creciente pa 
importacion di productonan 
for di Europa (Hulanda), pa 


habitante substancialmente 
durante e ultimo añanan y e 
situacion cu siguridad a me- 
hora hopi. Ademas, Colom- 
bia tin e indice di proteccion 
di inversion mas halto den 
e region, y tanto comercio 
como gobierno a sa di haci 
uzo maximo di e beneficio 
di ta e unico pais den Sur 
America cu tin puerto mariti- 
mo tanto na oceano Atlantico 
como Pacifico. 

E mision comercial ta wordo 
organisa den cooperacion cu 
Holland House di Embahada 
di Reino na Bogota. Q 


cual sigur tambe tin opor- 
tunidadnan pa e comerciante 
estableci na Aruba haci ne- 
goshi como intermediario. 
“E oportunidadnan ta grandi, 
pero mester probecha bon di 
e contactonan interesa cu ta 
ofrece nan mes pa haci ne- 
goshi cu empresarionan di 
Aruba,” Sr. Arends a sigui 
bisa. 

Colombia a sa di aumenta 
su producto nacional pa cada 


Presidente Randy Thiel 

SMAC lo keda activo 
durante aña 



ORANJESTAD - Despues 
di un temporada di Car- 
naval SMAC tin evalu- 
acion y planificacion tu- 
mando luga di e periodo 
tras di lomba y e proximo 
aña. Reunion teni cu Gru- 
ponan Uni a trata e cam- 
bionan haci na e festival, 
unda cu segun e presiden- 
te, mayoria tabata bon co- 
mentario. 

“Desde cu carnaval a caba 
nos ta teniendo reunion 2 
biaha pa siman, como cu tin 
algun cos cu mester “rond af ’ 
ainda, den e sentido di traha 
rapportnan pa keda cla cu e 
evento di e aña aki. Pa otro 
aña lo ta trahando riba cierto 
actividadnan tambe,” segun 
Randy Thiel presidente di 


SMAC. 

Sr. Thiel a agrega cu SMAC 
ta bay keda completamente 
activo, incluso ya tin plannan 
y proyectonan pa traha riba 
dje pa e proximo temporada 
di carnaval. 

Aprobacion mayoria 
cambionan 

Recientemente a tene re- 
union cu minsiter encarga 
cu turismo Otmar Oduber 
y Gruponan Uni cual tabata 
hopi satisfactorio. Segun sr. 
Thiel e reunion riba evalu- 
acion di carnaval a bay bon, 
unda cu nan a aproba mayo- 
ria di e cambionan cu tabatin 
durante carnaval. 

Conclusion evaluacion 


carnaval 

Concluyendo sr. Thiel a 
bisa cu na inicio di e tem- 
porada carnavalesco e tabata 
hopi turbulento manera hopi 
hende sa, pero por mira e 
ultimo 3 simannan, cu e ca- 
ranaval a cana manera tabata 
kier. Banda di e cambionan 
cu a resulta positivo, aworaki 
ta poniendo regla nan tras. 


pa esaki ta trahando cu dife- 
rente departamento manera 
Departamento di Obranan 
Publico (DOW), Cuerpo 
Policial, Dienst Technische 
Inspecties (DTI) y minister 
encarga cu tursimo tambe 
ta envolvi masha poco den 
esaki den e aspecto di cultura 
y ponemento di cambionan 
riba papel.Q 

Hues a reduci eastigo 

Homber condena pa a abnsa di su ex señora 


ORANJESTAD - Ayera 
mainta Corte den Prome 
Instancia a dicta sentencia 
den e caso penal cu Min- 
isterio Publico a cuminsa 
contra e homber L. Hues a 
reduci e exigencia di 2 aña 
di prizon di Fiscal na un 
castigo combina. 

Tratamento di e caso a tuma 
luga luna pasa caminda Fis- 
cal a bisa cu e ta haya L. cul- 
pabel cu riba 28 December 
2013 a viola su ex señora. 
Na opinion di Fiscal, esaki 
ta imagen di un homber cu 
no por acepta cu su muhe ta 
bay lag’e pa un homber. E1 a 
bay laga e muhe sinti cu e ta 
e homber. Den Corte tambe 
por ripara cu e sospechoso a 
bay na e cas y a bisa e muhe 
cu e tin gana den dje y a cum- 
insa mishi cu e muhe. Segun 
e sospechoso, e victima a haci 
denuncia pa asina por tin un 
excuus pa e amigo nobo cu 
e sospechoso tabata eynan. 
Segun e sospechoso, e muhe 


ta materialista y p’esey a bay 
lag’e pasobra su practica di 
dentista tabata bay malo. Es- 
aki na opinion di Fiscal ta in- 
sinuacionnan cu no ta cuadra. 
E ta haya d. L. responsabel pa 
loke el a haci. E mester wor- 
do castiga aunke cu ta trata di 
su señora. Castigo minimo 
pa violacion ta 2 aña di prizon 
y ta bay ariba. Exigi 2 aña di 
prizon. 

Abogado a mustra cu e yiu 
muhe a declara na Hulanda 
cu for di 2011 sospecha cu 
su mama tabatin un relacion 
cu un otro homber. E1 a ad- 
verti su tata di esaki pero e 
tata tabata ciego pa e partner. 
Bo no por confia un partner 
cu tabatin relacion secreto cu 
ta un bon amigo di su casa. 
Remarca cu e partner ta haci 
denuncia di violacion y mas o 
menos 1 ora despues, ta pidi 
pa hala esaki aden, mustran- 
do cu e tres yiunan no kier pa 
e tata ta bay cera. E ta kere cu 
e halamento aden aki lo ta pa- 


sobra traha riba consenshi di 
e partner cu lo a realisa cu ta 
un denuncia falso. 

Haya cu tin motibonan pa 
pensa cu a manipula cu e 
denuncia contra L. Abogado 
mustra riba e-mail cu L. haya 
den un caso civil encuanto 
divorcio, cu ta mustra cu ta 
pone ultimatum pa pone cos- 
nan cu a coy for di e cas bek 
sino lo tuma medida. Ora cu 
L. no a cumpli, e ex partner 
a bay Polis y a pidi pa sigui 
cu e denuncia di violacion 
contra L. Tur esaki pasobra e 
sospechoso tabata coy cosnan 
for di nan cas y no a cumpli 
pa pone e cosnan bek. Tur 
esaki ta pa motibonan mate- 
rial y no pasobra realmente lo 
a sosode e violacion. 

No ta haya proba violacion. 
Tin mucho duda y tur e de- 
claracionnan ta basa riba loke 
e ex partner a conta. No por 
bay uza e declaracionnan aki 
pa exigi 2 aña di prizon. Pa 
kita un persona 2 aña di su 
privacidad. 


Sentencia 

Hues a bisa cu e ta haya L. 
culpabel di violacion. Hues a 
mustra cu L. ta desmenti di a 
viola pero ta admiti cu dia 28 
December 2013 a tene rela- 
cion sexual pero sin forsa su 
ex señora. 

Hues a sigui bisa cu abogado 
a señala cu tin duda den de- 
nuncia di victima pasobra 
prome a pone e denuncia y a 
hala aden y despues a bolbe 
haci esey. 

Tambe e abogado a mus- 
tra riba e diferencia den de- 
claracion di e victima mes. 
Hues ta haya cu e diferencia 
di declaracion di victima no 
ta afecta e denuncia pasobra 
gran parti di declaracion ta 
cuadra cu el a wordo viola. 
Ademas e yiu muhe ta con- 
firma cu su mama a wordo 
viola. Esaki el a bisa di a tende 
di su tata. 

Hues no ta mira motibo pa 
duda den declaracion di e 
yiu. E1 a tene na cuenta cu 


L. a viola su ex señora y cu e 
hecho aki, L. a tacha e victima 
su integridad. 

Hues a bisa cu ta conoci cu 
victima lo keda afecta pa basta 
tempo. E1 a tene cuenta cu ta 
prome biaha cu L. ta cay cera 
pa algo asina. Tene cuenta cu 
nan tabatin relacion sexual pa 
un tempo y cu esaki tabata 
culminacion di nan separa- 
cion. 

Hues tambe a mustra cu e 
noticia aki a perhudica L. den 
su profesion di dentista. Tur 
esaki a pone Hues yega na e 
castigo di 12 luna di prizon di 
cual 6 luna ta condicional cu 
un tempo di prueba di 2 aña. 

Manera ta conoci, tanto e 
acusado como Fiscal lo por 
apela e sentencia. Tempo lo 
mustra si e caso aki lo bay 
Corte Superior of no. Si e 
apelacion tuma luga, e aña 
aki mes e tratamento lo tuma 
luga.Q 


Accidente na crusada di Bubali y Caya Musica 

BUBALI- Diabierna atardi na e crusada entre Bubali y Caya Musica pariba di Super Food ta sucede un accidente di auto. E accidente aki tin 
como origen falta di duna preferencia. E accidente tabata tin como resultado cu un persona a resulta levemente herida. 

Patruya di Noord a acudi na e sitio conhuntamente cu patruya di trafico pa atende cu e dalmento di auto aki. Informacion cu Polis a logra haya ta indica cu 
falta di preferencia a hunga un rol. Polis a wordo informa cu e Ford edge preto a sali for di Caya Musica y no a duna preferencia na trafico biniendo di pabou. 
E Toyota rav4 shinishi ta dal contra di e Ford. Ambulance a acudi na e sitio y personal medico a atende cu e dama den e Ford edge. Q 

Paprome hiaha den historia 


Aruba a gana “National Geographic World Legacy Award” 


ARUBa 

’*ihne, 


'4 * 

ORANJESTAD - Elogia 
pa su esfuersonan den sos- 
tenibilidad, a scoge Aruba 
como e ganado maximo 
di e premio“National 
Geograpic World Legacy 
Award” pa e categoria 
"Destination Leadership” 
durante ITB Berlin, e 
convencion mas grandi di 
turismo na mundo, cu ta 
tuma luga anualmente na 
Alemania. 

“World Legacy Awards” 
di National Geographic ta 
reconoce destinacionnan, 
ciudadnan, provincianan, es- 
tadonan, paisnan y regionnan 
cu ta entre otro desplega e 
miho practicanan pa protec- 
cion di e ambiente natural, y 


mantencion di herencia. 
National Geographic a ricibi 
mas di 150 registracion rep- 
resentando 56 pais y seis con- 
tinente. E fmalistanan den e 
cinco categorianan a wordo 
selecciona pa un ekipo in- 
ternacional di 18 experto 
den desaroyo sostenibel, cu 
a bishita e participantenan y 
a realisa inspeccionnan com- 
pleto y extensivo prome cu 
yega na e 3 nominadonan y 
eventualmente e ganado ab- 
soluto. 

Aruba a ricibi e bishita aki aña 
pasa october, y djey a ricibi e 
noticia cu e ta forma parti di e 
grupo di 3 nominadonan. 

Cu grato honor Aruba, a keda 
anuncia como e ganado ab- 



soluto di e premio aclama di 
National Geographic "Desti- 
nation Leadership”. Aruba a 
destaca pa su diferente inicia- 
tivanan. 

Na aña 2012, Aruba a forma 
un sociedad cu Richard Bran- 
son di Carbon War Room y 
otro entidadnan manera Har- 
vard, pa lucha contra cambio 
di clima. 

Debi na Aruba su recursonan 
natural y ecologico, manera 
solo y biento continuo y un 
plan agresivo aproba pa dife- 
rente partnernan, Aruba lo 
por ta e prome isla na mundo 
cu lo por ta completamente 
riba energia alternativa na aña 
2020 . 

Contenido evaluacion 

Gobierno di Aruba ta pro- 
move activamente e uzo di 
energia renoba por medio di 
parke di molina di biento, e 
parkeerplaats cu dak di ener- 
gia solar na Aeropuerto, con- 
version di desperdicio “waste 
to energy” na nos planta di 
energia y Aruba su “smart 
community”, tur a wordo in- 
clui den e evaluacion. 

E tram den centro di ciudad a 
resulta un exito den decision 
di e huradonan, cu ta pasa 
den centro di Oranjestad, ta 
e prome “streetcar” cu ta haci 



orguyoso di mira e esfuerso- 
nan aki awe ta structura e ca- 
minda pa otro islanan ta den 
constante evolucion. 

Esaki ta simplemente e co- 
mienso.” 

E esfuersonan pa Aruba yega 
di ta un isla completamente 
sostenibel a wordo cubri aña 
pasa pa Bloomberg TV, Wall 
Street Journal Live, CNBC 
Power Lunch, CBS y otro 
puntonan di media interna- 
cional. 

Aruba, Pabien! Q 


uzo di tecnologia di 
celula di combustibel 
di hidrogeno cu ta 
funciona cu un bat- 
eria cu ta wordo carga 
pa energia ecologico / 
solar. 

Aruba ta spaar alre- 
dedor di 50 miyon 
dollar pa aña door di e 
esfuerso di sostenibi- 
lidad y desde 2014, 
seis otro isla den Ca- 
ribe a compromete 
pa sigui e "Modelo di 
Aruba” door di firma 
contractnan cu Rich- 
ard Branson di Car- 
bon War Room y asi- 
na forma parti di e 10 
islanan cu ta tuma e 
desafio pa ta 100% no 
dependiente di com- 
bustibel fossiel. 

"Ta un honor grandi pa wor- 
do reconoci pa “National 
Geographic Society” den nos 
buskeda pa yega na sostenibi- 
lidad total”, asina Minister di 
Integracion, Infrastructura y 
Medio Ambiente, Benny Se- 
vinger, a remarca cu orguyo 
mientras el a ricibi e premio 
pa Aruba na ITB Berlin. 
"Den e ultimo añanan, nos a 
traha estrechamente cu varios 
lidernan sumamente innova- 
dor rond mundo henter pa e 
topico aki y asina profundisa 
nos conocemento. Nos ta 


Mas detencion na Corsou pa e caso 

Helmin Wiels 



ORANJESTAD - Ayera mainta trempan Polis, RST y demas autoridad uniforma 
mester a haci un entrada hudicial na un cas riba Weg Naar Fuik na Corsou. Dado 
momento banda di 8:15 di mainta mester a haci detencion di un dama inicial A. W. 
E dama aki mester ta envolvi den e caso maximus den asesinato di Helmin Wiels. 

E dama a nace na aña 1986, e ta keda detene ta wordo sospecha di ta envolvi cu esunnan cu 
mester a paga pa asesina parlamentario y lider di partido pueblo soberano, sr. Wiels. Sra. AW. 
ta subrina di Elmer Wilsoe, cual ta relaciona cu e mesun partido y actual parlamentario di 
Pueblo Soberano. Mas informacion lo wordo treci dilanti manera cu esaki ta disponibel.Q 

Sindicalista Diego de Cuba di STA 


Gobierno y Parlamento mester nacionalisa refineria 



ORANJESTAD - Presi- 
dente di sindicato STA, sr. 
Diego de Cuba a cuestiona 
e maneho cu prome min- 
ister di Aruba ta hibando 
pa atende e situacion di 
e refineria y su eventual 
desmantelacion. Pa evita 
esaki, e ta propone pa pais 
Aruba nacionalisa e re- 
fineria den su totalidad. 

Nacionalisa refineria 
E sindicalista tabata energico 
y categorico pa bisa cu nos 
pueblo no mester acepta pa 
desmantela e refmeria. E1 a 
haci un yamado na Gobierno 
y Parlamento pa nacionalisa 
-al estilo Venezuela- e re- 
fmeria. 

Igualmente el a pidi trans- 
parencia den e proceso aki, y 
evita cu e refmeria ta wordo 
desmantela tras di lomba di 
pueblo. ‘"Ya cu na fmal di 
cuenta nos ta keda pelon. Nos 
ta keda cu un luga contamina, 
y nos no tin un refmeria mas, 
y Aruba ta zink“, el a bisa. 

Encuanto e facilidad di op- 
eracion di “transhipment” pa 
abastece nos isla di combusti- 
bel, e ta haya cu esaki mester 
wordo nacionalisa tambe. E 
ta haya cu nos no mester tin 
miedo pa tuma un step asina 
ya cu na Aruba tin hopi ex- 
perto cu sa precies con pa 
traha cu e infrastructura aki y 
e personal actual tambe. 

Aruba ta zink 

Ora cu e ta expresa cu Aruba 
ta zink”, sindicalista de Cuba 
ta splica cu un pilar eco- 
nomico manera turismo ta 
hopi vulnerabel, ya cu un cos 
chikito ta pasa(manera e caso 
Holloway) no ta cay den otro. 

Igualmente e ta haya cu ta de- 
ber di Aruba, pa bisa Hulanda 
cu a yega e momento pa ber- 
daderamente brinda su ayudo 
pa nos pais manera debe ser. 


E1 a bay mas leu bisando: “Si 
nos tin cu bay te fm di mundo 
pa busca un hende pa opera e 
cos aki, nos tin cu hacie.” 

E ta haya cu companianan 
cu por a cumpra e refmeria 
y pone draai a wordo stroba. 
Mientras di otro banda ta 
wordo haci tur loke ta posibel 
pa desmantel’e y saca e miho 
probecho di dje y “laga nos 
pais ta sangra.” 

Interes pa e refineria 

Pero di otro banda sindicalis- 
ta de Cuba di STA ta consci- 
ente cu considerando e prijs 
di e petroleo riba mercado 
internacional, no ta cumbini 
nos pa cumpra e refmeria 
awor. 

Sinembargo e ta kere cu tin 
paisnan cu mester di un re- 
fmeria manera esun cu nos 
tin na San Nicolas, ya cu nan 
tin e crudo cu mester proc- 
esa, pero nan no tin refmeria. 
Segun de Cuba e compania 
Venezolano PDVSA ta cla pa 
drenta Aruba, “pero ta nos tin 
e wanta”. 

E ta kere cu no ta cumbini 
Aruba pa hinca su mes den 
e diferencia cu por existi en- 
tre Venezuela y Merca y vice 
versa. Sino cu nos mester 
analisa e magnitud di e efecto 
cu e ciere di e refmeria tin pa 
nos pais, ya cu actualmente 
Aruba su fmansa publico ta 
hopi mal para. Esaki ta conse- 
cuencia cu nos no tin mas en- 
trada manera refmeria tabata 
produci den funcionamento. 

E ta calcula cu e refmeria ta- 
bata aporta 300 miyon dollar 
anualmente pa caha di go- 
bierno cu awor nos no tin e 
mas. 

Si ainda nos pais tabata gosa 
di entrada aki nos no tabatin 
niun problema, e sindicalista 
de Cuba ta conclui. □ 

Cu devaluacion di Bolivar 


Fruta y berdura di Venezuela ta supone di 



ORANJESTAD - E de- 
valuacion di Bolivar por 
tin su impacto negativo 
pa nos turismo; pero di 
otro banda uno positivo 
pa loke ta e importacion 
di fruta y berdura di e pais 


bisiña Venezuela. 

Economista sr. Ben Marapin 
di Marapin Consultancy a 
bisa cu e exportacion di cu- 
alkier producto for di Ven- 
ezuela -y pa nos di fruta y 


berdura- ta “supone di bira 
mas barata”. Sinembargo cu 
e devaluacion di e Bolivar, 
sr. Marapin no ta weita cu 
e consumidornan na Aruba 
ta bay probecha cu prijs mas 
barata di fruta y berdura. Tal- 


Inverti y codicia 


bira mas barata na Aruba 


bes si nos ta bay como turista 
pa Venezuela, nos placa na 
dollar ta rindi mas. 

Cambio di divisa 

E motibo ta cu e balor di e 
florin y dollar ta mas halto 
cu Bolivar... menos florin 
of dollar pa mas Bolivar. 
Aunke pa e Venezolanonan 
cu ta trece fruta y berdura 
pa Aruba, nan ta haya florin 
of dollar pa su productonan. 
E transaccion aki ta resulta 
mas faborabel pa nan. “Paso- 
bra awor nan tin un moneda 
cu oficialmente nan mester 
cambi’e y nan ta haya mas”, 
el a bisa. 

Pero e ta indica cu no ta sola- 
mente esey, sino cu mirando 
cu e acceso na dollar ta hopi 
limita su balor por subi riba 
e mercado liber pasobra e fa- 
cilidad pa haya dollar a bira 
mas scars. 

Control 

Den su analisis, Economista 


Marapin a señala cu no nec- 
esariamente e prijs di fruta y 
berdura Venezolano lo baha 
na Aruba. Pasobra e situacion 
di Venezuela ta cu nan tin un 
scarsedad di producto loke 
ta contribui cu e inflacion of 
prijs di e producto ta subi in- 
ternamente. 

Un hecho cu ta hunga un 
rol riba e prijs ta -segun 
sr.Marapin- cu ta existi un 
sorto di prohibicion pa ex- 
porta fruta y berdura ya cu e 
mester abastece e poblacion 
Venezolano prome. 

Pues den cierto sentido e 
productonan aki ta wordo 
saca di contrabanda. “Semper 
esey ta pone cu e tin un prijs 
extra pa paga p’e”, el a bisa. 
E ta recorda cu algun par di 
luna pasa ora cu e medida 
di restriccion aki a drenta na 
vigor na Venezuela, mesora 
na Aruba e prijs di fruta y 
berdura a subi. □ 


• • • • 


Dave Coenen ta den servicio di De Nederlandsche Bank, pero ta haci trabou awor pa Banco Central di Aruba. Den pasado e tabata consehero riba tereno 
di inversion y despues pa hopi aña tabata supervisa e sector di inversion. Desde 1995 e mes ta haci inversionnan tambe y aworaki por bisa cu casi tur dia e 
ta ocupa cu esaki. “Haci inversion ta mi pasion.” Cu e columna aki, yama ‘Crece placa’, skirbi riba titulo personal, sr. Coenen kier duna e lesado un bista 
den e mundo di inversion. Pa tuma contacto: davecoenen@rocketmail.com. 


Cada un persona cu ta respeta su 
mes como un columnista cu ta 
skirbi tocante inversion, ta agre- 
ga tur tipo di hechonan di fac- 
tornan, cu lo por ta di influencia 
riba e mercado di balor mundial. 

Bo lo conoce nan sigur: e S&P500 a 
baha e siman aki cu 0,8% compara cu 
siman pasa y esey tabin door di e de- 
saroyo di interes, prijs di crudo, em- 
pleo, y factornan geopolitico y asina 
nos por sigui. Ami lo ta e ultimo pa 
bisa cu e factornan aki no tin influ- 
encia riba e tasanan di balornan di 
negoshi y di bononan, pero tin hopi 
mas cu ta pasa den e mundo di inver- 
sion. Laga mi, ya cu ta pa prome bi- 
aha cu mi ta skirbi tocante inversion 
den e corant prestigioso aki, pa haci 
un cambio, papia di nos, abo y ami. 
Instintivamente nos sa kico ta bon y 
kico ta malo; a pesar di esaki, nos ta 
laga nos wordo guia - por lo menos 
mayoria di nos- pa e 7 picanan bon 
conoci. Bo lo conoce nan sigur: or- 
guyo, placer, envidia, ferofero, ven- 
gansa, y, esun relevante pa e columna 
aki, codicia. 


Gordon Gekko a bisa esaki caba den e 
gran pelicula Wall Street na aña 1987: 
‘Greed is good!’. Si bo no a wak e 
pelicula aki ainda, mi ta recomenda 
esaki, sea e ta solamente como cu e 
supuesto Eankero di negoshi’ desde 
e tempo ey no a mira atras den nan 
codicia pa sigui adkiri mas rikesa ... 

Pero ban bek na riba nos, e inver- 
sionista “normal”. Na un fiesta bo ta 
tende di un conoci, cu el a lorga un 
rendimento gigantesco di inmedi- 
ato riba e mercado di balor, door di 
a cumpra y bende balornan. Y pa ta 
sincero, bo lo sinti un tiki cu bo ta 
un perdedo, como cu abo no a inverti 
den e balornan aki, y mas ainda cu bo 
no ta contento cu e interes cu bo ta 
haya riba bo cuenta di spaar... 

Aki mi lo duna bo un conseho impor- 
tante: Si riba na fiesta un persona pa- 
pia cu bo tocante inversion, mientras 
cu e persona aki nunca a toca e topico 
aki, bo lo mester ta cuidadoso. Den 
mayoria di casonan e mercado di ba- 
lor lo ta na su punto mas halto, unda 
cu e chens ta grandi cu e mercado aki 
lo baha mas,en bes di sigui subi. Cu 


otro palabra: si ‘inversion’ diripente 
a bira un actividad popular por ta cu 
lo ta mihor cu bo bende bo balornan 
y tuma e ganashi. E pregunta ta awo, 
kico ta e influencia di codicia riba in- 
version. Na mi opinion, mas hopi cu 
mayoria di hende ta kere. Sin duda cu 
bo a ripara cu e mayoria di mercado 
di balor a keda aumenta (tin ora cu 
un coreccion chikito) den e ultimo 
añanan. 

Analistanan renombra ta conseha 
riba compra y e inversionistanan ta 
keda bin pa no perde e oportunidad. 
Mi ta sigur cu bo lo no kier tende 
den e proximo biaha cu bo conocir 
a bolbe gana hopi placa den e com- 
ercio di balornan mientras cu abo no 
a haci nada? Kico el lo bisa? Accion 
X tin 120 como relacion entre e tasa/ 
ganashi. E accion aki ta particular- 
mente caro pero ken sa, e accion aki 
bien porta tin e potencial di bira e 
siguiente Apple dus cumpr’e numa, 
bo no sa nunca! Y asina nos ta tuma 
nos mes haci .... Codicia ta haci cu 
nos ta paga demasiado hopi pa un 
accion mientras cu e accion aki den 


circunstancianan ‘normal’ di merca- 
do di balor lo por wordo cumpra na 
un prijs hopi mas abou. Inspira pa e 
conoci aki, bo ta cumpra e accion aki 
y e tasa ta subi pa un rato; bo lo no 
bend’e como cu e ora bo lo perde di 
gana mas den e intercambio aki. Te 
ora cu, door di un evento inespera, e 
sentimento riba e mercado di balor ta 
cambia por completo ... 

Inversionistanan experiencia sa kico 
lo bay pasa: e ‘inversionistanan’ ta bay 
den panico. Tur hende kier sali afo, y 
e accionnan di oro di e companianan 
super fuerte, ta wordo bendi casi por- 
nada, como cu e ‘inversionistanan’ ta 
pensa cu nan lo perde mas placa ain- 
da. Hende no solamente ta codicioso, 
pero riba dje histerico; nan ta cumpra 
accionnan na un prijs (demasiado) 
halto y riba dje nan lo bende e mesun 
accionnan aki na un prijs super abou. 
Mi por garantisa bo, cu e caracter- 
isticanan aki no ta yuda hopi pa por 
inverti exitosamente. Con bo lo por 
inverti exitosamente? Di esaki mi lo 
conta bo cu hopi gana den e siguiente 
columna. □ 

Soldaat chikito Andrick Pena: 

Mi kier a yama un danki di curason 


Ami Astrid Arcaya y mi yiu 
Andrick Pena kier a cum- 
insa na bisa Dios Danki. 


Pakico danki? Pasobra An- 
drick Pena di 7 aña di edad a 



haya un accident di auto basta 
grave dia 29 januari 2015. 
Andrick a wordo interna den 
cuido intensivo cu lesion 
hopi pisa na su cabes. Su situ- 
acion tabata hopi grave mes. 
Dokternan y specialistanan a 
opta pa manda Andrick Co- 
lombia mas lihe cu ta posibel. 
Preparacion a cuminsa y 3.00 
a.m, ami Astrid, hunto cu mi 
soldaat chikito a sali rumbo 
pa Baranquilla. 

Dianan di hopi dolor y an- 
gustia, pero cu un fe inmenso 
den nos creador. Andrick a 
wordo cura y salba saliendo 
fei un situacion critico pa djis 
a opera su brasa so cual tabata 
tin un fractura. 

Nos ta tuma e oportuni- 
dad aki pa gradici Dios Tata 
Todopoderoso, Directorado 
y Personal di Cuido Inten- 
sivo, Dokternan , miem- 


bronan di Ambulance, 
Polis,Departamento di Ayu- 
do na Victima, Check Point, 
Gabinete di Gobernador, 
AZV y Air Ambulance. Nos 
famianan cu a resa y yora 
hopi. Amigo y Amiganan, 
Bisiñanan, Coleganan, na tur 
yamada, whatsapp, Facebook 
y incansablemente mensa- 
henan cu nos a ricibi, na tur 
pero tur hende cu a resa pa 
Andrick na Aruba, Hulanda, 
Merca, Mexico, St. Maarten, 
Venezuela, Corsou y hasta 
na Colombia mes hopi pero 
hopi pa menciona. 

Na tur ayudo fmanciero cu a 
wordo brinda na nos, nos ta 
stima cada un di boso y cada 
un tin un luga special den 
nos curason. Sin laga afo na 
Clinica General del Norte 
pa nan tremendo trabou y 
dedicacion. Sin boso cu boso 
oracionnan nos lo no a logra. 
Na Iglesianan y Misanan 



hopi danki tambe. Dios a mi curason chikito y cu un 
habri caminda pa Andrick y inmenso amor pa hende ami 
pa su famia. Semper nos lo Andrick ta bisa Dios Danki 
keda alaba Bo Nomber. Cu pa e Milager.Q 


Crusada ta causa cu trafico ta pega 


ORANJESTAD - E cru- 
sada di Solito hopi biaha 
ta causa cu trafico ta pega. 
Den oranan di mainta es- 
aki ta un problema gran- 
di pa motibo cu auto ta 
blokia e crusada. Esaki ta 
haci cu ningun auto por 
sigui circula y ta causa 
hopi frustracion. 

E chauffeurnan di forma ire- 
sponsabel ta purba drenta 
den e fila cu e consecuencia 


cu nan ta keda pega memey 
di e caminda principal. E tu- 
mamento di chens aki ta trece 
un pegamento pisa y esaki ta 
e situacion di casi tur mainta. 
Na e otro banda di e rotonde 
di Solito, tin e rotonde di 
Ponton. E caminda aki tin 
hopi transito y esaki tambe ta 
causa formacion di fila. Hopi 
chauffeur ta keda pusha pa 
drenta y tambe ta keda para 
memey di e caminda y esaki 
ta blokia e caminda. Pa e mo- 


tibo aki, e trafico cu ta bin 
riba e caminda di preferencia 
mester warda y esey ta causa 
un fila den ambos direc- 
cion. Mientras cu autonan 
ta sigui bay dilanti, esunnan 
cu ta bini di direccion Tanki 
Leendert mester warda pa 
asina e otro autonan subi e 
caminda ya cu nan mester 
duna preferencia riba e cru- 
sada y bo mester warda pa e 
auto contrario pasa, esaki ta 
trece un caos den trafico cu 
ta stroba e trafico di circula. 
Esaki ta un situacion cu ta 
pasa varios biaha na e crusada 
aki. Ora cu un tiki awasero 
cay e situacion aki ta bira pio. 
Esaki un chauffeur a conta 
Bon Dia Aruba, e ta pidi pa 
esunnan responsabel busca 
un solucion pa e situacion 
aki. Pa trece un alivio den 
trafico. □ 

Tin basta sushi riba luganan publico 

na Playa 



tA, 


ORANJESTAD - Un bi- 
aha mas nos por mira cu 
den area di Playa, pero 
specialmente dilanti San- 
tana di gobierno tin sushi 
poni banda di caminda. 
Nos no tin cu lubida cu 
turista nan ta pasa riba e 
caminda nan aki tambe y 
nos mesun hendenan local 
tambe ta haci uzo di e ca- 
mindanan aki. E sushinan 


aki no ta un bista bunita 
pa nos bishitantenan y 
sigur no pa esunnan local 
cu ta pasa e caminda nan 
aki tur dia. 

Sushi mester ta den bari di 
sushi no riba caya, ta asina nos 
ta siña nos yiunan. Esaki no 
solamente ta un mahos bista, 
pero pio ainda e ta trece dife- 
rente bestia y virus, den pleno 


centro cu hende ta biba. Esaki 
no ta nada higienico. Banda di 
e Santana di Gobierno hende 
ta biba, y esaki ta pone cu nan 
ta haya molester di bestianan 
no desea. Ban stop di papia 
hopi y haci bunita den prensa 
ban cuminsa cu drecha e eror 
aki. Haci e luga limpi y no tira 
sushi abou. 

Banda di e Santana no a mira 
baki di sushi y como cu hen- 
denan ta bishita e grafnan di 
nan familiar, nan ta laga atras 
un bouquet di flor. Pero si 
esaki cay abou, esunnan cu 
ta haci limpi, berdad ta piki 
nan pero unda nan ta pone 
e saconan di sushi. Na e en- 
trada di e Santana por a mira 
sushi y mirando cu awa ta cay 
ki ora cu ta y si esakinan no 
wordo piki, e area por haya 
cria di sangura di dengue y/ 
of chikungunya. Banda di e 
parkeerplaats cu tin prome 
cu yega e rotonde di Piet, por 
mira sushi tira den e yerba 
y rond di e palo di luz. Tur 
mainta tin un bendedo di cor- 
ant ta para eynan, y aworaki 
cu awa ta cay e blekinan ta 
yena cu awa. Atrobe esaki ta 
peligroso mirando cu sangura 
ta broei. 

Esaki tur ta e prome lesnan 
cu ta siña na scol y ta con bin 
nada no ta wordo haci. Ta 
unda e civismo a keda anto. □ 

Nos ta graba 

articulo 

Tanki 

Leendert 178-A 
Tel: 587 3940 

email: adalbertovilla@live.com 

Pañanan! 

Cuarto di palo a pega 
candela 



TAMARIJN- Waya di 
coriente cu ta core riba 
un dak di zink a causa un 
kortsluiting. Di un mane- 
ra of otro e kortsluiting a 
pega un cuarto di palo na 
candela. Esaki a sosode 


diahuebs anochi na un cas 
situa na Tamarijn. 

A bati alarma y tanto brand- 
weer como polis a mobilisa. 
Na yegada di brandweer, e 
personal di bombero a costa- 



VLOOIENMARKT 
ROCOCO PLAZA 

Tánki LMildéft rUd 4^ 
Diadomingo B MART 
Start 9 am BIG SALE 
Anti^&hops ni>en SALE 
Dial-diaviern. 9'1 
diasabA dladomin 9^1 
Hos l}«nde DubbleWrap 
lnf.Call 741-5040 


ta cu habitantenan a logra 
domina e candela. Personal 
di bombero a tuma e medi- 
danan di protocol necesario. 
E departamento di OVD di 
Cuerpo di Bombero a pre- 
senta na e sitio pa haci nan 
investigacion. 

Tur loke cu tabatin den e 
cuarto di palo a kima y a bay 
perdi. Q 

E-mail na peliger di muri 


Pa hopi hende e uzo di 
e-mail a bira su prome 
experiencia di comunica- 
cion on-line. Na cuminsa- 
mento e tabata un sistema 
“magico” y innovativo pa 
comunica cu otro. Pero 
actualmente ta existi dife- 
rente forma pa comunica 
cu otro on-line cu even- 
tualmente e sistema di e- 
mail ta perdiendo tereno. 

Otro alternativa 

E generacion nobo ta uzando 
un variedad di aplicacion y 
nan a crea nan propio len- 
guahe digital pa comunica cu 
otro. E teenagernan ta uzan- 
do di Snapchat te cu What- 
sApp, pa comunica cu otro, 
y masha poco nan ta manda 
e-mail. Ya cu ora cu ta manda 
un e-mail mayoria di biaha e 
contesta no ta di biaha. 

Te hasta den e ambiente lab- 
oral e uzo di e-mail ta wordo 
cuestiona cada biaha mas. E 
cantidad di mensahe a bira 
un problema. Tambe e for- 
ma con bo mester skirbi nan 
y kendenan mester ricibi un 
copy (cc) tambe a bira un 
asunto incomodo pa e usu- 
arionan di e-mailnan. 

Un gran mayoria di e con- 
tenido of mensahe di e e- 
mailnan ta mal skirbi y mal 
enfoca cu no ta duna gana pa 
lesa nan. 



constantemente e inbox. 
Tambe nan ta haya fastioso 
pa dedica parti di dia pa “de- 
lete” e-mailnan, etc. Mayo- 
ria di e-mailnan tin biaha ta 
colectivo cu bo ta ricibi nan 
ya cu bo ta forma parti di un 
“link” particular. 

Pero no mester lubida cu 
compania di PR (relacion 
publico) ta haci uzo di e- 
mailnan como un herment 
efectivo di comunicacion. 
Sinembargo e concepto aki a 
cuminsa cambia... Awor nan 
ta haciendo mas uzo di tele- 
fon, social media y encuentro 
personal pa haci contact cu 
organisacionnan y individuo 
cu bon historia pa conta. 

Tin empresa cu a cuminsa 
experiencia un forma nobo 
pa comunica cu otro. E red 
social coorporativo, esta 
‘Yammer” a bira popular 
den tempo cortico. Tambe 
“Google Drive” y “Evernote” 
pa coordina y comparti doc- 
umentonan. 

E sistema di “chat” on-line 
den nos sistema di mensahe a 
bira un forma oportuno, lihe 
y efectivo pa comunica cu 
otro di forma urgente. E app 
batisa como “Slack” a bira un 
plataforma di comunicacion 
pa hopi empresa sin haci uzo 
mas di e e-mailnan. 





Tin algun empresa cu a in- 
troduci medidanan interno 
pa limita e fluho di e-mailnan 
ya cu tin biaha e ta un avalan- 
cha cu ta dificil pa controla 
tur. Por ehempel e compania 
di auto Aleman, esta Daimler 
a prohibi su empleadonan pa 
ricibi e-mail ora cu nan ta bay 
cu vakantie. E compania di 
tecnologia Atos a considera 
prohibi e e-mailnan interno 
totalmente. 

Inconveniente 

Tin hende cu a tuma e deci- 
sion radical di no haci uzo 
mas di e-mail pa comunica 
cu otro. Nan ta haya cu ta un 
perdida di tempo d controla 


Incertidumbre 

Pero hopi di nos ta den un 
incertidumbre awor: Mester 
bandona mi e-mail adres pa 
semper of no? Expertonan ta 
recomenda pa no hacie ainda 
ni di biaha. Ya cu memey di 
e avalancha di e-mail cu bo 
ta haya pa dia y cu ta mal re- 
dacta, tin biaha bo ta haya un 
“joya”. 

Sin duda e sistema di manda 
e-mail ainda ta bisti su co- 
rona como un red social es- 
encial pa e mayoria di e ne- 
goshinan. Sinembargo nos 
mester siña pa mehora nos 
uzo abusivo di e sistema di 
e-mail. 



E e-mailnan mester ta mas 
cortico; cu un linea di “asun- 
to” cu por funciona como un 
titulo of cabes. Esaki ta per- 
miti cu esun cu ta ricibi bo 


e-mail lo por tin e decision 
di determina si bale of no la 
pena lesa bo e-mail. 

Tambe como usuario fre- 
cuente di e sistema on-line di 


e-mail, nos mester reflexiona 
riba e uzo di manda copia (cc) 
pa tur hende, specialmente 
paden di e mesun organisa- 
cion unda bo ta traha.Q 

Voor ouders en leerlingen dle het beste wilfen 
Open middag: donderdag 12 maart, 15:00 - 17:30 

• Slagingspercentage afgelopen jaren > 90% 

• Havo/VwD: deelname Nederiandse Staatsexamens. 

• Mavo/Havo: deslname Aiubaanse examens. 

•Scliakeliaan goede voorbereidlng op vervolgcpleidingen. 

• Leeriingen succesvoi op vervdgopieidingen in Nederiand, 

Aruba en USA. 

• Scbolarslifp programma 

Vesf persoonlijkeaandachL Wij halen het maximale uit leeiilngen. 
M«r informatle: Seroe Blanco 14 • (+297VSS9-5333 * nfD^sctialGeiaruba.com 

www, schakBlBruba.cQii; 


Blanco cu oro, preto cu hlauw? 

E shimis cu a causa fanfaria, a bira un 
campaña contra violencia 


abusa”. “Mi ta extra frustra 
cu e propaganda aki, pasobra 
e shimis por a wordo uza pa 
otro cos como por ehempel 
mustra e perception di e vic- 
tima.” 

Tambe un otro a bisa “Por ta 
un dia nos por stop di pensa 
y elimina e idea cu abuso do- 
mestico ta solamente notabel 
cu golpinan riba un curpa.” 

Abuso di hende muhe 
na Aruba 

Recientemente Aruba, a mira 
e noticia di e homber cu a 
wordo cera paso el a bati su 
casa mala mente. Na Aruba 
tambe, tin hopi organisacion 
cu ta dedica na lucha contra 
violencia y maltrato di hende 
muhe. Mundo ta yena cu dis- 
criminacion a base di sexo. 
Aunke nos no ta kere, of no 
kier wak e. Esaki no kiermen 
cu e no ta existi. 

Den un entrevista cu Fun- 
dacion pa hende muhe den 


manda e señora pa e funda- 
cion. Di diferente angulo e 
hendenan ta yega na e fun- 
dacion E fundacion a lanta 
tempo cu Aruba a mira e caso 
di 2 hende muhe cu tabata 
biba riba caya. Sra. Spellen a 
subraya cu e tempo nan ey e 
termino “choller” no tabata 
existi ainda. 

Nan tabata anda riba caya 
y den pleno bista di hende 
nan tabata wordo bati y sex- 
ualmente abusa pa hende 
homber. Nan tabata tin prob- 
lemanan di alcoholismo. E1 
a cuminsa bira algo grave y 
asina hende den comunidad 
a cuminsa bisa gobierno cu e 
cos ey no por, cu algo mester 
wordo haci. 

E tempo ey Olindo Koolman 
tabata gobernador na Aruba y 
su señora, Dora Koolman a 
bin cu e idea di lanta e fun- 
dacion. Te cu dia di awe sra. 
Koolman ta e dama protector 
di e fundacion. □ 


Emocionnan mixto 

Claro cu na prome bista, e 
potret di e campaña ta crea 
un efecto di impacto. Spe- 
cialmente pa esunnan cu sa e 
storia di locura tras di e shi- 
mis. Pero no ta tur hende ta 
di acuerdo cu e propaganda. 
Algun activista riba twitter 
a sali di biaha na defensa cu 
comentarionan como entre 
otro. 

“Hende cu ta kere esaki ta 
abuso domestico, ta haci cu 
hopi hende no ta kere victi- 
manan cu ta wordo abusa, 
pasobra nan no ta ‘mustra’ 


dificultad. Yvonne Spellen, 
directora di e fundacion a co- 
menta na Bon Dia Aruba cu 
traves di e añanan e comuni- 
dad a cuminsa haya confiansa 
den e fundacion, e hende 
muhenan den dificultad ta 
wordo treci na e fundacion 
sea via di polis, of nan ta wor- 
do manda pa Departamento 
di Asuntonan social, Voog- 
dijraad y te hasta abogado y 
dunadonan di trabou. Por 
ehempel un abogado ta haya 
un cliente pa un divorcio y e 
señora ta bisa cu e motibo ta 
cu e ta wordo maltrata, e ta 


ORANJESTAD - Un shi- 
mis cu a kibra internet y 
bira un fanfaria riba in- 
ternet, a inspira un cam- 
paña pa conscientisa con- 
tra abuso di hende muhe. 
Esaki a hala atencion tur 
caminda. E campaña pre- 
senta pa Salvation Army 
ta bisa “E ta solamente un 
ilusion, si bo ta kere cu el 
a scoge e abuso.” 


E discusion di e shimis cu a 
bin dilanti algun siman pasa, 
caminda niun hende no por 
a descifra si e tabata blanco 
cu otro of preto cu blauw. A 
tuma un significado comple- 
tamente diferente. 

Manera Bon Dia a trece di- 
lanti e problema tabata mas 
grandi cu djis hende bringan- 
do pa color. E tabata trata di 
nos biologia y e manera cu e 
celebro humano ta wak color 
den e mundo cu ta wordo 
ilumina pa medio di solo. 
Pero, e hendenan tras di Sal- 
vation Army a mira e fan- 
faria aki como un oportuni- 
dad perfecto pa conscientisa 
hende. Y e propaganda a crea 
un impacto grandi riba me- 


dionan social, te hasta bou di 
local nan. Mirando cu awe 
ta dia internacional di hende 
muhe, nan ta skirbi den e 
campaña cu den averahe, 1 
den cada 6 muhe ta victima 
di abuso. 

Natasha Wever: 

“Mi a tattoo winter su cicatriznan pasobra 
mi no kier pa e sinti berguensa di nan” 


bi Cystic Fibrosis como un 
enfermedad generico cu ta 
core den famia y ta causa sli- 
jm diki den pulmon, sistema 
digestivo, y otro areanan di e 
curpa. E ta un di e malesanan 
di pulmon mas cronico y co- 
mun den mucha y adulto nan 
hoben. E ta hopi peligroso. 

“Di biaha despues cu el a 
nace, e doctor a ripara cu su 
bariga tabata hincha. Pero 
no a pensa mucho di esaki, 
nan a pensa cu e lo por ta un 
musculo of algo den e direc- 
cion ey. Durante e dia ora mi 
tabata tene den mi brasa, mi 
a ripara cu e tin problema pa 
hala rosea y su cara tabata bira 
biña. 

Despues di a bringa cu e 
nursenan. Nan a dicidi di 
porfin hib’e kinder poli” sra. 
Wever a subraya. Asina e 
lucha grandi pa tene Winter 
saludabel a cuminsa. E dia 
siguiente, tur cos tabata mus- 


tra bon. Sra. Wever tabata cla 
pa hiba Winter cas, pero na 
luga di esey el a wordo yama 
den oficina pa e dokternan y 
a wordo informa cu su baby 
tabata tin “Meconium lleuis”, 
segun sra. Wever esaki ta ba- 
sicamente un blokeo den su 
shirishiri y su chens pa keda 
na bida tabata hopi chikito. 
Afortunadamente dokter 
Tom Peterson a haci un op- 
eracion y a pone un “ilios- 
toma” (esaki ta un salida pa e 
sushi di e tripa fmi por sali y 
ta traha pa medio di un op- 
eracion) pa Winter. E opera- 
cion tabata uno hopi peligro- 
so y un di e promenan cu ta 
wordo practica riba un baby 
asina chikito riba e isla. Se- 
gun sra. Wever “Meconium 
Ileus” ta e prome señal di 
Cystic Fibrosis. Despues di 
6 siman di naci Winter su re- 
sultadonan a bin bek di Hu- 
landa. E tabata tin Cystic Fi- 
brosis Generico. □ 


Awo cu sra. Wever, tin e me- 
sun cicatriznan cu Winter 
riba su bariga. E ta spera ora 
Winter bira grandi suficiente 
e por comprende cu e no 
mester sinti berguensa y cu 
cicatriznan ta conta un sto- 
ria tambe. Probablemente, 
aunke sra. Wever ta spera cu 
no. Den futuro por ta Win- 
ter lo bay haya mas cicatriz 
si mas operacion mester bin, 
sra. Wever lo tattoo esakinan 
tambe. 


E ta bisa cu e ta hopi orguy- 
oso di ta Winter su mama y 


ORANJESTAD - Den 
pasado, Bon Dia Aruba 
a trece dilanti e storia di 
Winter. Un mucha muhe 
di apenas 2 aña cu ta den 
un lucha contra un male- 
sa yama Cystic Fibrosis. 
Cirugianan cu el a enfren- 
ta a laga su curpa cu hopi 
cicatriz. Su mama Nata- 
sha Wever a dicidi di tat- 
too esakinan, pasobra e no 
kier pa Winter sinti ber- 
guensa di nan. E ta conta 
nos e storia. 

Aunke te ainda, sociedad tin 
un cierto creencia ora e ta 
yega na hendenan cu tattoo. 
Aunke nan ta wordo difama y 
hopi hende ta bisa cu nan ta 
mustra sushi y mahos, tin tat- 
toonan cu tin storianan hopi 
bunita nan tras. Manera esun 
di Winter. Sra. Wever ta con- 
ta pa motibo di Winter su en- 
fermedad su bariga, mescos 
di hopi otro cu tin e mesun 
malesa ta yena cu cicatriznan 
di cirugianan cu el a enfrenta 
pa e por keda na bida. Win- 
ter a nace cu “Meconium II- 
lius” mester a wordo opera 
di emergencia ora e tabata 


tin 1 dia di naci. Despues cu 
su curpa e rechasa e cirugia e 
mester a wordo opera atrobe. 
“E cicatriznan ta demostra 
con hopi forsa di boluntad e 
tin, su gana di biba, ora hopi 
otro hende a kere cu e no lo 
sobrevivi” sra. Wever ta co- 
menta. 

Mas tattoo den futuro 


e ta hopi orguyoso di tur e 
cicatriznan cu Winter tin. 
“Su bataya ta mi bataya y mi 
ta orguyoso y agradecido cu 
mi por ta parti di su bida. Su 
cicatriznan bunita ta locual ta 
duna ami forsa”, Sra. Wever 
ta bisa. 

Cystic Fibrosis 

Manera Bon Dia a publica 
caba den pasado, Despues di 
un embaraso cu nunca no a 
duna niun notificacion cu 
algo no tabata bon, riba 6 di 
januari 2013 el a duna luz 
na un mucha muhe kende 
el a duna como nomber Sar- 
ha Winter Isabella, pero ta 
wordo cariñosamente yama 
“Winter”. 

Sra. Wever recientemente 
a sali di Aruba pa busca un 
miho cuido medico pa Win- 
ter. 

Nan a muda pa Sweden, ca- 
minda e expectativa di bida pa 
e condicion cu Winter tin ta 
surpasa 50 aña. Mientras cu 
na Aruba e ta 8. Winter tin 
un condicion cu yama Cystic 
Fibrosis. Wikipedia ta descri- 

WHO ta haci un yamada pa reduci cantidad di sucu 



Un guia di recomenda- 
cion nobo di WHO ta re- 
comenda adulto y mucha 
pa reduci nan consumo 
diario di sucu pa menos 
cu 10% di e consumo total 
di energia. Un reduccion 
bou di 5% cual ta mas o 
menos 25 gram (6 cucha- 
ra) pa dia lo provee ben- 
eficionan saludabel. 

Guia di consumo di sucu 
pa adulto y mucha 

Sucu gratis ta wordo referi 
como sucu cu ta wordo 
agrega na un producto pa e 
fabricante manera glucose y 
fructose. Tambe sucu agrega 
pa un coki of sucu presente 
naturalmente den honing, 
siroop, juice di fruta, yjuice 
concentra di fruta. 

“Nos tin evidencia solido, 
cu manteniendo e consumo 
di sucu gratis bou di 10% di 
e total di energia consumi ta 
reduci e riesgo pa sobre peso. 


obesidad y djente deteriora,” 
segun Francesco Branca di- 
rector di WHO su departa- 
mento di nutricion, salud y 
desaroyo. “Haciendo cambio 
den polisa pa sostene esaki, ta 
e yabi pa paisnan cu kier com- 
promete nan mes pa reduci e 
carga di enfermedadnan cu 
no por wordo transmiti.” 

E principio di WHO no ta 
referi na sucu den fruta fres- 
co y berdura y tampoco sucu 
presente naturalmente den 
lechi, pasobra te ainda no tin 
ningun rapport cu ta indica 
cu consumo ddi e sucu aki 
tin efecto maligno. 

Mayoria di e sucu cu ta wor- 
do consumi awe ta scondi 
den productonan procesa, y 
nan no ta wordo mira como 
consumo di sucu. Por ehem- 
pel, 1 cuchara di ketchup ta 
contene 4 gram (un cuchara 
chikito) di sucu. Un bleki di 
refresco por contene te cu 


40 gram (mas o menos 10 
cuchara chikito) di sucu gra- 
tis manera e ta wordo yama. 

Consumo mundial di sucu 
gratis ta varia cu edad, luga y 
pais. Na Europa, e consumo 


di adulto ta mas o menos 
7-8% di e total consumo di 
energia den paisnan manera 
Hungria y Noruega, y te 
16-17% den paisnan mane- 
ra Spaña y UK. Consumo 
di sucu ta mas halto bou di 
muchanan, e ta varia rond 
di 12% den paisnan manera 
Dinamarca, Slovenia y Suisa, 
te cu 25% na Portugal. Na 
Zuid Africa den e partinan 
mas rural e consumo di sucu 
ta 7.5%, mientras cu den 
populacionnan populacion 
mas urbano e ta 10.3%. 

Recomendacion fuerte 

baha consumo sucu pa 
10% 

E recomendacionnan ta basa 
riba un analisi di e ultimo 
evidencia cientifico. E evi- 
dencia ta mustra, prome, cu 
adulto cu ta consumi menos 
sucu ta pisa menos y, di dos, 
aumentando consumo di 
sucu ta asocia cu aumento di 
peso. Adicional e investiga- 
cion ta mustra cu muchanan 
cu consumo di mas halto di 
bebida cu sucu tin mas prob- 
abilidad pa sufri di sobre peso 
of obesidad, cu muchanan cu 
ta consumi menos bebida cu 
ta contene sucu. 

E recomendacion ta sosteni 
pa evidencia cu ta mustra 
nivel mas halto di caries na 
djente, ora cu e consumo di 
sucu ta mas cu 10% di e con- 
sumo di energia diario. Basa 
riba e calidad di evidence u ta 
sostene esaki, WHO ta cat- 
egorisa e recomendacionnan 
aki como fuerte. Esaki ta ni- 
fica cu nan por wordo adopta 
como polisa den mayoria 
situacion. 

Recomendacion baha 

consumo sucu bou 5%, 
condicional 

Mirando e origen di e estudi- 
onan haci, e recomendacion 
pa reduccion di consumo 


di sucu pa menos cu 5% ta 
condicional den e sistema di 
WHO. Algun estudio epide- 
miologo a wordo haci den 
populacion cu consumo hopi 
abou di sucu. Solamente tres 
estudio di populacion nacio- 
nal a wordo haci cu por a per- 
miti comparacion di caries di 
djente cu consumo di sucu 
menos cu 5% di e total con- 
sumo di energia, versus mas 
cu 5% pero menos cu 10% di 
e consumo total di energia. 

E estudionan aki a wordo 
conduci durante un periodo 
cu e disponibilidad di sucu a 
baha dramaticamente di 15kg 
pa aña pa persona prome cu 
di dos guera mundial.. Te na 
0.2kg pa persona pa aña den 
1046. E experimento natural 
aki, cu a demostra un reduc- 
cion den caries dental. A pro- 
vee e base di recomendacion 
cu ta reduci e consumo di 
sucu gratis bou di 5% di e to- 
tal consumo di energia cu ta 
provee beneficio saludabel pa 
motibo di menos caries den- 
tal. 

Guia di consumo 

Actualisacion di e guia di 
consumo di sucu gratis ta 
parti di WHO su esfuerso 
constante pa actualisa e meta 
pa preveni malesanan no 
transmitibel. E guia di con- 
sumo di sucu mester wordo 
uza cu otro guia di nutricion, 
particularmente esunnan 
relaciona cu vet. Aña pasa na 
luna di maart, WHO a habri 
un consulta publico pa haya 
input di stakeholder. Mas cu 
170 a wordo ricibi di repre- 
sentantenan di gobierno, 
Nacionnan Uni, organisa- 
cionnan no gubernamental, 
industria y institutonan aca- 
demico. E esfuerso aki a re- 
sulta den mas informacion 
riba label di producto entre 
otro.Q 

Sindicato di Maestro di Aruba: 


“Enseñansa di Aruba ta wordo carga gran parti pa hende muhe” 


ORANJESTAD - Ense- 
ñansa di Aruba ta wordo 
carga gran parti pa hende 
muhe. 

Enseñansa ta wordo carga 
den gran parti pa hende 
muhe. Mas o menos 80% 
di esunnan cu ta duna les, 
ta maneha directivanan 
di scol y scolnan, ta traha 
den Directie Onderwijs y 
hasta Ministerio di Ense- 
ñansa, ta hende muhe. 

Den pasado hende muhenan 
den enseñansa mester a lu- 
cha pa derechonan igual cu 
di hende homber y pa res- 
pet pa nan derechonan como 
ser humano femenino. Echo 
cu nos, esunnan cu awe ta 
traha den e mundo aki, mes- 
ter reconoce. Nos mester ta 
agradecido na e maestronan 



"IFYOUEDUCATEAMAN 
YOU EDUCATE ANINDIVIDUAL, 
BUTIF YOU EDUCATE A WOMAN, 
YOU EDUCATE A NATION.” 

-AFRICANPROVERB 


aki, cu mester a pone trabou 
abou y welga, ya cu e posi- 
cion huridico cu nos ta gosa 
didje awe, ta danki na nan. E 


retonan como ser femenino 
den enseñansa ta grandi. E 
hende muhe aki tambe ta 
“hende”. E tambe por ta ama 


di cas, mama soltera, mama 
di yiu recien naci cu mester 
duna pecho. E tambe por tin 
necesidad di traha mas di un 


trabou pa sobrevivi, e tambe 
por tin problema social, di 
adiccion of por ta pasa abuso. 
Tanto den su bida personal, 
como den su trabou. Pero e 
tambe por ta feliz, contento y 
alegre na cas y den su trabou. 
Laga nos reflexiona un rato 
riba hende muhenan di 
mundo, cu ta lucha ainda pa 
nan derechonan, cu no tin 
libertad di expresion y cu ai- 
nda ta biba den desigualdad y 
abuso. 

Awe riba Dia Internacional 
di Hende Muhe, Sindicato 
Simar kier gradici tur e ser 
femenino nan cu ta dedica 
nan mes pa medio di nan 
profesion, na aporta na de- 
saroyo di nos futuro genera- 
cionnan, nos futuro ciudada- 
nonan, nos futuro lidernan: 
Nos futuro Aruba. □ 


Michelle Hooyboer - Winklaar: 

“Aunke cu tin progreso pa hende muhe den sociedad, tin hopi pa wordo haci ainda” 



ORANJESTAD - Aunke 
cu tin progreso pa hende 
muhe den sociedad, tin 
hopi pa wordo haci ai- 
nda. Tene na cuenta, cu 
solamente 60 aña pasa 
hende muhe na Aruba no 
por a vota, no por a tin 
propiedad riba nan mesun 
nomber tampoco. 

Na Aruba si bo wak e den un 
solo perspectiva. Hopi biaha 
ta wordo scucha cu discrimi- 
nacion a base di sexo no ta 


un problema. Cu e problema 
aki no ta existi na Aruba, cu 
e no ta algo cu mester wordo 
discuti libremente, pasobra 
hende muhe a kibra e dak di 
glas den tur parti di sociedad. 
Nan ta funcionando miho cu 
hende homber den hopi cos. 
Ora bo wak e den echonan, 
bo por nota cu di berdad tin 
progreso den hopi area y e ta 
berdad cu muhenan a surpa- 
sa hende homber den algun 
area tambe, manera educa- 
cion mes ta un di nan. Pero 


e progreso aki no ta wordo 
transmiti den tur aspecto di 
sociedad, e progreso aki no 
ta wordo mira den nan salari- 
onan, e no ta wordo transmiti 
pa tin mas siguridad pa hende 
muhe. Ainda tin hopi buraco 
pa yena den sociedad y esaki- 
nan ta directamente relata na 
sexo. Mas nos pensa cu no tin 
ningun problema y cu no tin 
nada pa discuti. Mas e cosnan 
aki lo sigui pasa. 

Inigualdad 

Politica mes ta un area unda 
por wak e desbalansa aki. Mi 
ta e unico hende muhe den 
9 minister den e gabinete, 
prome cu esey mi tabata e 
unico hende muhe den 7 
minister y prome cu mi tam- 
be tabata tin 1 solo muhe den 
gabinete. E tin hopi tempo cu 
e ta asina. Tin hopi factor pa- 
kico esaki ta asina, pero e ta 
refleha kico ta pasando den 
sociedad. Den comunidad 
e cifra di hende muhe den 


e populacion ta hopi halto. 
Pero e cifra di muhenan cu 
tin un stem den sociedad ta 
hopi chikito. Tin progreso, 
pero tin algun area unda hen- 
de muhe no por triunfa ainda 
cu hopi estrictamente tin di 
haber cu cultura, cu religion 
y hopi otro factor. Pero mas 
habri nos papia di e cosnan 
aki, mas nos por punta dede 
riba kico ta fout. 

Bo no por legalisa e cosnan 
aki, no tin algun ley, ta cos- 
nan cu hende mes mester 
lanta ariba y cuminsa deman- 
da. Ora sociedad cuminsa 
demanda cierto cosnan, ta e 
ora cosnan ta cambia. Hopi 
pais na mundo a purba, na 
Hulanda tin legislacionnan 
cu ta bisa, cu den un directiva 
sikiera 30% mester ta hende 
muhe. Pero esaki no a crea 
un diferencia den cuanto 
hende muhenan di berdad 
tin den directivanan. Cambio 
ta bin ora hende por splica na 


un manera solido cual ben- 
eficionan tin pa tur hende, 
ora cu tin mas hende muhe 
den directiva, na luga di forsa 
esaki. E no ta un experimento 
cientifico, mas diversifica- 
cion bo tin den un directiva, 
diferente puntonan di bista ta 
bin dilanti, pues miho deci- 
sionnan ta wordo tuma. Tin 
estudionan haci cu ta mus- 
tra cu mas balansa tin den e 
sexonan cu ta tuma e decisi- 
onnan, mas miho cosnan ta 
cana. Paisnan rond di mundo 
cu ta den yega e igualdad den 
sexo den sociedad, ta mustra 
di prospera mas economica- 
mente como tambe social- 
mente. Mester keda educa e 
sociedad paso esaki ta unico 
manera di resolve e prob- 
lema.Pasobra aunke leynan 
wordo implementa, si hende 
no sa nan derechonan nada 
no ta cambia. 

Cosnan manera violencia 
contra muhe, ta socialmente 
inaceptabel.Q 

Rene Herde '(AVP): 

Hiba e companianan cu kier cumpra e refineria Texas 



ORANJESTAD - Tur e 
buya cu oposicion ta haci 
rondo di e refineria no ta 
yuda habri e refineria ni 
yuda Aruba. Si oposicion 
ta bisa cu nan tin com- 
panianan cu di berdad 
kier cumpra e refineria, 
hiba nan Texas cerca e 
doñonan. No laga nan 
bay nan so. Bay hiba nan 
pa boso ta sigur cu nan a 
bay". Asina Rene Herde, 
miembro di e fraccion di 
AVP cu a haci tur cos pa 
habri e refineria, a de- 
clara. 

Doño di e refineria 

Rene Herde a sigui splica 
atrobe cu e refineria no ta 
di Aruba. Ta bou di gobier- 
no di MEP mes el a wordo 
bendi na e compania Coastal 
y despues na e compania 
Valero. E representantenan 
legal di e companianan aki 
pa hopi aña tabata e compa- 
nia di e lider di e fraccion y 
partido MEP. Kisas e lider 
di MEP mes por yuda splica 
ken ta e doño di e refmeria. 
Gobierno no por bende algo 
cu no ta dje. Gobierno no 
por bende un edificio, un 
cas, un negoshi, un hotel of 
un refmeria cu ta propiedad 
di otro. P’esey e lider di frac- 


cion di AVP ta bolbe conseha 
cu hopi insistencia pa MEP 
y PDR hiba e companian- 
an Merca, na Texas unda e 
doñonan di e refmeria ta. 
Ta nan so por bende e re- 
fmeria. Te siman pasa ainda 
un periodista experiencia y 
conoci di Aruba a tuma con- 
tacto cu representantenan di 
e refineria y a compronde cu 
te na e momento ey, niun 
compania serio a presenta 
pa cumpra e refmeria. Rene 
Herde': "Kisas ta PDRy MEP 
mes mester bay cu nan. pero 
por fabor. Ora boso bolbe 
Aruba, laga pueblo sa kico ta 
resultado di boso bishita na e 
doñonan di Valero a Texas.” 

Rol di gobierno y 
parlamento 

Loke si gobierno y parlamen- 
to di Aruba por haci, ta crea e 
miho condicionnan di belas- 
ting y laboral posibel pa cual- 
kier compania cu kier establ- 
ece su mes na Aruba. Esey ta 
exactamente loke gobierno di 
AVP di parlamento cu sosten 
di e mayoria di AVP a haci. 
Prome a crea e condicionnan 
di belasting faborabel pa e 
compania. MEP a vota contra 
di e acuerdo. Ora e compa- 
nia a bolbe habri despues di 
hopi aña cera pa via di MEP, 


e trahadonan a logra haya 
nan trabou bek di e areglo 
cu e refmeria. Ora e refmeria 
a bolbe cera na 2012, AVP a 
bolbe trece companianan cu 
tin petroleo y companianan 
cu lo por maneha e refineria 
hunto, aki na Aruba y den 
exterior, pa habri e refineria 
atrobe. A bay Mexico y Bra- 
zil den delegacion di Reino 
pa haya e companianan na- 
cional pa tuma e refmeria. A 
bay Venezuela y Colombia y 
papia cu hasta e presidente di 
e paisnan bisiña y nan com- 


panianan nacional pa pone 
e refineria bek den funcion. 
A trece e compania nacional 
di China pa nan tuma e re- 
fineria. Lamentablemente 
tur esaki no a logra habri e 
refmeria. Kico MEP a haci 
cu e refmeria? MEP al con- 
trario a impone belasting 
riba exportacion di e com- 
pania. Pues esey a surgi un 
discusion grandi cu Valero 
bou gobernacion di MEP. 
E motibo pa MEP impone 
medida riba e compania, ta 
cu MEP tabata kier haya mas 


y mas y mas placa pa gasta! 
MEP a impone belasting riba 
e poco exportacion cu Aruba 
tin. E compania a ofrece pa 
inverti mas cu 1 biyon dol- 
lar den e compania a cambio 
di kita e belasting, crea un 
miho condicion pa e com- 
pania por competi riba mer- 
cado internacional y sigura 
entrada pa Aruba y trabou pa 
trahadonan. MEP a nenga e 
oferta. MEP tabata kier mas y 
mas placa di belasting pa por 
gasta mas y mas. Den su ra- 
bia riba e compania e Minis- 
ter Presidente di MEP a grita 
e doñonan di Valero pa "coy 
e compania riba nan lomba y 
bay di Aruba”. 

Actua, no papia 

"Na luga MEP grita lemanan 
sentimental cu no ta yuda 
habri e compania, gritonan 
cu no ta duna trabou na niun 
hende, lo ta miho nan tuma e 
bon conseho y hiba e 7 com- 
panianan cu nan ta bisa cu ta 
interesa, Texas. Hiba nan y 
papia cu e doñonan pa yega 
na areglo pa cumpra e com- 
pania y habri mas lihe posi- 
bel. Actua no papia! Pero laga 
pueblo sa kico ta e resultado 
di boso reunionnan. No tar- 
da. Bay mes ora. Ora cero ta 
cerca.'Q 


Xiomara Maduro(MEP) 

CFT lo percura pa nan cumpli cu nan mesun palabra 



ORANJESTAD - Cu e 
dicho “The proof of the 
pudding is in the eating” 
profesor Bakker di CFT 
a termina e charla riba fi- 
nancia publico di Aruba 
na Universidad di Aruba 
siman pasa diabierna. 
Aki sr Bakker a referi na 


e plan ambicioso di Gabi- 
nete Eman yama Bal- 
anced Budget Akkoord y 
hunto cu esaki e 24 me- 
dida cu Gabinete Eman 
lo implementa pa drecha 
e financia publico di nos 
Pais. 

Segun CFT, e plan ta bunita. 


pero nan kier wak su imple- 
mentacion. P’esey tambe e 
uzo di e dicho, ya cu te ora 
cu Gabinete Eman tuma e 
medidanan nan lo demostra 
si berdad nan tin intencion 
pa drecha e fmancia publico 
di nos Pais. Minister Eman 
mester mustra Hulanda awor 
cu e por cumpli cu su mesun 
palabra. 

Minister Eman no por 
bula pipa mas 

Un gran ausente durante e 
charla tabata nos Minister 
President Eman. Pero tabata 
di spera ya cu di basta tempo 
Minister Eman ta core pa 
evita di papia riba e supervi- 
sion di CFT cu e mes a firma 
y bay di acuerdo cu ne. Asina 
nos ta mira cu e mandatario 
a bula bay Merca pa evita di 
atende cu sr Van Zwol, Sec- 
retario di Estado Hulandes 
encarga cu asunto di Reino. 
No ta pornada cu den su ulti- 
mo rapport CFT a recomen- 
da pa Minister Eman tuma 
‘ownership’ y bay na cabes di 
un comision cu mester per- 
cura pa e medidanan cu su 


mesun Gobierno a propone, 
wordo ehecuta conforme 
Gabinete Eman su mesun 
plan. CFT mescos hopi di 
nos a mira caba cu Minister 
Eman no tin curashi pa bay 
drecha e desaster cu e mes a 
haci. E mandatario kier keda 
hunga ‘mooiweer’ cu placa 
di Pueblo y p’esey Hulanda 
ta enfrente awor cu supervi- 
sion di CFT pa corta su hala 
y caba cu su maneho di fiesta 
cu placa di Pueblo. Minister 
Eman no por bula pipa mas. 

Confrontacion cu CFT 

Otro gran ausente durante 
e charla di CFT tabata Baba 
Herde, Lider di Fraccion di 
AVP den Parlamento. Baba 
desde 2010 a apoya tur e pro- 
tocolnan cu Minister Eman 
a firma cu Hulanda den cual 
e supervision di CFT tabata 
forma parti implicito. Baba 
ta e unico parlamentario cu 
a firma e Balanced Budget 
Akkoord y a bay di acuerdo 
hunto cu demas miembro di 
su fraccion cu e 24 medida 
riba Pueblo cu tabata hinca 
den e presupuesto di 2014 di 


nos Pais. Anto awor cu CFT 
a bira un realidad basa riba e 
palabracionnan di geen bez- 
waar di Gabinete Eman cu 
Hulanda, ata Baba kier sa- 
patia y busca confrontacion 
cu CFT. Pero awor a yega 
ora cu Baba mester asumi su 
responsabilidad pa su falta di 
control riba Gabinete Eman. 
Baba no por keda core pa e 
realidad buscando tur forma 
pa plak CFT riba oposicion. 
Tur tempo Baba a gaba cu 
e bon relacion cu Hulanda 
y awe nan a manda CFT pe 
tambe. Pues awor Baba tin 
cu deal cu CFT na un mane- 
ra sportief y stop di busca 
confrontacion pa e no caba di 
malogra e Pais aki. 

Cumpli awor 

The proof of the pudding is 
in the eating. Minister Eman 
y Baba tur tempo a papia 
bunita y traha plan bunita 
pa lombra wowo di Pueblo 
y Hulanda. Pues awor nan 
tempo a yega pa nan imple- 
menta nan plan y CFT lo 
percura pa nan cumpli cu 
nan mesun palabra.Q 

POLITICO 


Minister Otmar Oduber (AVP) 

Banco Central ta mustra un crecemento 


significativo den entrada di turismo 


ORANJESTAD - Minis- 
ter Otmar Oduber a tuma 
nota di e declaracionnan 
di parlamentario di oposi- 
cion Dangui Oduber to- 
cante calidad di turismo 
na nos isla. 

Ta hopi tristo pa mira e cali- 
dad di articulo cu un par- 
lamentario a manda, unda 
cu el a demostra totalmente 
su falta di conocemento pa 
loke ta turismo y en special 
cifranan presenta pa instanci- 
anan manera Banco Central. 

Segun Sr. Dangui Oduber, 
mientras cu e cantidad di 
turistanan a subi na 2014 e 
cantidad di placa cu nan a 
laga atras a baha, lubidando 
cu e unico momento cu e 
placa cu e turistanan ta laga 
atras a baha tabata net duran- 
te gobernacion di su partido, 
pa ta specifico na aña 2009. 
Segun e logica di Sr. Dangui 
Oduber, pasobra turismo a 


crece na aña 2014 cu 9.5% y 
e tourism receipt a aumenta 
cu 7.6% (lesa bon, a crece!), 
esey kiermen cu e placa cu e 
turistanan a laga atras a baha. 
Aki parlamentario di MEP a 
dicidi cu ta bon pa compara 
appel y peer, lagando na cla 
su falta di conocemento riba 
e materia y dunando un in- 
dicacion di kico lo por spera 
di dje. 

Pa completa, Sr. Oduber 
a lubida di menciona cu e 
crecemento di e tourism re- 
ceipts di 7.6% ta solamente te 
cu e di tres kwartaal di 2014 y 
cu ta spera cu lo cera 2014 cu 
un crecemento record di 8%. 

E logronan importante aki no 
ta bin riba su mes y no ta algo 
cu ta wordo logra di un per- 
sona so, manera Sr.Dangui 
Oduber ta pretende di mus- 
tra den su articulo, bisando 
cu Minister Otmar Oduber 
ta purba carga esakinan su 
so. E mandatario di Turismo 


semper a bisa cu pa logra e 
metanan grandi, pa por logra 
e vision pa nos isla keda dos 
stap dilanti di nos competi- 
donan mester traha hunto, 
unda tur partner ta mira den 
e mesun direccion. Esey ta 
loke ta bin ta tumando luga 
tambe ya caba pa 5 aña, unda 
e relacion cu e partnernan 
den industria di turismo a 
wordo drecha y ta trahando 
hunto pa logra mehora e cali- 
dad y e producto Aruba. 

E cifranan presenta dor di 
Banco Central, unda por 
mira aña tras di aña un crece- 
mento significativo den e 
placa cu turistanan ta laga 
atras, ta un refleho bibo di e 
cifranan cu tanto Oficina di 
Turismo y AHATA a bin ta 
presentando mensualmente 
pa loke ta e resultadonan 
positivo di nos turismo. 

Ademas ta demostra cu e 
maneho di Minister Otmar 
Oduber cual ta wordo sos- 


Gerick Croes (MEP) 

Ora bo punta un dede riba nos, tin 3 ta 
mustra den bo direccion 


ORANJESTAD - Den e 
prome simannan di feb- 
ruari lider di fraccion 
di AVP claramente bou 
instruccion di Gabinete 
Eman a ehecuta un ola 
di manipulacion pa me- 
dio di diferente comuni- 
cado culpando oposicion 
y pintando CFT como un 
monster den henter e de- 
saster financiero. 

Tawata obvio cu e intencion 
tawata pa laba man di e de- 
saster fmanciero causa pa su 
propio gobierno. Loke lider 
di fraccion di AVP mester 
corda ta cu mas biaha e punta 
dede riba nos, tin 3 ta mustra 
den su direccion! Den ulti- 
mo añanan no ta solamente 
uno pero diferente instancia 
internacional manera Stan- 
dard & Poors, Fitch, IMF y 
por ultimo CFT a indica cu 
nos situacion fmanciero ta 
uno penoso y cu e maneho 
actual no ta na fabor di fu- 
turo di nos pais. Remarcabel 
ta e hecho cu e ola di manip- 
ulacion ehecuta pa medio di 
diferente comunicado tawa- 
ta un accion premedita sim- 
plemente pasobra nan tawata 
sa cu CFT lo a bay bin cu 
un campaña di mercado y 
cera conoci cu comunidad 


di Aruba. Parti di e mercado 
aki tawata un charla teni na 
Universidad di Aruba unda 
cu e organo di supervision 
a duna su elaboracion riba 
e realidad fmanciero di nos 
pais. 

Den e charla aki CFT a 
elabora y pone enfasis riba 
hopi berdad amargo. Un di 
e puntonan cu a resalta ta e 
hecho cu gobierno di Aruba 
ta gastando mas di loke e ta 
ricibi cual por wordo con- 
firma tambe cu e deficitnan 
registra den e ultimo añanan 
(averahe deficit pa aña ta 
8.4%). E mesun deficitnan a 
contribui tambe na un debe 
nacional cu a surpasa tur 
norma internacional (mester 
ta entre 35-40% pero a yega 
80% caba). Otro berdad cu a 
enfatisa riba dje ta cu gobi- 
erno no sigui por fia placa pa 
gastonan coriente y mester 
cuminsa trece ordo. Ademas 
di esaki CFT a accentua un 
biaha mas cu e plannan ex- 
istente di Gabinete Eman pa 
logra un surplus 2018 no ta 
suficiente y ta pa es motibo a 
indica na gobierno cu mester 
pensa riba introduccion di 
un impuesto di solidaridad 
indirecto. E organo a enfatisa 
si cu el a evalua e plan riba 


teni pa tur e partnernan den 
industria ta dunando un re- 
sultado sumamente positivo. 
Ta trata aki di e maneho pa 
atrae e bishitantenan mas 
afluente, esta cu entradanan 
di riba 100 mil Dollar pa aña. 
E bishitantenan cu ta yega 
nos isla di entrada di 100 mil 
Dollar pa aña cu ta proce- 
dente di Merca ta un 14.6% 
di e turistanan procedente di 
e destinacion aki, esun di 125 
mil Dollar ta 31.4% y esun di 
150 mil Dollar y mas ta un 
6.2%. 

Maneho di turismo ta sigui 
concentra riba e gruponan 
aki di mas entrada cu lo por 
laga mas placa atras den nos 
economia. Pa logra esaki 
diferente inversionnan tanto 
publico como priva ta wordo 
realisa y lo continua. Esaki 
no solamente den infrastruc- 
tura, pero tambe den nos 
mesun hendenan. 

Un di e aspectonan impor- 
tante di inversion ta San 
Nicolas cu lo mester bira e di 
dos capital turistico di Aruba 
cu concentracion riba e parti 
cultural. 

Pronosticonan ta mustra cu 
lo por cera aña 2014 cu un 



crecemento record di 8% 
den e tourism receipts, me- 
horando asina aki mas ainda 
e contribucion di turismo na 
nos economia. Esaki despues 
cu na aña 2013 turismo prac- 
ticamente a carga e crece- 
mento economico di nos isla 
riba su mes. 

‘Mi ta sumamente contento 
cu e resultadonan aki y ta kita 
asina aki tur duda riba e cali- 
dad di e turista cu ta bishi- 
tando nos isla,’ e mandatario 
a indica. 

E1 a agrega cu ta importante 
pa continua riba e rumbo 
aki pa sigui engrandece nos 
turismo, unda e enfoke ta pa 
concentra riba e calidad di 
turista y no tanto riba e can- 
tidad pa sigui haya e cifranan 
cu nos a bin ta mirando ul- 
timo añanan. □ 


mesa pero cu e no ta tuma 
ningun decision pasobra es- 
aki ta den man di gobierno. 
Ta p’esey CFT a bisa den e 
charla tambe cu nan rol ta 
supervisa y evalua si gobi- 
erno ta dunando contenido 
na kico realmente ta goberna 
di tuma decisionnan pa logra 
nan propio metanan. 

Tawata bisto si cu den e afan 
di AVP pa trata entre otro di 
pinta CFT como e malo di 
historia a termina na expresa 
e miedo grandi cu nan tin pa 
e berdad fmanciero sali na 
cla. Obviamente E miedo 
tawatin di haber cu pueblo lo 
haya sa cu ta e gobierno aki a 
desgracia nos pais fmanciera- 
mente y pone cu te na aña 
2034 nos lo tin un situacion 
fmanciero sostenibel atrobe. 
Pero AVP den su intento no 
a logra stroba CFT di infor- 
ma pueblo cada un detaye di 
e situacion y retonan cu nos 
pais lo tini su dilanti. Ta di 
iamenta si cu e situacion a 
bira uno asina caotico y cu ta 
premira cu e medidanan ac- 
tual no ta suficiente. A pesar 
di e empeño di parti AVP pa 
tapa e situacion real e organo 
di supervision CFT a desen- 
mascara fraccion di AVP y 
Gabinete Eman! □ 


BIRA ABONADO 



Un Corant cu bo por disfruta di dje y cu tin mas noticia 
Un Corant cu ta imparciai y obhetivo 
Un Corant cu bo ta facii pa iesa y di caiidad 


ESCOHE E PAKETE CU BO TA DESEA 


1 luna 
6luna 
1 aña 


35,- 
Afl. 210,- 
Afl.420,- 


Pa mas informacion yama 

Bon Dla Aruba 
682^00 


Adres: Weststraat #22 
E-mail: accounting@liendia.cem 










































DIASABRA 7 MAART 


^ilCLASIFICADO 



Clasificado 


MAX 20 PALABRA - TA ACEPTA AUISO FOR Bl 





OiOOPM 


Nos ta piki tur sorto di 
auto bieuw completamente 

GRATIS 

Tambe nos ta piki airco, 
bateria, stoof, wasmashin, 
frigidaire etc 

GRATIS. 



561-5179 
561-a297 

TA BUSCA 

Pa huur, cas pabou di brug 3 
kamber. Te cu 1.500 florin. 
Pa mas informacion 

Tel: 7306445 


TA HUUR 

Un mobile home 1 april na 
Noord, sala, cushina 2 banjo 
y 3 camber na noord. Huur 
afl.1200,- y un luna borg. 

Tel: 5937293. 

TA HUUR 

Un appartement 1 maart na 
noord cu cushina apart, cura 
y su mesun entrada, Afl. 750,- 
y un luna borg. 

Tel 5937293. 

TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 

TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 

TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 



For Sale: Upper fixer, 
colony, Seroe Colorado 
house needs to be 
renovated, 

AH. 160.000,- 



Ta bende: Cas na 
Papilon, St. Cruz, 3 
camber, 2 baño, 
eigendom. 

Afl. 290.000,- 





Ta bende un cas na 
Pos Chikito, 3 camber, 
2 baño, cura full rond, 
erfacht. 

Afl. 265.000,- 




rinnwi^i' 

HELPERS pa HVAC y 
Electro Mechanical. 

Experiencia no ta 
necesario. 

Manda CV pa 

hrm@BSBp.Bero 


SERIVICIO 

PUBLICO 

Señora ta ofrese pa cuida 
hende grandi y ta haci cas 
limpi y cuida mucha. 

Pa mas informacion yama 

Tel: 600-6502 

TA BENDE 

Gordura pa mata Afl. 7,50 pa 
saco. Tin mata di sorsaca, 
mispel, lamunchi, 
papaya,enano, coco enano, 
tin cayena cora y geel, 
trinitaria. Tel: 564-4456 

FOR RENT 

One bedroom apt ,kitchen & 
dining room, furnished. 
Private entrance, close to 
Superfood. 

Water & electricity not incl. 
Cable & gas incl. Awg. 1.160 
p/m plus one month dep 

For info call 593-9145 

TA BENDE 

Cas (2 camber) 
Crijnzenstraat # 5 

San Nicolaas Afls 60.000,- 
Pa mas informacion 

Tel: 7382828 

TA BENDE 

Patriot Mag Drive NOBO! 
MD1200-1200GPH 

Koi Pond & Waterfall 
Pump. Awg. 295 o.b.o. 

Tel: 732-1104 

SERVIOIO 

PUBLIOO 

Nos ta fura tur tipo di 
muebles y nos lo laga 
nan manera nobo back. 

Pa mas informacion 

Tel: 5621199/5921252. 

SERVIOIO 

PUBLIOO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion Tel: 564-3588 

SERVIOIO 

PUBLICO 

Ta duna credit di 10 luna. 

Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 

TA HUUR 

Un trailer 3 camber cushina 2 
baño, sala na Noord pa 1 
April. Afl. 1200,= Y tambe ta 
huur un studio apartment cu 
cushina apart, baño, cura, 
entrada propio na Noord 

Afl. 750,- per 1 maart. 

Tel: 593-7293 

TA BUSOA 

Dama mester trabao pa hasi 
cas limpi y wak pa hende 
grandi pa dia. 

Tel: 567-9668/746-0101 


SERVICIO 

PUBLICO 

Ta duna servicio di hasi cas, 
oficina y locals limpi. Ta cobra 
pa hora di trabao. 

Tel: 600-8714 

TA BUSCA 

Dama mester trabao pa 
limpia cas cuida mucha of 
hende grandi pa dia. 

Tel: 567-9668 - 746-0101 

TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 


TA BENDE 

Un Hyundai Sta Fe 2003, Std, 
Bon condicion pa solamente 
Afl. 6.500,- Pa mas 
informacion yama 

Tel: 731-8695/600-8714 

TA HUUR 

Entrante 15 Maart Savaneta 
cas, ideal pa oficina, renoba, 
2kamber, 2airco, cura, hopi 
parkingspace, p/l Afl. 975,- 
excl., dep. Afl.1.300,—. 

Pa mas informacion yama 
Tel: 585-1582 


BO TA BENDE, HUUB OF BUSCA 
CUALKIER ARTICULO, NOS TA 
OFRESE UN SERVICIO UNICO Y RAPIDO. 



Advertorial 

E jackpot di Lotto 5 a yega 1.1 MIYON 
florin, bira miyonario ta hopi facil awe 


ORANJESTAD - Lotto 
Grandi, Lotto pa Deporte 
of simplemente Lotto; 
den comunidad ta scu- 
cha diferente nomber p’e 
prome wega di jackpot cu 
Lotto a ofrece nos comu- 
nidad. Pero pa e sorteo di 
awe, yam’e na su nomber 
pasobra e prome premio 
ta extraordinario:. Pidi pa 
bo Lotto 5! 

Tira bo liña na awa tempran 
pasobra rebendedonan ya ta 
prepara pa un dia druk awe, 
dia 7 di maart, mirando cu 
Lotto, E Loteria di Aruba, 
tin un jackpot di 1.1 miyon 
florin cla pa entrega na e feliz 
ganado di Lotto 5. 


Despues cu e sorteo di di- 
aranson no tabatin ganado pa 
e jackpot di 1 miyon florin, 
esaki a crece cu 100 mil flo- 
rin mas. Lotto kier corda tur 
hungado cu aunke ningun 
cliente a cumpra e combina- 
cion ganado, esta “04-07-08- 
24-31, Joker 10”, tin ganado 
si di e di dos, di tres y di cua- 
ter premio. Check bo ticket 
bon! 

Cumpra bo “Lotto 5 Loco” 
of duna e rebendedo bo cin- 
co numbernan (scoge for di 
35 number: cuminsando for 
di 01 te cu, y incluyendo 35) 
y e lo print bo ticket pa bo. 
Cumpra uno of cumpra mas. 


cada combinacion di number 
ta costa solamente Afl. 4. 

Lotto, E Loteria di Aruba ta 
cambia bida di su ganadonan 
y contribui na deporte y de- 
portistanan di Aruba. Bishita 
bo rebendedo faborito awe 
mes pa bo chens pa bira Lot- 
to su prome miyonario pa 
aña 2015. 

Lotto, e loteria di Aruba 
tin 8 diferente wega, Cato- 
chi, Big 4, Zodiac, Wega di 
number di Korsou di Lotto, 
Lotto di dia, Lotto 5, Mini 
Mega y weganan di Raspa y 
Gana. Cumprando Lotto bo 
ta contribui na deporte riba 
nos isla. Meta di e fundacion 





Ji 


AtL 


1 . 100 . 000 .- 


Irafsá U ^ifnnrlui t rlhnii*'p 


ta pa organisa loteria, cambia 
bida di su hungadonan y na 
mes momento inverti den 


deporte local pa medio di 
donacionnan na e comision 
di subsidio.Q 

^Aurora^ 

Tel: 693-0857 / 6S0-6699 / 660-1403 
Fax: SBa-6698 

Den cunuku di yerbe berde eta pone mi sosega, 
E ta hibami na awa trankil, pami bolbe haja forsa 
Cu inmenso tristesa na nos curason pero con- 
forme cu boluntad di Dios nos ta aniuncia 
fayecimento cristianamente 



Martinus Sabino Dubero 

Mihor conoci como “Swindo” 


Na nomber di su: 

Esposa: B.Rosalinda (Ina) Dubero-Vrolijk 

Yiunan: Maroushka y Poipy 

Annabelle y Etienne 
Curtbert y Eliandra 

Nietonan:Rudselin, Andrew, Christy, Arrienne, 
Jean-Andre y Curtson 

Bisanieta:Chloé Quiana Lacle 

Rumanan: fjean, Nicomeda y famia 

Ada, Wichi y famia 
Jossy Dubero y famia 
Mena, Ronny Kelly y famia 
Antji, Benny Vrolijky famia 
Mariana Dubero y famia 
Chela, Benny Roga y famia 
Lelia, Walter Kelly 
Giovany Dubero y famia 
Rita Van Dobbelen 
Jacky Rollock 
Uriah Maduro 

Swanan: Micheal Vrolijk y famia 

Teresita Montaner-Vrolijky famia 
fjuan y f Greet Vrolijk 
Hose Vrolijk y f Teresita y famia 
Toribio, Judith Vrolijk 
Fransisco Vrolijk 
Karel, Josefa Vrolijk y famia 
Roman, Ninita Vrolijk 
Gretha, Julio Maduro y famia 


Jack, Tineke Vrolijk 
Benny, Antji Vrolijk y famia 
Lucia, Lucas Baptist 
Lady, Grace Vrolijky famia 
Tanta: Sra. Vda Suitbertha Croes-Dubero y famia 
Amigonan di cas: Carlito Orman, Rene y Matty 
Rodriquez, Ingrid Dubero 

Tur subrino(a)nan, Primo(a)nan, Comer & Com- 
pernan, Ihanan y demas famia: Dubero, Vrolijk, 
De Kort, Lacle, Croeze, Rodriquez, Koolman, 
Fitsler, Croes, Dirksz, Kelly, Trapenberg, Pan- 
neflek, Roga, Rollock, van Dobbelen, Montaneer, 
Maduro, Baptist, Groos, Sint Jago, Tromp, Giel, 
Sluiter 

Ta invita pa asisti na e acto di entiero cual lo tuma 
lugar diasabra 7 maart 2015 pa IPor di mainta 
saliendo for di misa Inmaculada Concepcion pa 
Santana di St.Cruz. For di 9'or nos difunto stima 
lo ta reposa den misa. 

Adres pa condolencia: Awe diabierne 6 maart 
2015 for di 7’or pa 9’or di anochi na Aurora Fu- 
neral Home, Cumana 76 

Nos ta pidi nos disculpa si den nos tristesa nos 
por a lubida un of otro famia. 

Un donacion pa Wilhemina Kanker Fonds lo ta 
altamente aprecia, lo bai tin un box na Aurora Fu- 
neral home y den misa. 


Tel; 693-0857 / 668-6699 / 660-1403 
FaK: 5e&-6698 

No carga tristeza den boso curazon pa mo- 
tibo di mi partida. Pasoba esun cu a biba 
bon no mester tin miedo di nada. 
Gradecido pa tur lo cual e la significa pa 
nos y conforme cu boluntad di Dios, 
nos ta participa fayecimento di: 



Yolanda A. Croes 

^23-06-1949 f02-03-2015 

Na nomber di suyiunan: 

Valery Stamper y Giacomo Diaz 
Earney (Boy) y Shahayra Stamper-Tromp 
Caroline (Carol) Stamper 

Nieto y nietanan: Gabrielle (Gabby) Vio- 
lenus, Joseph Violenusy Valentino Diaz 
- Aymee Stamper, Christopher Stamper y 
Christiaan Stamper - JahlionRasmijn y Jy- 
dho Rasmijn 

Rumanan: 

fPedro Luis y Olga Croes-Figaroa 

Griselda (Chichi) y Jacobo (Coco) Thiel 

fSusanayJuan (Tuyo) Werleman 

Lourdes Croes 

fWilfridoCroes 

Angel y Irma Croes-Dirks 


Richard y SharlineCroes-Bareño 
Marina Koolman 
ReinetaLacle 

fEulogia (Jojo)Croes-Lacle 
Sobrino y sobrinanan: 

Elizette Croes y yiunan 
Omar y FaridiWerleman-Daou y yiunan 
Xiomara Werlemany Izaira Mansury yiunan 
Elizangelayjulteo (Teo) Farroyyiunan 
Angelique (Shadira) Croes y Isaac De 
Marchena y yiunan 
JurraineThiely yiunan 
DodyThiel 

Christine Croes y Ricardo (Boy-boy) Pe- 
terson y yiu 

Andrew Croes y Athenae Hill 
MoacirCroes y Samantha Palm y yiunan 
Delany Croes y yiunan 
Rebeca E1 Jabakhanji y yiunan 
Lilian Koolman y yiunan 
RinaKoolman y yiunan 
MagaliCroes y yiunan 
Iha: Angelica Henriquez 
Demas famiaCroes, Stamper, Diaz, Tromp, 
Violenus, Rasmijn, Figaroa, Thiel, Wer- 
leman, Dirks, Bareño, Koolman, Wernet, 
Daou, Mansur, De Marchena, Peterson, 
Hill, Palm, E1 Jabakhanji, Henriquez, 
,Quant, Ranes, Hoek, Heykoop, Molina, 
Comenencia y demas famiana Corsow, Bo- 
neiro, Merca, Venezuela y Hulanda. 

Ta invita tur amigo, bisiña y conocirnan pa 
asistina e acto di despedida cu lo tuma lugar 
diasabra 7 di maart 2015 na Aurora Funeral 
Home di TOr pa 4’or di atardi. 

Adres pa condolencia Aurora Funeral 
Home, diabierna 6 di maart 2015 di 7’or pa 
9’or di anochi. 

Alavez nos kier a gradici su dr.stima Jose 
Dassen, Stichting Koningin Wilhelmina 
Kankerfonds y su enfermera preferi Mi- 
chella Matos cu a trate cu hopi amor y cari- 
ño te na ultimo momento. 

Despensanos si den nostristeza nos por a 
lubida un of otro familiar. 



Pa un Santo Sacrificio di Misa 
cual ta tuma luga, dialuna 9 di 
Maart pa descanso di alma di 




na Misa Santa Ana-Noord, 6:30pm 


Recordando su 
1 luna di fayecimento. 

^Aurora^ 

Tel: 593-0667 t 6S0-6599 t 550-1403 
FaK; 5ea-6698 

Señor ta mi wardador, mi’n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 

Salmo: 23.1 

Cu inmenso tristeza na nos curazon, pero conforme cu 
boluntad di Dios nos ta participa fayecimento di: 



Garnet Patrick St.Rose 

Mihor conoci como” Boy, Daddy” 
^21-02-1924 -t02-03-2015 

Na nomber di su: 

Yuinan:Daphney St.Rose y yiunan na St.Maarten 
Alex Beddo na Aruba 
Marta Beddo y yiunan na Aruba 

Nieto y Nietanan: Kleomar y famia 

Gabriel y esposa y yiunan 
Dayanara Beddo y yiu 
Patrick St.Rose na St.Maarten 

Bisanieta (o)nan, prima (o)nan, tanta y omonan, ruman- 
nan y manera yuiunan na Aruba. 

Tur verplegesternan di S.A..B.A. Huize Maristella. 

Demas famianan: Flecher, Tousaint, St.Rose, Beddo, 
Raphaela, Caton, Nicolaas, Martin, Del Rosario, Tromp, 
Groenveld, Morrel, Dupersoy, demas famianan na 
Dominicay Aruba. 

Nos ta pidi nos disculpa si acaso nos por a lubida un of 
mas famia, lo bai tin un box disponible den Aurora Fu- 
neral Home pa un bon causa. 

Ta pidi pa bin bisti na colorido 

Acto di entiero lo wordo anuncia despues. 


Cu inmenso tristesa 


Diamond Taxi ta participa 
feyecimento di: 

Martinus Sabino Dubero 

“mihor conoci como Swindo” 


Na bida ruman di nos colega Taxi 390 
Josi Dubero y swa di nos colega Taxi 282 
Benny Roga. 

Forsa na e famianan y cu Swindo 
sosega na paz. 




Á 







Tel: 593-0667 f 680-5699 / 550-1403 
Fax; 5B3-6698 


“ Señor ta mi wardador, mi no tin falta di 
nada; Den cunucu di yerba, E ta pone mi 
sosega, E ta hiba mi na awa trankil, pa mi 
bolbe haya forsa.” 


Cu inmenso tristeza na nos curazon, pero 
agadrecido na tur locual e la significa pa 
nos y conforme cu boluntad di Nos Cre- 
ador, nos ta participa fayecimento di: 



Daniel Ridderstaat 

Miho conoci como “Dama” 

^26 aprill942 f5 maart 2015 

Na nomber di su: 

Compañera: Cecilia Angela 
Manera yui: Cesar y Michael Thijsen 
Manera nieta: Abimaela “Aby” Thijsen 
Alfmishael “Mishall” Thijsen 
Manera nieto: Wensley “Wenchi” Thijsen 
Rumanan: 

Isidora “Dora” Tromp- Ridderstaat y famia 
Carmen “Cam” Kelly- Ridderstaat y famia 
fTeresita “Chita” Tromp- Ridderstaat y famia 
Jose “Jossy” Ridderstaat y famia 
Leonora “Nora” Gil- Ridderstaat y famia 
Maria “Dina” Ridderstaat y famia 
Filomena “Mena” Ridderstaat y famia 
Helena “Len” Ridderstaat y famia 
Sobrino y sobrinanan, prima y primonan, 
y ihanan 

Demas famia:Ridderstaat, Jacobs, Tromp, 
Kelly, Gomez, Gil, Scholten, Winklaar, 
Richardson, Yarzagaray, Trimon, Chris- 
tiaans, Croes, Hoek, Vrolijk, Erasmus, 
Werleman, Johannes, Nuijten, Giel, Paz, 
Chiquito, Quandus, Maduro, Henriquez, 
Farro 

Ta invita amigonan, bisiñanan, conocir- 
nan y ex- coleganan pa asistina e acto di 
despedida cu lo tuma lugar diamars 10 di 
maart 2015 na Aurora Funeral Home. E 
restonan mortal di lo ta reposa for di9’or 
pa ITor di maintana Aurora Funeral 
Home. Despues nos lo compaña e defun- 
to na su ultimo lugar di sosiego na Santana 
Sabana Basora 

Adres pa Condolencia: Aurora Funeral 
Home, dialuna 9 di maart 2015 di 7’or pa 
9’or di anochi. 

Nos sincero disculpa si den nos tristeza 
nos por a lubida demas famia y conocir- 
nan. 

Ta lamenta cu despues di entiero no ta 
ricibi bishita di condolencia. 


“ Laga tur locual, cu ta sperami ta bunita, 
Laga tur locual, cu mi encontra na ca- 
minda ta bunita, Laga tur locual, cu ta 
rondonami ta bunita, Laga tur locual mi 
ta laga’tras keda bunita y laga esakinan ter- 
mina den tur buniteza. ” 

Cado Wever 

Cu honda pena pero conforme cu bolun- 
tad di Dios, agradecido pa tur locual e la 
hasi y nifica pa nos, nos ta anuncia fayeci- 
mento di: 



Sr. Ciriaco Saturnino 
Erasmus 

Oportunidad pa condolencia y despedi di 
nos defunto stima lo tuma lugar diaran- 
son 11 di maart na the Olive Tree Funeral 
Home na Cumana di 7’or pa 9’or di ano- 
chi 

Nos ta lamenta cu prome y despues nos 
no por ricibi bishita di condolencia na cas. 
Na lugar di flor of krans un donacion pa 
“Koningin Wilhelmina Kanker Fond” lo 
ta altamente aprecia. Lo tin un box dis- 
ponibel na the Olive Tree Funeral Home 
pa e bunita gesto aki. 


^Aurora^ 

Tel: 593-0067 t 680-5699 / 550-1403 
FaK: 566-6698 

Señor ta mi wardador, mi’n tin falta 
di nada, den cunucu di yerba berde E 
ta pone mi sosega. E ta hiba mi na awa 
trankil, pa mi bolbe haya forza. 

Salmo: 23.1 

Cu inmenso tristeza na nos curazon, pero 
conforme cu boluntad di Dios nos ta 
participa fayecimento di: 



Harrison Amacio 
Maxwell 

★04_11_1967 t06-03-2015 


Acto di entiero lo wordo 
anuncia despues. 

Accion conhunto contra 

Explotacion di labor y traficacion di hende tabata exitoso 


KRALENDIJK - Riba 3 di maart Koninklijke 
Marechaussee, Cuerpo Policial Hulanda Ca- 
ribense (KPCN), Servicio di Impuesto Caribe 
Hulandes, Directorado di Supervision y Man- 
tencion di Entidad Publico Boneiro y inspec- 
tornan di labor di Asuntonan Social y di La- 
bor Hulanda Caribense (SZW), a ehecuta un 
accion conhunto contra explotacion di labor 
y traficacion di hende. 

Manera comunica anteriormente, explotacion di 
labor y traficacion di hende ta primonan serio cu 
hopi biaha consecuencianan grandi pa e victiman- 
an. P’esey e combatimento di esakinan tin prio- 
ridad cerca gobierno. Den e accion a pone enfasis 
riba residencia ilegal, trahadonan ilegal, posibel 


explotacion den e cuadro di traficacion di hende, 
supervision di stranhero, documentonan (di iden- 
tidad), permit di establecimento, permit di empleo 
y impuestonan. 

A controla na dos localidad, na Family Store De- 
partamento di Impuesto lo bay haci investigacion 
mas aleu di e administracion di salario y Inspec- 
cion di Labor SZW lo bay inicia un investigacion 
pa check si e salario ta solido. Na La Parada e Di- 
rectorado di Supervision y Mantencion a constata 
cu e permit di establecimento no tabata na ordo. 
Departamento di Impuesto lo bay investiga e hura- 
mento di cambernan, Inspeccion di Labor SZW ta 
haci investigacion mas aleu di e declaracionnan 
di e dos damanan cu a bisa di ta traha como pe- 


lukeria. Den cuadro di supervision di stranhero , 
Cuerpo Policial Hulanda Caribense a impone un 
obligacion di meld pa tres dama. A confisca nan 
paspoortnan. 

Ta buta un dama diahuebs 5 di maart riba avion 
rumbo pa cas. Banda di esaki ta haciendo investiga- 
cion di e adresnan cu e damanan a duna. Konin- 
klijke Marechausse a topa cu tres dama cu ta na 
Boneiro mas largo cu e periodo stipula, un di nan 
tabata mas cu 6 luna mas largo na Boneiro. 

Durante di e accion a constata cu e snacknan den 
bisindario di e localidadnan cu a controla, a cera 
mesora. Den e tempo venidero lo ehecuta mas di e 
tipo di accionnan conhunto aki.Q 


Ofreciendo pasashi naprijs barata 

Airberlin ta habri atake contra KLM y Arkefly 



BERLIN - E compania di 
aviacion Aleman Airlber- 
lin ta bay lansa un atake 
frontal riba di su competi- 
donan KLM y Arkefiy, cu 


vuelonan hopi competi- 
tivo pa Merca y Caribe, di 
Dusseldorf. 

Esey ta pone cu KLM y 
Arkefiy lo mester ofrece 


un prijs mucho mas com- 
petitivo na Schiphol y 
Eindhoven. 

Pero tanto KLM como Arke- 


fly ta bisa cu nan no tin mie- 
do di e competencia. 
“Hulanda ta nos mercado di 
mas importante. Nos kier 
inverti fuertemente den e 
mercado ey”, asina e director 
di Airberlin Stefan Pichler a 
declara na e bolsa di ITB na 
Berlin. 

ITB ta wordo considera 
como e bolsa turistico di mas 
grandi na mundo. Airberlin 
ta e di dos compania di avia- 
cion mas grandi di Berlin, 
despues di e compania Luf- 
thansa. 

Pichler a admiti cu e no ta 
hibando combersacion serio 
cu KLM riba e posibilidad di 
cooperacion. 

Anto esaki no obstante cu e 
partner Arabier di KLM Eti- 
had, tin participacion den 
Airberlin tambe. 

“Pero Etihad ta un inver- 
sionista. Nos den Airberlin 
ta dicidi nos mes, kico nos ta 
haci”, segun Pichler. 


Airberlin a anuncia cu pa 
otro aña, e ke sali di e situa- 
cion fmanciero dificil cu e ta 
awor aki. 

Airberlin na Merca ta traha 
hunto cu American Air- 
lines, un competido fuerte di 
KLM. 

Fei di Dusseldorf, Airber- 
lin ta bula semanalmente pa 
Corsou. 

Ta conoci cu Corsou y Aru- 
ba y Boneiro, semper tabata 
destinacionnan cu tanto 
KLM como Arkefly tabata 
sirbi. 

“Nos tin gana di sa cuanto 
Airberlin lo por wanta e cos 
aki”, segun un porta bos di 
Arkefly. 

Pichler a anuncia cu e com- 
pania ta bay bula mas fre- 
cuente riba destinacionnan 
manera New York, Miami, 
Los Angeles. 

“Pero den Caribe tambe nos 
ke expande e cantidad di 
vuelo cu nos tin,” Pichler a 
agrega.Q 


Inicio Proyecto Boardwalk Piscadera 



WILLEMSTD - Minis- Domeinbeheer a inicia 
ter Balborda hunto cu proyecto Boardwalk Pis- 


cadera. E proyecto ta 
encera un desaroyo bunita 
y unico. Lo crea un area di 
keiro y recreacion canto 
di awa. Esaki ta special pa 
tur habitante di Corsou y 
turistanan cu ta bishita e 
area aki. 

Na 2006, Gobierno di Cor- 
sou a laga traha un plan mae- 
stro pa e area di Piscadera. 
Meta principal di e plan aki 
ta pa crea un area di calidad 
halto caminda tanto desaroyo 
turistico y regresion pa hen- 
denan local por tuma luga. 
Na 2013 a traha riba infra- 
structura nobo na altura di 
entre otro Restaurant Awa di 
Playa, Carmabi, Hotel Hil- 
ton, Pirate Bay. E siguiente 


fase di e proyecto ta encera 
desaroyo di un Boardwalk 
den e area canto di awa. 

Henter e area canto di awa 
pega cu e boardwalk lo keda 
un area publico caminda lo 
tin diferente parti cu hen- 
denan local por uza como 
terasa pa picnik. E boardwalk 
aki lo bay ta un atraccion pa 
tanto turista como hende- 
nan local y lo sirbi como un 
area di cana canto di Costa. 
E ta conecta e diferente de- 
saroyonan turistico cu otro. 
E habitantenan di Piscadera, 
piscadonan y comunidad di 
Corsou en general lo por dis- 
fruta di un area unico. Tur- 
ismo y recreacion por tuma 
luga conhuntamente. 


Domeinbeheer como coor- 
dinado mayo di e proyecto 
tin e rol di supervision y guia 
di e proyecto. Domeinbe- 
heer a keda asisti pa un arki- 
tecto local cu a percura pa un 
diseño innovativo pa e area. 

E proyecto di infrastructura 
turistico aki ta forma parti 
di un strategia pa restructura 
economia di Corsou. Miran- 
do e responsabilidad di Go- 
bierno pa crea mas cupo di 
trabou y crece economia, go- 
bierno ta haciendo su maxi- 
mo esfuerso pa medio di su 
organonan di ehecucion pa 
acelera tur proyecto pendi- 
ente. Di e forma aki ta sigui 
crea e infrastructura necesa- 
rio pa e tipo di desaroyonan 
aki por sigui tuma luga.Q 

A haya dama morto den camber na Mar Azul 



WILLEMSTAD - Autori- 
dadnan ta investigando un 
caso, despues cu a haya un 
dama morto den un cam- 
ber na Mar Azul na West- 
punt. 


Polisnan ayera tardi mester 
a mobilisa y bay e Mar Aznl 
Resort na Westpunt, despues 
cu nan a ricibi notificacion cu 
a haya un dama morto den un 
dje cambernan na e resort. 


Despues cu un patruya a 
yega na e sitio y a confirma 
e suceso na central di polis, 
a dirigi recherchenan tecnico 
y tactico pa e sitio, di manera 
cu nan tambe por a haci nan 
investigacion. 

A pidi presencia di dokter di 
polis tambe na e sitio pa por 
a constata morto oficial dje 
dama. 

Despues cu recherchenan di 
TOD a haci nan investiga- 
cion na e sitio, personal di un 
agencia funerario a presenta 
na e sitio pa por a bay cu e 
curpa sin bida. 

Polis no a suministra niun 
informacion oficial ainda den 
e caso aki, pues identidad dje 
defunto no ta conoci.Q 



A bay cu baranan di oro: 


Un morto y dos herido den asalto riba truck di siguridad na 

Zona Liber Aeropuerto 



WILLEMSTAD - Den 
oranan trempan ayera 
mainta a sosode un atraco 
na zona liber na Corsou. 
E asalto a laga un saldo di 
1 morto y 2 herido atras 
mientras cu asaltantenan 
a bay cu baranan di oro y 
placa. 

Un team di Pan Americano 
cu ta busca of trece cosnan 
di balor a wordo atraca. Nan 
carga tabata di oro, e team di 
3 Pan Americano a haci pre- 
paracion pa baha nan carga 
ora cu 6 homber a sali fei di 
direccion di mondi y ta atraca 
nan. 

Tabata algo despues di lOor, 
cu entre 4 pa 6 persona a pre- 
senta na e sitio y a sorprende 
e trahado di siguridad di e 
compania. Nan tabatin paña 
di camuflahe bisti. .E indica- 
cion ta, cu nan a drenta via di 
e mondi patras di Zona Liber 


y penetra den e area, caminda 
e trahado di siguridad tabata 
haciendo nan trabou. Nan 
a bula e cura bay paden y 
cuminsa basha bala riba e 3 
miembro nan di Pan Ameri- 
cano. E tres miembronan Pan 
Americano a wordo sefta cu 
bala y cu consecuencia cu un 
a fayece na e sitio. Un otro a 
resulta herida. E di tres a bisa, 
cu e no a haya nada, pero a 
hiba su persona hospital pa 
observacion 

E seis homber nan a coy e 
botin di oro y nan a bula e 
cura di waya y a disparce den 


mondi. Polis ta investigando 
e caso aki, nan a constata cu 
tabata tin mancha di sanger 
cu ta bay pafo y riba waya . 
Cu esaki por conclui cu tin 
un di atracadonan ta herida. 
No ta conoci si ta placa of oro 
of un combinacion di ambos. 
Tampoco ta conoci cuanto 
botin nan a horta of e balor 
di e botinnan. Un investiga- 
cion rapido a indica, cu parti 
di e waya cu ta conduci na 
Zona Liber tabata kibra. Por 
a tuma nota di sanger eynan, 
un indicacion cu un of mas 
di e asaltantenan tambe ta 



herida. A cuminsa un buske- 
da grandi den e area patras 
di Zona Liber, cu ta pa gran 
parti consisti di San Pedro. 
Mas despues helicopter di 
Wardacosta tambe a uni na e 
trabounan di investigacion. 
E caso a causa un consterna- 
cion completo na Zona Liber 
y tambe na e compania. 

Investigadonan no por a con- 
testa e pregunta, si kisas e 
asaltantenan a bin di pafo di 
Corsou, un version cu tam- 


be tabata circulando ayera 
mainta. E caso ta den inves- 
tigacion y te na momento cu 
nos a bay imprenta tabata den 
desaroyo. 

Den pasado 

” Na 2012 riba 30 di novem- 
ber tabatin un caso di robo di 
baranan di oro, e tempo ey 
tabata 7 persona cu a keda de- 
teni. E biaha ey tambe tabata 
tin uzo di violencia y un total 
di 70 bara di oro cu a wordo 
horta. Q 


Prome castigonan pa 
acusadonan di caso Claro 


KRALENDIJK - Despues 
cu dia 3 di maart corte 
tabatin un dia di trata- 
mento di caso basta pisa 
di ladronicia cu violencia, 
diaranson a tuma e dia pa 
trata e famoso caso Claro. 

Ta trata aki di un caso den 
cua sospechosonan (un to- 
tal di 17 persona) tabata den 
e operacion di manda droga 
Hulanda atravesa di aero- 
puerto Flamingo. Mester bisa 
cu no ta prome grupo cu ta ki 
den un caso asina, sino cu ya 
den pasado tabatin diferente 
grupo cu a cay pa e echo cu 
tabata trata pa manda droga 
Hulanda. 

E caso Claro tabata un caso 
cu a investiga esaki tanto na 
Hulanda i sigur ampliamente 
aki na Boneiro cu Kmar, Po- 
lis y Marrechaussee. Final 
de la cuenta a bin cuminsa 
detene sospechosonan cu a 


aumenta te na un cantidad di 
17 persona. Diferente ta den 
libertad actualmente, pero cu 
lo tin cu aparece dilanti corte 
proximamente. 

Entre e prome cinco nan cu a 
presenta dilanti corte diaran- 
son ultimo, tabata Jimmy H. 
(Corsou) kende a keda de- 
fendi pa mr. Vaders, Gilbert 
S. cu a keda defende pa mr. 
Martina, Marlon M. cu a 
keda defende pa mr. Wesse- 
lius y Renzo SAy Emanuel S. 
kende ambos a keda defende 
pa S & P Jansen. E hues cu 
a presidi e caso tabata mr. v. 
Dam van Isselt. 

Na fmal fiscal di Ministerio 
Publico mr. Hambeukers a 
suplica un castigo di prizon 
di 15 aña pa Jimmy H., 10 
aña pa Gilbert S. y 3 aña y 
mei pa e demas acusadonan 
Marlon M., Emanuel S. y 
Renzo SA Q 

Ex casa di fiscal Argentino ta bisa cu el a wordo asesina 


BUENOS AIRES, Argen- 
tina (AP) - E ex casa di 
un fiscal, cual su morto 
misterioso a conmove Ar- 
gentina, a bisa diahuebs, 
cu un team di experto cu 
el a contrata, a conclui cu 
su ex casa a wordo asesina, 
y su curpa a wordo hala pa 
e baño, cual ta caminda a 
hay’e. 

Sin duda, Alberto Nisman 


tabata e victima di homicidio, 
Sandra Arroyo Salgado, ex 
casa di Nisman y cu tin 2 yiu 
muhe cu ainda ta menor di 
edad, cu ne, a bisa. 
Autoridadnan a bisa cu nan ta 
investigando e posibilidad di 
sea suicidio of homicidio. 
Nisman a wordo haya morto 
cu un tiro den cabes, den su 
baño , dia 18 di januari ulti- 
mo. E tabata e dia prome cu 


e mester a elabora su acusa- 
cionnan contra president 
Cristina Fernandez a orkestra 
un acuerdo secreto cu Iran, 
pa tapa e envolvimento di ofi- 
cialnan responsabel pa e bom 
a un centro di comunidad 
Hudiu na 1994. Tanto Fer- 
nandez como Iran a desmenti 
e acusacionnan. 

Bou di ley Argentino, famia 
di e victimanan tin acceso na 
e investigacion oficial, y ta 
permiti pa haci nan mester 
pruebanan forensico na e es- 
cena di crimen. 

Arroyo Salgado, un hues fed- 
eral, a expresa duda den e 
investigacion, na varios oca- 
sion, y a anuncia poco despu- 
es di Nisman su morto, cu e 
ta contrata su mesun team di 
investigacion. 

Conclusion investigacion 

Arroyo Salgado a bisa cu e 
analisis di su team a conclui, 
cu no tabatin niun movecion 


den Nisman su man drechi, 
cual el a bisa ta net contrario 
na loke e autopsia oficial ta 
bisa. Arroyo Salgado a bisa cu 
e falta di movecion kiermen 
cu Nisman no ta tira su mes. 
Tambe el a bisa cu su team a 
conclui cu Nisman su curpa a 
wordo poni den baño, despu- 
es cu el a wordo tira, pero e 
no a elabora na unda e lo por 
a wordo asesina.Despues di e 
conferencia di prensa di Sal- 


gado, Viviana Fein, e lider di 
e investigacion, a bisa na ra- 
dio, cu e lo tene cuenta cu e 
resultadonan di Arroyo Sal- 
gado su investigacion. Pa ley, 
e resultadonan di cualkier in- 
vestigacion di famia di e vic- 
tima, mester wordo añadi na 
e investigacion oficial. 

“Te awe, nada no ta permiti 
mi bisa defmitivamente cu e 
tabata homicidio of suicidio. 
Nada”, Fein a bisa. □ 




Inundacion na Argentina ta causa 12 morto y miles di hende ta evacua 



BUENOS AIRES, Ar- 
gentina (AP) - Inunda- 
cionnan causa pa yobida 
fuerte a cobra bida di 12 
hende na Argentina, se- 
gun oficialnan a bisa dia- 
bierna. 


cu a haya su mes pega den un 
dam na E1 Fortin, cual ta keda 
mas o menos 700km noord 
di e capital di Argentina. 

Un total di 1434 hende a 
wordo evacua na Cordoba, 
caminda siman pasa a yobe 



Riunan cu a yena di mas den 
e ultimo siman a forsa evacu- 
acion di miles di hende tam- 
be. 

E agencia di defensa civil di e 
provincia Cordoba a bisa dia- 
bierna, cu 10 victima a wordo 
haya eynan, esun mas recien 
ta un trahado di un cunucu 


mesun hopi cu el a yobe 
henter aña pasa. E personan- 
an evacua ey, ta inclui tur mil 
habitante di e pueblo Idiaza- 
bal, cual ta completamente 
inunda. 

Ta spera mehoracion den e 
tempo, e dianan cu ta bin, se- 


gun defensa civil provincial. 

E agencia di noticia di estado, 
esta Telam, a reporta cu 2 
victima a perde nan bida na 
e provincia Santiago del Es- 
tero, cu ta keda mas o menos 
llSOkm noord di Buenos 
Aires. Mas o menos 3 mil 
hende a wordo evacua na e 
provincia ey, te awo. □ 

Periodista di Paragua asesina na frontera di Brazil 



ASUNCION, Paraguay 
(AP) - Un periodista na 
radio di Paraguay a wor- 
do asesina cu tiro na un 
ciudad Brasilero cu ta na 
frontera di un area cu ta 
yen di criminalidad, entre 
otro traficacion di droga y 
arma, segun oficialnan a 
bisa diabierna. 

Gerardo Servian tabata traha 
pa un stacion di radio local, 
cerca di Pedro Juan Cabal- 
lero. E periodista di 45 aña 


a wordo mata diahuebs, na e 
ciudad Brasilero, Ponta Pora, 
aki algun homber arma a tir’e 
9 biaha. Despues nan a huy 
riba brommer, segun hefe di 
polis Walter Vazquez a bisa. 

E victima su ruman homber 
Francisco a bisa cu Servian 
nunca a ricibi menasa di 
morto, y cu recientemente 
el a muda pa Ponta Pora, pa- 
sobra su yiu muhenan tabata 
bay scol na e ciudad Brasi- 
lero. Pero na e area aki di e 
pais, ta normal pa silencia pe- 


riodistanan cu tiro, e ruman 
homber, cu tambe ta period- 
ista, a añadi. 

Cuater otro periodista a wor- 
do mata desde comienso di 
aña pasa. Nan tur tabata traha 
na e parti noord di frontera di 
Brazil. 

“E situacion di siguridad na 
e area parti noord cu ta na 
frontera cu Brazil, ta manera 
di un obra di ficcion. E es- 
tado ta zwak. Criminalnan ta 
manda na mas cu óOOkm di e 


frontera caminda no tin ley”, 
segun un analista politico di 
Paraguay, Ignacio Martinez. 
Den un declaracion, union 
di prensa di Paraguay a bisa 
diabierna cu e atake nobo aki 
riba e bida di trahadonan di 
prensa, ta mustra con urgente 


mester caba cu impunidad.” 

Hefe di departamento con- 
tra droga Luis Rojas a calcula 
mas di 100 gang, cu ta con- 
sisti di traficantenan di droga 
di Paraguay y Brazil, ta opera 
na e region noord.Q 




Autoridadnan na Idaho ta prohibi alcohol 
durante pelicula ‘Fifty Shades of Grey’ 



BOISE, Idaho (AP) - Au- 
toridadnan na Idaho ta 
bisando cinemanan cu ta 
sirbi alcohol, cu nan no 
ta permiti di sirbi alcohol 
durante e pelicula erotico 
‘Fifty Shades of Grey.’ 

Polis di Idaho su departa- 
mento di Control di Alcohol 
a tuma contacto cu por lo 
menos 2 cinema cu ta pasa e 
pelicula popular aki, y a orde- 
na nan pa nan cumpli cu e ley 
cu ta prohibi negoshinan di 


sirbi alcohol ora cu hende ta 
mira peliculanan cu ta sexu- 
almente explicito. 

E ley tin un lista di sorto di 
escena cu ta rekeri prohibi- 
cion di alcohol. Tifty Shades 
of Grey’ tin sadomasochismo 
y bondahe den dje. 

Michelle Williams di Eagle a 
bisa cu e mensahe cu ta wor- 
do manda cu e prohibicion ta, 
cu muhenan no por controla 
nan mes si nan bebe durante 
e pelicula. Q 



Agentenan 
ta confisca 
300 liber di 
cocaina 
cerca 
di Puerto 
Rico 


SAN JUAN, Puerto Rico 
(AP) - Autoridadnan na 
Puerto Rico ta bisa cu nan 
a confisca casi 300 liber di 
cocaina riba un ferry cu 
tabata biahando direc- 
cion di e isla. 

Polis a bisa den un declara- 
cion diabierna, cu 5 hende a 
wordo aresta y 3 auto a wor- 
do confisca. 

E ferry tabata biahando di e 
isla ruman Culebra. 

U.S. Drug Enforcement Ad- 
ministration a tuma e caso. 

E cantidad di cocaina confis- 
ca na Puerto Rico y otro ca- 
minda den Caribe a aumenta 
den ultimo añanan.Q 

Futbol Escolar 2015: 


Filomena College Mavo 
ta logra ocupa e di tres 
luga 

Despues di a gana e Campe- 
onato escolar di futbol San 
Nicolas, Filomena College 
Mavo a logra fmalmente 
gana e medaya pa di tres luga 
den e Campeonato 2015. 

E alumnonan Aschwin Da- 
bian, Darwin Smarius, Da- 
vid Ocean, Andrew da Silva, 
Marvin Irausquin, Bryson 


Werleman, Jean Altidore, 
Jean LouisPeterson, Dan- 
rickSchwengle y Ranzino 
Saladin a hunga contra Co- 
legio Arubano cu e score di 
2- 1. Finalmente Colegio 
Arubano a bira e ganado. 

E team tabata bao guia di 
docentenan Patrick Lejuez 
y James Aroeman. E wega- 
nan a tuma luga den Centro 
Deportivo Betico Croes na 
Santa Cruz. □ 



Teamnan campeon di Taekwondo a ricibi bishita 



BRAZIL - Diaranson atardi a presenta na 
Tarcisius Kleuterschool sr. Alan Howell y su 
yiu muhe Shanayah Howell kendenan a bin 
pa felicita e teamnan cu a gana copa di TK3 
yTK5. 

Alan Howell a splica e muchanan con importante 
ta pa haci deporte y specialmente ora cu nan ta bi- 
aha den exterior pa representa e Baranca di Aruba. 
“Mi ta hopi orguyoso pa mira e hobennan cu tal- 
ento chikito nan cu ta scoge deporte y ta tuma esaki 
na pecho representando Aruba na grandi entre e 
paisnan grandi,” e ta sigui bisa. Mirando atras tem- 


po cu Shanayah Howell tabata core bicicleta entre 
e miho nan na mundo y ta hopi bon pa wak atras 






ariba esaki. E1 a bisa e muchanan tocante di e BBQ 
cu el a priminti nan y cu e ta bay cumpli cu esaki 
otro siman. 

Clifford Rasmijn a splica e muchanan chikito di e 
prome grupo cu ta train, cu nan tambe por forma 
parti di e team di TK5. Nan lo mester train mas 
duro y yega na e edad di 8 aña. Clifford Rasmijn 
ta hopi contento, pasobra esaki ta su di 3 aña con- 
secutivo ta ganando e Copa na Surinam y ta train 
e muchanan haciendo esaki su meta di cada aña.Q 


Brazil Taekwondo Stichting a reuni cu prensa 



BRAZIL - Diahuebs ano- 
chi a tuma luga run re- 
union informativo di e 
dirigentenan di Brazil 
T aekwondo Stichting 

hunto cu Prensa. Un ano- 
chi na unda cu ideanan y 


opinion a wordo cambia 
na bienestar di deporte. A 
papia di e futuro desaroy- 
onan di Brazil Taekwon- 
do Stichting ya cu Brazil 
Taekwondo Stichting ta 
trahando ariba plannan 


pa mehoracion. 

Alberto Klabér ta presidente 
di Brazil Taekwondo Stich- 
ting y a haci Top Sport na 
Hulanda a splica mas di e 
parti di maneho y sponsor y 
con e dos nan aki sa wordo 
combina. Un di e ideanan 
ta con Brazil Taekwondo 
Stichting ta haci pa asina 
wordo reconoci y kico tur ta 
haci pa asina tin e atletanan 
na e nivel cu nan ta pa asina 
nan logra trece medaya Aru- 
ba ora di representa Aruba 
den exterior. Awor ta conta 
cu e team infantil sigui pa ca- 
det, junior y senior. 

Un trapi cu ta cuminsa for di 


chikito bay te adulto. Esaki 
ta trata di un plan structura 
di training y cu cada biaha 
ta wordo subi den e catego- 
rianan. Awor cu Clifford 
Rasmijn ta train e muchanan 
6 dia pa siman e la kita un 
peso grandi di Alberto Klabér 
kende tabata haci esaki. E ul- 
timo temponan aki Alberto 
Klabér ta enfoca mas ariba 
captura e shot perfecto di ac- 
cion di Taekwondo y cu ta 
tuma masha hopi tempo pa 
drecha e potretnan. Clifford 
Rasmijn a splica tambe kico 
tini cu e kier sigui crece hun- 
to cu e team di TK5 y ya caba 
e tin 3 aña ta concentra pa ta 
e miho coach den e parti aki. 
Pa trece e Copa Aruba hunto 


cu su team cu ta wordo for- 
ma cu atletanan di diferente 
scolnan di Taekwondo na 
Aruba. Awor ta bolbe bay 
prepara pa asina por logra 
trece e otro Copa Aruba bek 
na luna di november for di 
Corsou. 

Prensa presente tabata masha 
impresiona cu e forma con 
tur cos ta canando den Bra- 
zil Taekwondo Stichting y pa 
mira con nan ta subi caya tur 
luna pa asina recauda fondo 
pa asina nan por biaha pa 
representa Aruba. 

Brazil Taekwondo Sticht- 
ing a gradici prensa pa nan 
tempo y pa por a reuni 
hunto cu Brazil Taekwondo 
Stichting.Q 

Campeon di Aruba y di 
Copa Betico Croes SV 
Britannia lo topa cu 
Dakota 


Diadomingo awor lo tin 
un encuentro di futbol 
ora cu SV Briannia Fri- 
sian Flag e actual campe- 
onnan di Aruba y tambe 
di Copa Betico Croes 
enfrenta team di Dakota 
den stadion Guillermo P. 
Trinidad. 

E wega ta programa pa cum- 
insa 8'or di anochi y teamnan 
ta spera un stadion comple- 
tamente yen. E wega aki ta di 
suma importancia pa ambos 
team tumando na cuenta cu 
SV Britannia kier busca su 
clasificacion trempan mien- 
tras cu Dakota lo enfrenta 
nan pesadilla SV Britannia y 


cu un Dakota cu kier drenta 
den e prome cuater teamnan 
pa clasifica. Actualmente SV 
Britannia Vitamalt tin 24 
punto mientras cu Dakota 
tin 14. 

Den di prome rond SV Bri- 
tannia Pizza Hut tabata sa di 
gana Dakota cu score di 2-1. 
SV Britannia MC Printings 
tin un total di 27 gol na fa- 
bor y 11 contra mientras cu 
Dakota tin 21 gol na fabor 
y 12 contra. Tanto direc- 
tiva di SV Britannia Bright 
Bakery y Dakota ta invita 
tur nan fanaticonan pa bin 
stadion trempan, pasobra ta 
futbol total ta bay tin. Jona vs 
Appie.Q 



Campeonato futbol veterano 


Diasabra awor 7 maart lo start 
e Campeonato futbol veterano 
50+ di Fedeveta cu 9 ekipo. 

Riba veld di Brittania pa 6or Arusur/ 
Atletic contra Teachers, pa 7:30 Brit- 
tania contra SCA y pa 9’or Roma lo 
enfrenta Inter. 

Riba veld di Bubali lo start pa 5:30 e 
wega Bubali contra nacional. 

E ekipo di Santos lo tin un dia di sos- 
iego. 

Manera tur aña nos lo dedica e 
Campeonato na 3 persona cu a desta- 
ca den e ramo di futbol veterano, nos 
ta ocupa ainda cu e escogencia di e 3 
personanan aki cu sigur mas despues 
lo wordo honra manera mester ta. 

E aña aki pa prome biaha lo draai tur 
3 campeonato, esta 50+, 40+ y 35 + , 
full apart di otro. Manera 50+ caba lo 
start mas o menos fm di mei cu 40+ 
y segun plan na september lo start 
35 + . 

Na februari a eligi e directiva nobo di 
Fedeveta y nan ta Presidente Sr. Ed- 



mund Fraser, Secretario Sr. Franklin 
Fingal y Tesorero Sr. Randy Tromp. 
Sigur un cambio cu e directiva nobo 
kier ta mas informacion pa Publico 
y asina promove nos dushi futbol 
veterano, pa es motibo aki nos ta 
experimentando cu e website www. 
fedeveta.com. Nos ta invita tur hun- 
gadonan y fanatico pasa bishita nos 
website y si bo ta desea laga bo co- 
mentario. 

Directiva ta desea tur hungado un 
dushi campeonato y ta invita Aruba 
completo bin gosa y apoya nos futbol 
veterano. □ 

Curaçao Pro Tour 8-Ball 


ORANJESTAD - Diasa- 
bra mainta trempan Ditto 
Acosta ta subi Insel Air 
rumbo pa Curaçao. Na e 
ocasion aki Acosta lo rep- 
resenta Aruba na e segun- 
do parada di C.P.T. 

Un total di 26 hungado, 24 di 
Curaçao incluyendo e miho 
nan manera Nieuwehuizen, 
Farah, Rijna, Agusto, Prins 
y number uno di Boneiro 
Marvin Abdul lo bataya otro 
den e tradicional bola-8. 
Acosta ta gradici e pizzeria 


Campeon Pizza Hut, Insel 
Air Aruba y tambe e five star 
restaurant Fire Grill na Cu- 
raçao unda Acosta ta dinner 
diasabra anochi. 

Tur Arubiano amante di bi- 
yar cu ta na Curaçao e fin di 
siman aki ta bon bini na Rio 
Lounge, e luhoso sport bar 
cu 10 mesa di biyar ey mes 
pega cu Curaçao Sport Cen- 
tro. Torneo ta start 10:00am 
y ta caba rond 8:00 pm. Acos- 
ta su meta ta pa mantene su 
posicion #1 riba e rango di 
C.P.T.G 

Aña noho uniform noho 


Malta Balashi ta apoya Santa Cmz Rockets 




ORANJESTAD - Santa 
Cruz Rockets Baseball 
Team a cuminsa aña 2015 
cu uniform nobo y ta cu 
hopi orguyo e beisbolista 
nan a estrena nan durante 
di un ceremonia special 
diabierna pasa. 

E director financiero di The 
Tropical Bottling Company, 
Kenneth Bikker tabatin e 
honor di batisa e uniformnan 
cu e bebida preferi di nos de- 
portistanan hoben, esta Mal- 
ta Balashi. 

Malta Balashi ta envolvi du- 


rante di henter aña cu nos 
deportistanan, no solamente 


como sponsor di uniform, 
pero tambe cu diferente 
evento y fundacion. Como 
un di e contribuyentenan na 
"Dare to Dream Foundation” 
di Xander Bogaerts, Malta 
Balashi a yuda cumpra mate- 
rialnan cu a bay directamente 
pa hungadonan di Little 
League Baseball na nos isla. 

E team di Malta Balashi ta 
contento di por contribui na 
Santa Cruz Rockets. Ta un 
placer pa inverti fondonan y 
energia den nos hobennan 
positivo, dinamico y entusi- 
asma. Malta Balashi ta desea 


tur miembro e ekipo di Santa 
Cruz Rockets hopi exito pa 
e temporada nan dilanti y 


cu nan por gosa semper di e 
apoyo incansabel di nan diri- 
gentenan y mayornan. □ 



Hopi interes pa participa na e “Powerade 

6K Run & Fun Walk” 


ORANJESTAD, Siendo e bebida 
di tur deportista y den cuadro di 
nan compromiso pa sostene bon 
iniciativanan di deporte cu ta 
promove mas movecion, Pow- 
erade ta forma parti di e di cuater 
edicion di e caminata organisa 
pa recauda fondo pa e organisa- 
cion deportivo di RCA. E evento 
ta tuma luga diadomingo awo, 
cuminsando y cabando na veld di 


RCA situa na Solito. 

E evento ta encera un caminata sa- 
liendo di veld di RCA, pasando ro- 
tonde di Ponton, rotonde di Tanki 
Flip, rotonde di Tanki Leendert y re- 
gresa pa caba na veld di RCA atrobe. 
Lo tin pechi como regalo pa e prome 
500 participantenan cu inscribi, 
mientras cu tin varios premio atrac- 
tivo pa e ganadonan. 


E organisacion di RCA tin mas di 
200 mucha cu ta practica futbol como 
miembro. E evento aki ta pa recauda 
fondo pa por sigui sostene e organi- 
sacion deportivo. 

Powerade ta invita henter nos co- 
munidad pa inscribi na veld di RCA 
entre 4:00pm y 5:30pm pa despues 
sali mesora den e caminata cu ta pasa 
bishita rotondenan den e area. □ 



Exitoso AFM Aruba Bowling Tournament 



Diasabra ultimo, den 
Eagle Bowling Palace a 
tuma luga AFM Aruba 
Bowling T ournament. 
Un total di 7 team a par- 
ticipa na e evento aki. 


T eamnan participante 
tabata: Caribbean Mer- 
cantile Bank, Royal Bank 
Caribbean, Aruba Invest- 
ment Bank, Lucky Strik- 
erz, Plus Accountant, La 



Cabana y Samsom Book- 
store. 

Ennia tambe a haci un con- 
tribucion na e evento aki. 
Tabata reina un ambiente 
ameno y e reto entre e team- 
nan tabata grandi. E tabata 


un oportunidad perfecto pa 
team building. 

E ganado pa e anochi aki ta- 
bata e team di Royal Bank 
Caribbean. Un danki ta bay 
na tur e companianan cu a 
duna nan sosten na e evento 


aki. Pabien na tur e partici- 
pantenan y muy en special 
na e team ganado di Royal 
Bank Caribbean. 

Ganashi ta bay pa dos in- 
stancia cu ta Animal Rights 
Aruba y Aruba Boot Camp 
Foundation. □ 

Dia 8 di maart Sindicato Aduanero di Aruba kier a 
felicita tur e ser femenino na Aruba y mundo henter y 
especialmente e hende muhe balente ku ta traha na 

Cuerpo di Aduana. 

"Did 

Inferndtional di 
hende muhe" 


tnternational 
Women's Day 


Mañan ta Dia Internacio- 
nal di Hende Muhe Tra- 
hado of Dia Internacional 
di Hende Muhe, conmem- 
ora cu e lucha di e muhe 
riba su participacion, den 
pia di igualdad cu hende 
homber, sociedad y den su 
desaroyo integro manera 
persona. E fecha aki ta 
wordo celebra dia 8 di 
maart. Na algun pais e dia 
aki ta un fiesta nacional. 

E prome celebracion di Dia 
Internacional di Hende 
Muhe Trahado a tuma luga 
dia 19 di maart 1911 na Ale- 
mania, Austria, Dinamarca 
y Suisa. E conmemoracion a 
bin ta extendiendo, desde e 
tempo ey den diferente parti 
di mundo. 

Na 1977, e Asamblea Gen- 
eral di e Organisacion di 
Nacionnan Uni (ONU), a 
proclama 8 di maart como e 
Dia Internacional pa e dere- 
chonan di hende muhe y paz 
internacional. 

Antecedente 
- E muhe di antiguedad: 


Cu boso sigi cu boso bon trabou 


SINDICATO ADUANERO Dl ARUBA 

fclLTPTaf'iBii I ■ iilIbi J]^ ! fcjia 


Dia Internacional di 
Hende Muhe 


dria (370-415), asesina bru- 
talmente, ta para pa e posicion 
di muhe cientifico y liber, 
icono di libertad di pensam- 
ento y autonomia personal di 
muhe. 


Muhe. Tambe a cuminsa 
opera e Entidad di ONU 
pa e Igualdad di Genero y 
muhenan cu ta tuma poder, 
tambe conoci manera ONU 
Muhe. 

E Dia Internacional di Hen- 
de Muhe a adkiri pa siglo 
XX un dimension mundial 
pa e muhenan di mundo. E 
movemento internacional 
den defensa di e derechonan 
di hende muhe ta creciente 
y reforsa pa e organisacion di 
Nacionnan Uni cu a celebra 
cuater conferencia mundial 
riba e muhe y a contribui cu e 
conmemoracion di Dia Inter- 
nacional di Hende Muhe bira 
un punto di convergencia di 
actividadnan coordina na fa- 
bor di e derechonan di muhe 
y su participacion den e bida 
politico y economico. Q 


Dia Internacronal d« la Mujer 

E historia di e muhe di an- 
tiguedad ta conoci pa esun- 
nan cu a conta esaki, aki nos 
ta referi na homber. No ob- 
stante, algun figura ta destaca, 
algun figurativo y otro real. 
Asina den e obra di teatro Lis- 
itrata di Aristofanes (siglo V a. 
C.), situa na e antiguo Grecia, 
ta haya literario di e lucha di 
muhe. 

E protagonista, Lisitrata, ta 
realisa un welga sexual contra 
hendenan homber pa forsa e 
guera wordo para. 

E figura di matematica y as- 
tronomo Hipatia di Alejan- 


- Muhe den Revolucion 
Frances (1789): 

Durante e Revolucion Fran- 
ces e muhe a tuma conscien- 
cia pa prome biaha y di mane- 
ra colectivo di su situacion 
social. Nan a marcha te cu 
Versailles hunto cu homber, 
e muhenan Parisiana a rec- 
lama e igualdad social bou 
e lema “libertad, igualdad y 
fraternidad.” 

E muhenan tambe a tuma 
consciencia na e momento ey 
cu e lucha di clase di social no 
tabata contempla e lucha di 


genero. Esaki ta pleno igual- 
dad di hende muhe cu nan a 
lucha pe. 

Na 2011 a celebra shen aña di 
Dia Internacional di Hende 


ANUNCIO 

FATAMORGANA 

Studiante gara cu marihuana 
den su posesion na scol 

ORANJESTAD- Diabierna merdia patruya a bay na e 
scol Paso pa Futuro na Playa unda cabesante di e scol a 
constata cu lo tin un studiante di fam R. cu lo tin mari- 
huana den su poder. 



Na yegada di e patruyanan di Unidad K9 cu a keda encarga pa 
haci e ristamento. A wordo haya riba e hoben R un sakito di 
marihuana y e oficialnan a confisca esaki. 

E hoben studiante aki no tin un nomber mucho bon na scol 
y ta den gang di Pos Chikito y e scol ta sufri hopi bou di su 
comportacion caba. Diabierna merdia a haci detencion di e 
hoben y a hiba e hoben pa JZP cu lo sigui cu e caso aki.Q 



Velocidad halto a pone cu auto a bolter 

ZEEWIJK - Diahuebs 
anochi na altura di e cas- 
nan di pueblo na Cura 
Cabay Zuid ta sucede un 
accidente di auto basta 
fuerte unda un auto a 
bolter. Polis y ambulance 
ta wordo despacha cu ur- 
gencia pa e sitio. 

Na yegada di e unidadnan a 
topa cu un Toyota Yaris shin- 
ishi pega cu un di e casnan di 
pueblo y e chauffeur mascu- 
lino ta herida. Polis a wordo 
informa cu e chauffeur di e 
Yaris lo tabata biniendo basta 
duro fei direccion di Zeewi- 





jk, bayendo direccion pabou 
E chauffeur a perde control 
y dal duro riba e acera bolter 
algun biaha bay straight y bay 
para banda di un cas. Per- 
sonal di ambulance cu a pre- 
senta a atende cu e chauffeur 
y a transporte pa hospital pa 
atencion medico. □ 



Turista riba bais ta 
accidenta 




PLAYA - Diahuebs mainta despues di un awasero fuerte riba nos isla un pareha tur- 
ista a dicidi di bay core bais riba e strip di e area di hotel. 

Riba e acera na altura di Costa Linda algo a bay robes cu e turista masculino. E1 a perde balans 
y dal abou y keda levemente herida. Patruya di Polis y ambulance a yega na e sitio y a constata 
cu e turista tin un herida leve na su frenta pero un personal di hotel mes a yega pa atende cu su 
persona ya cu no tabata nada serio pa ambulance atende. Q 

Cordialidad Arubiano ta gana premio 

Internacional 


Ladron ta horta den un cas 
na Weg Sero Preto 



ORANJESTAD - Como 
reconocimento pa nan 
compromiso y dedicacion 
den brinda servicio di cal- 
idad superior y personal 
na cada turista cu huesped 
den nan hotel, Marriott 
Vacations Worldwide Ex- 
ecutive Council a invita 
Lilian Britten y Mike Ro- 
driguez di Marriott Aruba 
Ocean Club pa un cele- 
bracion special na Orlan- 
do - Florida, den cual nan 
lo reconoce ambos como 
ganado di un "Way to Go". 
E evento aki, conoci como un 


"Special VIP Event” lo tuma 
luga entre dia 10 pa 13 di Mei 
2015 na Merca. Ey e gana- 
donan di e reconocimento 
aki di aña 2014 di tur Marri- 
ott Vacation Club for di rond 
mundo lo topa otro. 

No ta prome bes cu em- 
pleadonan di Aruba ta ricibi 
e distincion aki. Benedict 
Pineda a gana e premio aki 
na aña 2013 y Wilma Benja- 
min a gana e premio na aña 
2014. Nan tambe a biaha e 
tempo ey pa Orlando, Florida 
pa ricibi nan distincion. 

Pa por gana e premio special 
aki, e empleado di Marriott 
mester haya riba 200 comen- 


tario di recomendacion di 
huespednan. No ta diferen- 
cia den cua departamento 
bo ta traha den e hotel, con 
tal cu e huesped laga un bon 
comentario y recomendacion 
pa e empleado. 

Na e compleho di hotelnan 
Marriott di Aruba, ta haci 
hopi esfuerso pa por brin- 
da mas y miho servicio na 
nan huespednan. Den esey 
ta percura pa empleadonan 
sigui training nan intensivo 
a base regular, como parti di 
nan programa pa garantisa un 
servicio di calidad superior. E 


hecho cu Aruba tin dos rep- 
resentante den e premionan 
di 'Way to Go” ta un bon 
ehempel di resultado positivo 



di e inversion haci den train 
empleadonan den duna bon 
servicio. 


Marriott Resort a habri na 
Aruba na aña 1995 cu 413 
camber. Na aña 1999 a habri 
Ocean Club cu 311 camber 
y na aña 2004 a habri Surf- 
club cu 450 camber. Na tur, 
e famia di Marriott Aruba 
ta consisti di mas o menos 
1100 empleado den servicio 
directo y 400 empleado tra- 
hando via otro companianan 
den e compleho di hotel- 
nan. E compleho di Marriott 
Aruba ta esun di mas grandi 
den henter Caribe, tanto den 
cantidad di camber como den 
cantidad di empleado.Q 




WEG SEROE PRETO— Central a manda Polis na Weg Sero 
Preto pa un kiebro. Na e sitio, Polis a papia cu e muhe M, 
kende a bisa cu desconocinan a forsa e porta di e cushina pa 
drenta paden y a bay cu un celular y tambe 600 florin. Central 
a wordo poni na haltura. Q 

Cacho ta mata cabrito na 
Rooi Afo 

ROOl AFO— Central a manda Polis na Rooi Afo,na unda un 
cacho a mata dos cabrito. Na e sitio, Polis a papia cu e homber 
R, kende a bisa cu pa un aña caba, un cacho desconoci ta 
drenta den su cura y mata su cabritonan. Tambe el a bisa cu 
mei anochi, e mesun cacho ey a mata dos cabrito y el a coy e 
cacho y el a mara e cacho. Polis a mira un cacho preto mara 
na un cabuya na un pilar. R a laga e cacho los,pa sigui su tras 
pa mira kende ta e doño pa e papia cu e persona responsabel 
pa e cacho. Q 


Ladron ta horta keds 

KEITO— Central a bay na un cas na Keito, relaciona cu 
kiebro den oficina di dokter. Na e sitio, Polis a papia cu e 
homber G, kende ta bisa cu desconocinan a purba drenta den 
e luga. E1 a bay den su apartamento pa controla si tur cos ta 
intacto, el a constata cu ladron a bay cu un keds Nike blauw 
scur. Desconocinan a kibra e bentana pazuid di e cas pa dren- 
ta den e cas. E kedsnan tabata dilanti di e apartamento. Q 


Mata di marihuana haya 
den cura 

JUANA MORTO - Central a haya informacion di Polis di 
Bario, cu na un cas di FCCA, den Juana Morto Complex, tin 
algun mata di marihuana den cura. Polis a bay na e sitio y a 
haya algun mata di marihuana cu no a floria ainda. E doño a 
duna Polis permit pa drenta den su cura y confisca e matanan. 
Central a wordo poni na haltura y tambe Recherche di Nar- 
cotica. Q 

Chauffeur burachi deteni y 
hiba warda di Polis 

SAVANETA— Durante patruya,Polis a topa un Toyota Yaris 
preto, cu ta core ta zwaai riba caminda na haltura di Winter 
Garden Supermarket. Polis a para e chauffeur pa control y a 
nota cu e ta bou di influencia di alcohol. El a bisa cu el a bebe 
algun cerbes y e ta bayendo cas. Mirando cu e ta bou di influ- 
encia di alcohol, Polis a detene y a hib’e warda, y e auto a keda 
warda temporalmente. Q 

Homber ta haci fastioso pa e 
haya su placa 

PALM BEACH— Central a manda Polis na Amsterdam 
Manor Resort pa un homber fastioso. Na e sitio, Polis a papia 
cu e personal di siguridad, kende ta bisa cu e homber N, ta 
haciendo fastioso atrobe. Polis a topa cu N, riba Eagle Beach. 
E1 a bisa cu e homber M, tin cu paga su persona placa, un total 
di shen dollar. E homber N, a bisa cu e homber M, a duna 
solamente 10 dollar. Polis a core cu su persona di e sitio. Q 

PANORAMA 


Hende Muhe riba su dia ta reflexiona 


Bon Dia Aruba a acerca un di 
su abonadonan pa tene un ent- 
revista riba Dia Internacional di 
Hende Muhe. Nos a papia cu sra. 
Teresa Odor-Donata, e ta enfoca 
riba e sacrificio den bida cu hen- 
de muhe mester haci na bienestar 
di su famia. 

Prome cu sra. Odor-Donata a casa, e 
tabata traha den oficina. Pero despues 
cu el a namora y a casa, nan a cum- 
insa forma nan famia. Despues cu 
sra. Odor-Donata a haya su prome 
yiu, e mucha tabata keda cu mama 
di sra. Odor-Donata. Mirando cu su 
mama ta un hende grandi y el a haya 
su di dos yiu, el a dicidi di sacrifica su 
trabou pa ta na cas y guia su yiunan. 
Haciendo esaki e tabata tin e tempo 
pa educa y yuda su yiunan cu les. 


A dura sra. Odor-Donata dos aña pa 
e por a custumbra di no ta traha mas, 
di cual e tabata sinti fastioso di no 
por traha na cas. Esey no a stroba su 
persona pa sigui bay dilanti den bida. 
Loke el a haci ta tuma tempo parti 
mainta pa haci su cosnan, despues di 
merdia zorg pa e muchanan y atardi e 
tabata traha. Algo cu ta importante pa 
sra. Odor-Donata ta cu hende muhe 
y homber ambos mester haci yega na 
acuerdo pa ora ta trata topiconan di 
famia. “Mi ta satisfecho pa tur loke 
mi a haci y a logra,” e ta bisa Bon Dia 
Aruba. 

“Hende muhe ta fuerte mirando 
den ki tur nos ta pasa. Hende muhe 
ta esun cu ta zorg pe cas, zorg pa tur 
cos ta na ordo. Ami tabata esun cu 


tabata zorg pa e muchanan ta baña, 
bon bisti, huiswerk traha, bon educa, 
mientras cu mi casa no tabata haci 
esey. Nos tabata papia pa yega na un 
acuerdo, pero e decision final ora ta- 
bata trata di e muchanan tabata den 
mi man,” sra. Odor-Donata a indica. 

Sra. Odor-Donata no tin un estudio, 
y e ta di acuerdo cu hende muhe por 
traha cualkier trabou pero te na un 
cierto limite. Sacrificio, disciplina y 
amor ta parti di hende muhe. Miran- 
do cu ta traha cierto trabou inacepta- 
bel, pa sra. Odor-Donata esaki no ta 
aceptabel ya cu pe ta importante cu 
hende muhe mester corda riba nan 
balor. 

“Mi ta desea tur hende muhe bida y 
salud, pasenshi, bida ta sacrificio y e 



no ta bay facil. Mi ta desea tur hende 
muhe tur cos bon awe,” sra. Odor- 
Donata a termina. □ 


Sra. Judith Barrera-Winterdaal 


“Hende muhe ta sacrifica su mes pa tur cos” 



Bon Dia Amba a entrevista 
sra. Judith Barrera-Winterdaal, 
kende ta mama di dos yiu y e tin 
dos nieto. Sra. Barrera-Winter- 
daal tabata traha den pacus pero 
despues cu el a haya su yiunan, el 
a opta pa keda cu nan cas pa asi- 
na educa nan. “Nos como hende 
muhe ta sacrifica nos mes pa tur 


cos,” e ta bisa. 

Tabata tin un temporada unda cu e 
tabata traha den supermercado, pero 
despues cu el a opera su bida ta cam- 
bia. Esey ta pone cu pa algun luna e 
no por a traha pero e mester a sacri- 
fica su mes un biaha mas unda cu e 
ta kita for di trabou, ya cu e trabou 
no tabata bon mas pa su lomba. Ber- 
dad su casa tabata zorg pa bin cu e 
entrada pa cubri e gastonan, esaki no 
tabata suficiente. Pa e motibo ey, sra. 
Barrera-Winterdaal ta bay traha bek y 
pa mas cu 15 aña e ta trahando como 
werkster. 

Na mundo tin hendenan muhe cu 
ta traha cierto trabou cu no ta adecua 
pa nan, y na opinion di sra. Barrera- 
Winterdaal hopi di e hendenan muhe 
cu ta haci e trabounan aki ta haci esey 
pa cierto motibo. Esaki porta posibel 
cu nan ta pasando den hopi cos sea 
na nan cas of trabou. Tin di nan no 
tin trabou y ta pasa den yen dificul- 
tad na nan cas, unda cu nan mester 
yuda nan casa, e yiunan mester come 
y esey ta pone cu nan ta haya nan mes 
obliga di haci trabounan cu nan no ta 
desea. Nan no kier haci esey pero pa 
necesidad nan ta haci e trabounan ey. 
Tin hende muhe cu si kier haci e tipo 
di trabounan aki pasobra nan gusta, y 
como hende muhe mester corda cu 


no ta tur gusta haci esey. 

Mañan ta celebrando Dia di Hende 
Muhe Internacional, pero dia 10 
di mei nos lo ta celebrando dia di 
mama. Segun sra. Barrera-Winter- 
daal e diferencia entre e dos dianan 
aki ta cu mañan nos ta recorda kico 
tur hendenan muhe ta haci durante 
henter aña. Con nan ta traha fuerte 
pa asina yuda nan pareha den cas, of 
un mama soltera cu ta zorg pa tur cos 
su so. Tambe ta recorda tur e hen- 
denan muhe cu no ta casa pero cu 
tambe ta traha fuerte sea na su cas of 
trabou. 

Riba e dia di mama ta recorda e amor 
cu un mama ta duna na nan famia 


y yiu, pero tambe con nan ta guia y 
cuida tur esunnan cu ta rond di dje. 

Epoca pa hende muhe a cambia cu 
ta pone hendenan muhe ta traha 
den politica of tin un posicion halto 
den un trabou. Ainda tin algun parti 
mundo cu e muhenan no ta wordo 
balora, pero mayoria parti hendenan 
muhe ta wordo balora mas. Tur e 
cambionan aki pa sra. Barrera-Win- 
terdaal ta un cambio positivo. “Ami 
ta admira e hendenan muhe cu a yega 
asina leu pa traha den un trabou cu 
normalmente homber so ta haci. Nan 
a haya e oportunidad ey y mirando cu 
nan kier a yega asina leu, ami ta apoya 
nan. Un hende muhe cu ta traha un 
trabou manera politica pa mi persona 
no ta facil.” Antes hendenan muhe 
no tabata tin e oportunidad di logra 
nan metanan, pero como cu mundo 
a bira mas moderno hendenan muhe 
tambe tin e oportunidad di yega leu. 
“Ami ta haya cu tur cos ta igual, en- 
tre hende homber y muhe. Muhenan 
tambe por yega di bira president, 
ehecutivo of abogado. Mi ta apoya 
un hende muhe cu kier logra su meta 
100%,’ e ta termina. 

“Mi ta desea tur hende muhe di Aru- 
ba pabien riba boso dia y tur esunnan 
cu tin cu traha mañan riba nos fecha 
aki mi ta bisa boso exito. 



F.A.DA: 

Pabien na nos Hende Muhenan 


E hende muhe, un ser precioso 
crea pa di Dios. 

Muhe por ta nos mama, nos ru- 
man, nos tanta, nos wela, nos pri- 
ma, nos suegra, nos colega y asina 
nos por sigui menciona. 

Dia 8 di maart, dia internacional di 
hende muhe, ta un fecha hopi im- 
portante caminda mundo henter ta 
duna reconocimento y e balor mereci 
na e hende muhe. 


E aña aki ta conmemora e di 104 ani- 
versario di e celebracion aki. 

Dia internacional di hende a crece na 
un dimension mundial. 

E movemento internacional na de- 
fensa di e derechonan di e muhe 
ta creciente y ta ser reforsa pa e or- 
ganisacion di Nacionnan Uni. E 
movemento a contribui tambe pa e 
conmemoracion di e dia internacio- 
nal di hende muhe por ta un punto 


di union pa actividadnan coordina 
na fabor di e derechonan di e hende 
muhe y su participacion na e bida po- 
litico y economico. 

Awe F.A.D.A. kier uni su mes na e 
celebracion precioso aki y desea cada 
hende muhe un caluroso pabien 
ariba nan dia y muy en special na 
tur e hende muhenan laborando na 
FADA! 

Tema pa aña 2015: Make It 
Happen.Q 



International 
Women*s Day 

rich Cu Henter mi Curason 
John Freddy Mo toya Mauri- 
cio Echevery Cortes, Francis 
Tromp 

14 Tipico Macuarima Yar- 
zagaray, Louisette (Setty) 
Aruba Tesoro den Lama Eric 
Rincones Eric Rincones 

15 Un Famia Kock, Ron- 
wayne Stima Ronwayne 
Kock/ Frenk Kock Ronwayne 
Kock 

16 Grupo Union Davis, Jose 
Promose na Aruba Jose Da- 
vid Andy Gomes y Grupo 
Union 

17 Tipico Katatumbo Eras- 
mus Croes, Marcia Aruba Bo 
Ta Mi Alegria Edselyne Figa- 
roa Francis Tromp 

18 Ministerio di Alabansay 
Adoransa 

Gomez Rivadeveira, Vivi- 
enne, 

Montero-Kock Vinessa y 
Judizka Vis-Solognier Aruba 
ta di nos Gomez Rivadeveira, 
Vivienne Raul Piar 

19 Tipico Macuarima Martis, 
Marylu Aruba Perla Precioso 
Eric Rincones Eric Rincones 

20 Inspirashon Folklorico 
Willems, Danniel Ban Gradi- 
cie e la Logre Danillo Vrolijk 
Danny Loefstop 

21 Nos Herencia Eugene Al- 
bertsz Si e por a papia Eugene 
Albertsz Danny Koolman 

22 Tipico Macuarima Croes, 
Rose-Ann Nos Orguyo, Nos 
Bandera Fernando Dirksen 
Tipico Macuarima.Q 


Despues di 3 anochi di 
pre final di e Festival Un 
Canto na Nos Himno y 
Bandera, organisa pa Fun- 
dacion pa Festivalnan di 
Folklore, Himno y Ban- 
dera y Dande, Comision 
Promove Cultura y den 
colaboracion cu Min- 
isterio di Cultura, De- 
partamento di Cultura 
y Comision Celebracion 
Dianan Nacional, nos ta 
anuncia e finalistanan pa 
e anochinan final diasabra 
y diadomingo. 

Prome cu e muchanan pero 
tambe e adultonan por a 
competi, nan mester a pre- 
para nan mes bon. Un can- 
tidad di persona a participa, 
pero esunnan cu ta mas miho 
ta avansa. Si abo kier mira 
kendenan lo gana e aña aki, 
bo por presenta diadomingo 
pa e fmal. 

Aki ta e resultadonan: 


Categoria 7-9 

1 Tipico Alegre Cadushi 
Largo Zarel Y & Xenon D. 
Comer cu Comper Lurena 
Schwengle Danny Koolman/ 
Robert Thiel 

2 Talentoso Loefstop Sendy 
Un Biaha mas Gino Pan- 
neflek Gino Panneflek/Den- 
ny Loefstop 

3 Tipico Katatumbo Libiee, 
Asia Saludami Edselyn Figa- 
roa Giendrick Boekhoudt 


4 Alma Folklorico McCol- 
lum, Jeshua Aruba cu Or- 
guyo Mitsy Willems Xavier 
Croes 

5 Tipico Macuarima Rinco- 
nes, Evanielle Mi ta feliz 


Ryma Rincones-van der 
linde Everick Rincones 

Categoria 10-12 

1 Tipico Alegre Kadushi Lar- 
go Dijkhoff, Jair Ferdinand 
Bo Pueblo su Alegria Jelitza 
Croes Robert Thiel 

2 Melodia Erasmus, Dyantha 
Mi Bandera Armando Villas- 
mil Armando Villasmil 

3 Talentoso Croes, Jayleen 
Gosa Jaderick Croes Jaderick 
Croes 

4 Melodia Hernandez, Ray- 
drick Rey di Cultura Rubin 
Ponson Rubin Ponson 

5 Un Famia Kock, Zhaisky 
Ban traha Pe Frenk Kock 
Ronwayne Kock 

Categoria 13-17 

1 Tipico Macuarima Hernan- 
dez, Ivienne Ta nos ta Aruba 
Marlene van der Linda / El- 
ton TrimonElton Trimon/ 
Eric Rincones 

2 Melodia Trimon, Kiziah 
Cu un dolor na mi Curason 
Danilo Vrolijk Rubin Ponson 

3 Tipico Alegre Kadushi 
Largo Croes, Jonathan Nos 
pueblo tey Sali Celebra Dani- 
lo Vrolijk Tico Kelly 

4 Tipico Katatumbo Eras- 
mus, Cindy Celine Si un 
dia Marcia Erasmus-Croes 
Giendrick Boekhoudt 

5 Tipico Savaneta Falconi, 


Festival Un Canto na Nos 
Himno y Bandera 2015 


Zaina Emocion, Sensacion, 
Inspiracion Jadrick Croes 
Jadrick Croes / Franklin Fal- 
coni Jr. 

6 Melodia Villasmil, Kayla 
Mi Aruba Armando Villasmil 
Armando Villasmil 

7 Tipico Katatumbo Vrolijk 
Mary-Jane E mas Bunita Ed- 
selyne Figaroa. John Freddy 
Montoya Francis Tromp 

8 Tipico Katatumbo Hernan- 
dez, Jerwin Mi ta wak mi mes 
John Freddy Montoya Milly 
Hernandez 

9 G.I.G (God's Inspired 
Group) Maduro, Genesis E 


jk, Gabriela Mi a sembra un 
Simia John Freddy Montaya 
Frederico Martes/ Edselyn 
Figaroa 

5 Tipico Alegre Kadushi Lar- 
go Kelly, Jason Diploma Cul- 
tural Jelitza Croes Tico Kelly/ 
Lionel Croes 

6 Paranda ta nos Haydy 
Boekhoudt Entrega bo Amor 
John Freddy Montoya/ Edse- 
lyn Figaroa Dimitri Frans 

7 Delicious Salomon, Jurick 
Pensando Riba Aruba Ed- 
selyn Figaroa/ John Freddy 
MontoyaRonwayne Kock 

8 Strea di Jara Kenduard 
Henriquez Un pintor Abel & 
Kenduard Henriquez Benito 
Loefstop 

9 Francis y su grupo Jacobs, 
John Francis Arubiano nos 
tur ta Francis Jacobs John 
Francis Jacobs 

10 Tipico Alegre Kadushi 
Largo Geerman, Emilee Fu- 
turo Arubiano Jelitza Croes/ 
Micheal Angelo Koolman- 
Micheal Angelo Koolman 

11 Macuarima Krozendijk, 
Veloushka Mas di un Can- 
cion Edselyn Figaroa / John 
Freddy Montoya Leonardo 


Creacion mas bunita G.I.G 
(God's Inspired Group) Can- 
dred "Shuby” Lanoy 
10 Nos Herencia Lizama- 
rie Lacle Canta pa mi trupial 
Lurena Schwengle Danny 
Koolman 

Categoria adulto 

1 Alma Folklorico Marin, 
Margaret Lagami ta Jaderick 
Croes Jaderick Croes 

2 Tsunami Almary, Mitchel 
No paga e calor John Freddy 
Montoya/ Edselyn Figaroa 
Micheal Odor 

3 Zjilea Linde van der, Mar- 
lene Lanta Ariba Arubianon- 
an Elton Trimon Micheal 
Odor 

4 Alma Folklorico Krozendi- 


Orman / Tipico Macuarima 

12 Macuarima Angela Ghis- 
lady Contami Jaderick Croes 
Jaderick Croes 

13 Ritmo y mas Kock, Jer- 

Muhenan miyonario segun lista di Forbes 

Personanan cu mas di mil miyon di dollar 


Ya no ta novedad cu Bill 
Gates, Carlos Slim y War- 
ren Buffett ta figura den e 
tres prome luga di e lista 
miyonario cu e revista 
Forbes ta realisa tur aña. 

E tres figuranan aki ta man- 
tene e puesto aki di cual nan 
ta cambia segun turno. Den e 
publicacion reciente di e fa- 
moso lista, Gates ta na prome 
luga cu 79.200 miyon di dol- 
lar. 


Di otro banda ta curioso di 
por mira cu hendenan muhe 
ta riba e lista aki. No tin hopi, 
segun Forbes. 197 di esun- 
nan mas rico di mundo ta di 
e sexo femenino y e grupo 
chikito aki tin na prome luga 
Christy Walton, heredero di 
e cadena Walmart, kende un 
biaha mas ta na di 8 luga. 

Christy Walton ta den e top 
dies cu un suma di 41.700 
miyon di dollar, hunto cu e 


Frances Liliane Bettencourt, 
kende a logra un gran parti 
di su rikesa cu e compania 
di cosmetico L’Oreal. Bet- 
tencourt ta na dies luga cu 
40.100 miyon di dollar. 

Alice Walton, kende tam- 
be ta heredero di e cadena 
Walmart, ta na di tres luga 
entre e hendenan muhe y ta 
wordo sigui pa Jacqueline 
Mars y Gina Rinehart, cu ne- 
goshinan den e sector minero 

y Susanne Klatten, heredero 
di BMW. Aunke algun di nan 
bida a smile cu nan ya cu nan 
a hereda fortuna y negoshi di 
nan mayornan, mientras cu 
otro a traha duro den e mun- 
do empresarial. 

Ken nan ta? 

E heredero Christy Walton di 
60 aña, a prefera di dedica su 
mes mas na regala su placa na 
hende den necesidad cu in- 
verti den e negoshi familiar 
di su casa (cadena Walmart). 
E ta apoya varios causa social 
y cultural, specialmente des- 
de cu su bida a dal un buelta 
radical ora cu e tabata casi pa 
muri pa un neumonia grave. 

Liliane Bettencourt, huer- 
fano di mama desde cu e 
tabata tin 5 aña y awe cu 92 
aña, a traha desde cu e tabata 
tin 15 aña den e empresa di 
cosmetico di su tata y esaki 
a duna Bettencourt e move- 


cionnan corecto di e multi- 
nacional manera e cumpra- 
mento di Garnier den añanan 
60, of di Lancóme, Biotherm 
y Vichy. 

E di tres muhe mas rico di 
mundo, ta e ruman chikito di 
e casa di Christy, esta Alice, 
cu 66 aña. E ta economista y 
a dedica su mes na negoshi; e 
tabata analista fmanciero y e 
tabata tin trabounan di direc- 
torado den sector importante 
di banco. E gusta core cabay 
na su rancho na Texas. 

Otro miyonario ta Jacqueline 
Mars, cu ta bin di e mundo di 
cos dushi, ora cu e el a hereda 
e negoshi cu su tata a dedica 
na comestibel, hunto cu su 
dos ruman. 

Cu 76 aña, e ta miembro di 
e hunta directiva pero no ta 
participa hopi mas den e ad- 
ministracion di e negoshi y e 
ta prefera actividadnan cul- 
tural. Q 

Elton L. Lioe-A-Tjam: 

Abuso legal 


Luna pasa e relacionista 
publico di e Servicio di 
Impuesto, Sra. Mervely 
Romano, a trece na nos 
atencion cu mayoria di 
comerciante no ta in- 
clui e Impuesto di Salud 
(BAZV) den e prijs di nan 
producto y cu esaki no ta 
corecto y hasta e ta contra 
e ley. 

Pasobra e consumidor mester 
paga e prijs cu e producto ta 
costa y no na caha pone un 
adicional 1.5% pa BBO y un 
1% pa BAZV. 

Ora bo ta kere cu esaki lo a 
capta e atencion di nos gober- 
nantenan of parlamentarion- 
an pa coregi e eror aki den e 
ley y asina para e abuso aki, 


ata ayera e mesun relacionista 
publico ta trece e mesun tema 
den prensa. Solo e biaha aki el 
a agrega, segun e publicacion 
cu a sali den prensa skirbi: 
damentablemente Departa- 
mento di Impuesto no tin in- 
strumento legal pa sanciona e 
comerciante. E ley no ta duna 
un sancion riba e parti aki y 
como tal nan no por actua’. 

For di luna pasa tur hende na 
Aruba a haya sa cu un acto 
ilegal ta wordo cometi y ain- 
da nada a wordo haci pa para 
e infraccion di ley aki. E ta 
parce cu e acto ilegal aki no ta 
suficiente importante pa nos 
gobierno of parlamento pa 
atende cu esey of cu kisas nan 
ta asumi cu manera e custum- 
ber ta, cu despues di tempo e 



pueblo lo lubida atrobe y nan 
lo custumbra di paga e 2.5% 
adicional di impuesto. 


Uzando e ‘Tabla Estadis- 
tica di december 2014, cu a 
wordo mehora 3 di februari 
2015’ di Banco Central, nos 
por haci un calculacion cu 
den e prome dos luna di e aña 
aki, minimal 26 miyon florin 
a wordo cobra di un forma 
ilegal. 

Awor imagina bo persona 
cu si abo lo a haci algo simi- 


Estudio a revela cuanto e penis 
di tamaño normal ta midi 


Investigacion di King’s 
College London tambe a 
conclui cual ta e grandura 
promedio di e organo aki. 
Un meta analisis (estudio 
di hopi estudio cientifico) 
a demostra cu e tamaño 
promedio di e penis den 
ereccion di hende homber 
ta di 3,12 centimetro. 

Ademas di esey, y di acuerdo 
cu investigadonan di King's 
College di London, cu a 
tuma como base 17 estudio 
cu a inclui informacion di 
15.500 homber, e largura di 
un penis den descanso tin un 
promedio di 9,16 centimetro, 
mientras cu esun di un den 
descanso gerek ta 13,24 cen- 
timeter. 

Di mes un forma, nan a 
evalua e circunferencia di e 
organo aki, cu ta di 9,31 cen- 


timetro den descanso y 11,66 
centimetro den ereccion. 

E informacion, publica den 
e revista specialisa di urolo- 
gia 'BJU Internationar, por 
resulta util pa conseha hende 
homber cu ta preocupa pa e 
tamaño di su organo sexual. 

E estudio aki, cu a bira e 
prome di e tipo aki cu a wor- 
do efectua cu e conocemento 
rigoroso di e metodo cienti- 
fico, tambe a comproba cu ta 
hopi zwak pa comproba cu 
tin un corelacion entre e lar- 
gura di e penis den ereccion y 
e haltura di e persona. 

E atencion di e investiga- 
donan a cay riba e echo cu e 
mita di e hendenan homber 
cu a wordo analisa den e es- 
tudio, a resulta cu largura di 
nan organo sexual ta bou di 


promedio cu a wordo estab- 
leci. Es decir, cu por a deduci 
cu mita di e poblacion no ta 
yega e midi normal. 

Ta bale la pena anota cu may- 
oria di e hendenan homber 
cu nan informacion a wordo 
inclui den e analisis di estu- 
dio, ta di e region Caucaso of 
ta bini di Medio Oriente (di 
rasa blanco of Indo Europeo). 

Na e hallazgo aki nan ta añadi 
otro investigacion manera 
esun di e Universidad di Tu- 
rin (Italia), cu ta adverti cu 
hende homber ta preocupa 
su mes mas pa e dimension di 
e organo sexual masculino cu 
pa hende muhe. Esey ta spli- 
ca e buscamento constante pa 
haci cirugianan pa por haci e 
penis bira mas grandi. 

Den e mes un investigacion 


PENSA 



lar contra ley kico lo a wor- 
do haci cu bo persona. Pero 
te cu awe tur gobernante y 
parlamentario ta keto riba e 
asunto aki. Nan ta keto pa- 
sobra nan no kier admiti cu e 
ley aki cu nan a pasa lihe den 
Parlamento tin un elemento 
di abuso aden y saliendo afo 
pa admiti esaki lo mustra di 
nobo cu nan no ta lesa e ley- 
nan cu ta wordo treci den 
Parlamento of realmente nan 
no ta worry? 

Dicon nan no ta sali awor na 
defensa di e pueblo pa admiti 
y coregi e eror aki manera nan 
sa di haci ora e ta trata nan 
asuntonan personal, ta keda 
remarcabel y cuestionabel. 
Ora nan por score un punto 
riba nan oponente politico of 


purba di manipula e pueblo, 
nan t’ey. Pero awor den un 
asunto manera esaki unda 
e pueblo sa cu intencional- 
mente un delito ta wordo co- 
meti cada biaha cu nan cum- 
pra un producto of paga pa 
un servicio, NO. Un corec- 
cion den e ley aki por preveni 
cu mensualmente minimal 
13 miyon ta wordo saca bru- 
talmente for di pueblo su 
cartera y asina mehora e forsa 
di compra di e consumidor. 
Esaki ta un 13 miyon adicio- 
nal cu ta wordo kita mensu- 
almente di forma ilegal for 
di pueblo. Ban wak si tambe 
den 6 minuut nos gobernante 
y parlamentario por para e 
acto ilegal aki adaptando e ley 
den e dianan venidero. □ 



ta wordo raporta cu un di e 
operacionnan mas comun ta 
e cortamento di e ligamento 
rond di e penis na e parti 
paden di e curpa humano, cu 
ta contribui cu un aumento 
di e largura di entre 1,3 y 2,5 
centimetro. 

A pesar di e intervencion di 
cirugia aki, e investigadonan 


ta indica, cu un grupo di 121 
homber cu a pasa den e op- 
eracion aki, e mayoria a de- 
clara cu nan ta desapunta y 
mal contento cu e resultado. 
Principalmente pasobra al- 
gun a manifesta cu ora nan 
tin un ereccion e penis ta para 
den un angulo raro y incluso 
nan a bay atras den nan ac- 
tividad sexual. □ 

Polis cu mas amigo na Centro Man Na Obra 



ORANJESTAD - E de- 
partamento di comunica- 
cion y prevencion di cri- 
men di Cuerpo di Polis 
recientemente a organisa 
un charla special riba e 
tema “gang” na un grupo 
di amigo cu tabata hopi 
contento di ricibi nan. Ta 
trata aki di miembronan, 
specialmente hobennan, 
di Centro Man na Obra. 

Considerando cu algun cli- 
ente di Centro Man Na 
Obra a bin den contacto cu 
personanan cu a acerca nan 
cu menos bon intencion y a 
causa cu nan haya nan mes 
den problema, e lidernan di e 
centro a dicidi cu tin cu tuma 
algun paso pa haci nan mas 
duro 

, o sea mas fuerte, contra e 
tipo di incidentenan aki. E 
lidernan a tuma contacto cu 


Polis, pa organisa un lec- 
tura y presentacion tocante e 
fenomeno di “gang”. 

John Larmonie a splica cu no 
ta asina cu e clientenan ta un 
grupo mucho grandi pa gang, 
pero si algun hoben entre nan 
ya caba a haya nan mes den 
problema pa via di e gangnan 





riba caya. E incidentenan aki 
ta no desea, pasobra ta tuma 
personanan inocente y ta 
probecha di nan bon curason. 

“Nan sa basicamente cu ta 
cosnan negativo, cosnan cu 
nan mester nenga, pasobra 
lastimamente nos tin cu bisa 
cu den pasado tin hendenan 
cu a haci mal uzo di e clien- 
tenan aki door cu nan ta hen- 
denan cu ta facil pa influen- 
cia pa manda nan bay horta, 
pa bay cumpra droga of haci 
cosnan cu no ta bon,” segun 
John Larmonie ta splica. 

E experto riba tereno di pre- 
vencion di crimen a bisa cu 
el a duna un splicacion sim- 
pel tocante e situacionnan no 
desea cu e clientenan mester 
keda leu di dje; kico e clien- 
tenan por y mester haci pa 


para mas fuerte y evita cu nan 
ta haya nan mes envolvi. E 
mensahe importante tabata 
cu e gruponan cu ta cana riba 
caya ta haci malo, ta algo neg- 
ativo y mester keda leu for di 
nan. 

“E clientenan tabata masha 
contento mes di mira nos, e 
interaccion tabata hopi du- 


shi. E tabata un experiencia 
diferente pa nos, pasobra nos 
ta custumbra di duna charla 
tin biaha na instancianan of 
na scolnan, pero e ambiente 
ta un tiki mas diferente. Mi 
por bisa e tabata hopi great!” 
di acuerdo cu John Larmo- 
nie di e departamento di pre- 
vencion di Cuerpo Policial 
Aruba.Q 



Comercio ta sostene idea innovativo pa 

recauda fondo 


ORANJESTAD - Un ani- 
mo enorme; esey ta loke 
BlCommunity a haya si- 
man pasa despues di a 
haci nan presentacion 
oficial. Como organisado 
di e evento AWACadabra, 
nan ta hopi contento pa 
e atencion ricibi tanto di 
organisacionnan, patro- 
cinadonan y comunidad 
en general pa atende e 
evento. Esaki ta priminti 
di bira algo grandi, pa 
cual for di awor kier yama 


danki. 

Na scolnan, muchanan ta 
bisando otro cu e luga pa ta 
diadomingo 8 di maart, ta 
Eagle Beach. Entre lOor di 
mainta y 6or di atardi lo tin 
diferente wega un ambiente 
masha dushi pa gosa di dje. 
Tin 10 diferente atraccion 
confirma. Cada atraccion ta 
combina cu un organisacion 
social y riba nan mes tambe 
ta haciendo promocion pa e 
actividad aki. 


Stingray Swimming Team 
Aruba ta na e dos Inflatable 
Dino Jumps cu Water Slide, 
e Dino Jump di Pirata y esun 
di Princess ta na encargo di 
Tiger Taekwondo Academy 
Aruba, e cuater Trampolin ta 
pa Aruba Reef Care. Pa loke 
ta e Bumper Boats, nan ta 
beneficia Stichting Mi Por, e 
Kiddie Dino Jump ta pa Ani- 
mal Rights Aruba, mientras 
cu e Gladiator Ring ta rep- 
resenta pa Fundacion Move- 
miento Ta Bida. 

Tambe tin e Carousel grandi 
na beneficio di Aruba Don- 
key Sanctuary, e Bubble Soc- 
cer na fabor di S.V. Caravel; 
sin laga afo e Schiet Stoel 
Pool pa Fundacion Autismo 
Aruba y e Pony Walk pa Fun- 
dacion Cas Eliezer. 

Ora cu un mucha kier dis- 
fruta di un atraccion, e ta paga 
un suma chikito cu ta bay di- 
rectamente pa e fundacion of 
organisacion ey. Prijsnan lo 
varia depende di e atraccion. 

Ademas di e atraccion, ta bon 
pa menciona cu ta bay tin su- 
ficiente tent y stoel pa sinta 
den sombra, ora cu desea 
esaki y tambe bar y cushina 
bon surti. 

Tur esaki ta posibel danki na 
e contribucion valioso di em- 
presa y comercio local. En- 
tre e patrocinadonan registra 
te aworaki, por menciona 
Arubabank, Ritz, Big Wheel 
Lottery,Wendy’s, Interport, 
Sbarro, D.O.W., 24ora. 






com,InterPrint, Co.Lab, 
Kloes Kock & Partners, Ver- 
bum Works, Urgent Care 
Aruba y Tropical Bottling 
Company. 

Un biaha mas, BlCommu- 
nity ta invita un y tur diado- 
mingo dia 8 di maart pa bin 
disfruta di un dia di ‘AwaCa- 
dabra’ mientras na mesun 
momento ta yuda funda- 
cionnan local yuda nos tur. 

Pa mas informacion, bishita 
www. awacadabra. com. Q 

Kiwanis Cluh ofYoung Professionals Aruha cuproyecto 

“Siman di Placa Chikito” 


Cuminsando dia 9 di 
maart Kiwanis Club of 
Young Professionals Aru- 
ba ta start cu un proyecto 
hopi importante pa e co- 
munidad di Aruba. Ta 
trata aki di un programa 
cu lo educa muchanan di 



scolnan basico riba e top- 
ico di placa. E programa 
ta hiba e nomber di “Placa 
Chikito” y lo wordo duna 
por medio di un curso na 
muchanan di scolnan ba- 
sico na Aruba. 

E iniciativa aki a bini despues 
cu Banco Central di Aruba 
a publica cifranan alarmante 
di e estado financiero di cas- 
nan na Aruba. Esaki a haci 
cu Kiwanis Club of Young 
Professionals Aruba a dicidi 
di inverti den un programa 
di educacion fmanciero cu 
por yuda e muchanan pa ta 
miho prepara den futuro ora 
di anda cu placa. 

E siman di placa chikito mes 
tin como rol tambe pa por 
crea un conscientisacion na- 


cional pa stimula mayor nan 
pa educa nan yiunan riba e 
topiconan fmanciero. Por 
ehempel: Entrada Propio, 
Spaar, Gasta Placa y Com- 
parti Placa. 

E forma con lo yega na tanto 
e muchanan como e mayor- 
nan tapa duna sesionnan cor- 
tico na e scolnan basico unda 
lo educa e muchanan e balor 
di placa, uzo di placa y circu- 
lacion di placa. Lo haci uzo di 
medionan di comunicacion 
tambe pa yega na e comuni- 
dad general. 

Pa por ehecuta e “Siman di 
Placa Chikito” a ricibi hopi 
bon colaboracion di e patro- 
cinadonan principal cual ta 
Aruba Bank, CaribbeanMer- 
cantile Bank, ENNIA, RBC 




Royal Bank. Kiwanis Club 
of Young Profesionals tambe 
ta hopi gradici na e sosten di 
Aruba Bankers Association y 
su Excelencia Gobernador di 
Aruba kende lo ta efectua e 
apertura di e “Siman di Placa 
Chikito”. 

Kiwanis Club of Young Pro- 
fessionals Aruba ta un club 
hopi activo yudando comu- 
nidad den diferente forma. 
Durante henter aña Kiwanis 
Young Professionals Aruba, 
miho conoci como KYPA ta 


organisa diferente proyecto 
como tambe eventonan pa 
recauda fondo. 

E club ta consisti ta pro- 
fesionalnan hoben cu tin e 
ambicion y curason pa traha 
pa comunidad. KYPA a yuda 
diferente fundacion den pas- 
ado manera Favi, Fada, Casa 
Cuna pa menciona algun. 

E club ta enfoca hopi riba bi- 
enestar di nos Muchanan y 
tambe ta haci Proyecto di Ser- 
vicio y asina ta yuda diferente 
grupo den nos comunidad.Q 



Scol Basico Mon Plaisir 

Un idea pa stimula y inspira pa siña 
mas di mundo 



ORANJESTAD -Durante 
un exposicion di arte bibo, 
e muchanan di Juffrouw 
Murielle Brown-Roos y 
Juffrouw Perlishka Lock- 
hart di klas seis di Scol Ba- 
sico Mon Plaisir a crea un 
Madame Tussauds Mu- 
seum a base di e serie di 
buki "Who Was? Who is? 
What was?" Den ballroom 
di Ritz Carlton hotel. 

Cada studiante mester a kies 
un personahe y haci nan in- 
vestigacion di un tema pa asi- 


na por presente na e publico 
presente. 

Un idea tremendo cu sin 
duda ta habri e horizonte di 
nos hobennan, ta stimula y 
inspira nan pa siña mas di 
mundo, historia y persona- 
henan valioso. 

Na un manera hopi creativo, 
interactivo y cu hopi entusi- 
asmo cada mucha a presenta 
nan resultado fmal. 

E anochi a sirbi tambe pa re- 
cauda fondo pa e fundacion 
cu ta stimula lesamento: 

Bon Nochi Drumi Dushi. □ 

• 2 bleki (12 Oz.) di luncheon meat 

• 4 cuchara grandi di jam di apricot 

• 2 cuchara grandi di mosterd 

• 1/8 telep di clabo mula (ground 
clove) 

• 2 bleki grandi di peach halves 


Sudoku BON DIA, train bo mente 

Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. Pa resolve bo 
ta pone number den cada 


cuadra di tal forma cu cada rij 
crusa of bay abou tin e num- 
ber un solo biaha. 

Tambe den cada cuadra 
chikito compara cu esun mas 
grandi tambe tin e number- 


nan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 



Preparacion: 


Corta e luncheon meat na slice no mucho 
diki. Pone nan tras di otro of sea cu un 
slice ta drumi ariba otro. Den un bowl of 
comchi mescla e jam, mosterdy clabo 
mula. Hunta e mescla aki ariba y meimei 
di e slice nan di luncheon meat. Sende e 
forno na 350 grado y horna nan pa 20 
minuut. Pone e mita peachnan rond di e 
luncheon meaty horna nan pa 10 minuut 

NA WARDA 

Oranjestad 


Maart 7 Dr. Dassen 
Maart 8 Dr. Yagua-Fingal 


EMERGENCIA 

911 



•e 


POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLISTIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 

Oranjestad: EagleTel: 587-9011 
San Nicolas: Aloe Tel: 584-4606 


SERVICES 


INFORAAATION 

SETAR 

TAXI 

TAXI-TAS 
PROF. TAXI 
TAXI D.TS. 
SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 


March 9 

Monarch 

Zuiderdam 



MORTUARIO 

AD Patres 584-2299 

Aurora 588-6699 

Mementomori 583-3358 

The niive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaronteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 

Respetami 

_Tel^5_82-44_33_ 

Diabetic Foundation 
Arubano 

_Telj_5_83-38_08_ 

Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 
Foundotion 
Tel: 583-5400 


Caribbean 

Cinemas 


100°°Digital HD 


I 


iiaaaaa ■■■ ■ ■ 

.!•• 

MEOAPLEX'8' 

carib6éancinemas.com/aruba 




LIKE OUR NEW FACEBOOK PAGE 

lCaribbean Cinemas Aruba ~l Q 




VINCE VAUGHN | DAVE FRANCO 


MON-THURS 4:00 | 5:35 | 7:35 | 9:35 
FRI 4:00 I 5:35 | 7:35 | 9:35 | 11:35 
SAT3:35 | 5:35 | 7:35 | 9:35 | 11:35 
SUN & HOL 3:35 | 5:35 | 7:35 | 9:35 


0 







SHARLTO COPLEY | DEV PATEL 


CHAPPiE 

MON-THURS 5:35 | 8:10 
FRI 5:35 | 8:10 | 10:45 
SAT3:00 | 5:35 | 8:10 | 10:45 
SUN & HOL 3:00 | 5:35 | 8:10 [r] 

MON-THURS4:10 | 6:45 | 9:20 
FRI 4:10 I 6:45 | 9:20 | 11:55 
SAT 1:50 I 4:10 I 6:45 | 9:20 | 11:55 
SUN &HOL 1:50 | 4:10 | 6:45 | 9:20 



KEVIN COSTNER | MARIA BELLO 


McFARLAND 

USA 




MON-THURS 3:50 | 6:30 | 9:10 
FRI 3:50 | 6:30 | 9:10 
SAT3:50 | 6:30 | 9:10 
SUN & HOL 3:50 | 6:30 | 9:10 



WILL SMITH I MARGOT ROBBIE 




f 


o c u s 


WITH SPANISH SUBTITLES 
MON-THURS 4:50 | 7:10 | 9:30 
FRI 4:50 | 7:10 | 9:30 | 11:50 
SAT 2:30 | 4:50 | 7:10 | 9:30 | 11:50 
SUN & HOL 2:30 | 4:50 | 7:10 | 9:30 


0 


COLIN FIRTH | TARON EGERTON ■■ ANTONIO BANDERAS | TOM KENNY 


I Kingsman 

S TKE 5ECHET EEHVICE 

^-- . - . -.-.-.^ 


0 


MON-THURS 4:00 | 6:25 | 9:10 
FRI4:00 I 6:25 | 9:10 
SAT4:00 | 6:25 | 9:10 
SUN&HOL4:00 | 6:25 | 9:10 



3 D 


3D VERSION 
MON-THURS 4:20 | 8:35 
FRI 4:20 | 8:35 | 10:45 
SAT4:20 | 8:35 | 10:45 
SUN & HOL 4:20 | 8:35 
2D VERSION 
MON-FRI 6:30 
SAT2:10 I 6:30 
SUN &HOL2:10 | 6:30 


[p^ 


GINNIFERGOODWIN | MAE WHITMAN 


{ink 

Legend of the 

^]S^VER^AST 


SAT 2:00 
SUN & HOL 2:00 




DAKOTA JOHNSON | JAMIE DORNAN 


FIFTY SHADES 

OFGREY 

MON-THURS 4:05 | 6:45 | 9:25 

FRI 4:05 | 6:45 | 9:25 [^ 

SAT SAT 1:50 | 4:05 | 6:45 | 9:25 
SUN & HOL 1:50 | 4:05 | 6:45 | 9:25 ^ 


f STARTING NEXT WEEK | RUN ALL NIGHT • THE 

f CINDERELLA > THE SECOND BEST MARIGOLD HOTEL 


Download our NEW APP é AppStore |[►*■ Google play 


Palm Beach Plaza | Aruba | 586-0074 


COBBLER^ 

iJ 






Atende mas bo bida amoroso, Aries. Ta 
posibel cu bo no ta poniendo atencion 
fei di e punto di bista concreto cu ta 
merece dunando e tempo cu e ta rekeri. 
Number: 11, 27, 36 44. 


Ta surgi algo di pasado cu lo haci bo re- 
flexiona. Lo bay bin algun recuerdo di 
pasado cu por haci bo inkieto bo, hasta 
un encuentro of un noticia di un hende 
cu no ta interesa bo corda. Number: 10, 

Taujro 26 , 34 42. 

Lo yega loke pa basta tempo bo a spera 
di ricibi. Tuma bentaha den un tardansa 
di un plan of proyecto pa reevalua loke 
lo bo bay haci y despues realisa e proyec- 
to cu mayor posibilidad nan di exito. 
Number: 9, 25, 33 41. 



Geminis 


Pensa bon prome cu bay pa algo nobo. 
Tene bo mente habri pa tur opcion. No 
laga bo mes envolve pa fantasianan eco- 
nomico of pa palabranan di hende ma- 
nipulado. Number: 8, 24, 32 40. 



Cancer 


Luna den bo aura ta sigui accentuando 
su influencia. E tono apasiona cu ta en- 
volve bo cu e transito di Luna den bo 
signo awe ta sigui vigente. Amor ta ba- 
tiendo porta. Number: 7, 23, 31 39. 



Lee 


Reflexiona prome cu tuma un decision 
importante. E exito di loke bo logra 
haya ta basa riba bo actitud madura, 
pero resolvi y sin basila. Pronto lo bo 
tuma un decision importante. Num- 
ber: 6, 22, 30 38. 


Lo bo supera situacionnan cu a trece bo 
abou. Basilon lo caba y lo bo concentra 
den bo bida amoroso di un forma dici- 
dido y feliz. Lo bo por concentra den 
energia. Number: 5, 21, 29 37. 



Libra 


Ta ripiti un episodio di pasado cu a sat- 
isface bo. Atende e yamada di telefon ey, 
e cita of mensahe pasobra den nan lo bay 
tin indicacionnan positivo pa saca dilanti 
bo bida. Number: 4, 20, 28 36. 



Scorpio 


Durante e proximo dianan aki lo bo 
bay biba un tipo di experiencia dife- 
rente. Esaki por ta hunto cu e persona 
cu ta comparti bo bida, si bo tin pareha, 
mescos banda esun cu bo a caba di con- 
oce. Number: 14, 30, 38 46. 



Sagitario 


Bo ta hala rosea hunto den bo bida amo- 
roso. Ta trata di un dia hopi agradabel ca- 
minda lo bo bay hala un rosea profundo 
den bo bida amoroso cu aunke bo ta bo so, 
lo bo ta gosando bo independencia emo- 
cional. Number: 4, 23, 33 40. 



Capricornio 


Lo bo regla tur cos cu bo flexibilidad 
mental. Awe lo bay ta un dia exitoso, un 
dia cu lo bo ricibi invitacion y ofertanan. 
Lo bo bay tin den bo mannan opcionnan 
pa dirigi lo saludabel den bo bida. Num- 
ber: 14, 24,3146. 



Aquario 


Despues di cierto encuentro, cosnan no 
lo ta igual. Lo bo cuminsa cu un etapa ca- 
minda lo bo bay pone den practica loke bo 
tabata idea, e ideanan cu bo tin posibilidad 
existente den bo man. Number: 9, 32, 24, 
41 42. 
























































































Conoce Hulk, e pitbull mas grandi di mundo 



E cacho tin un tamaño 
hasta tres biaha mas gran- 
di cu cualke otro di su 
rasa. 

Cu 79 kilo y apenas 17 luna, 
probablemente Hulk ta e pit- 
bull mas grandi di mundo. 
Ora cu e para riba su dos 
pata e ta supera den grandura 
hasta su doñonan, Marlon y 
Lisa Grennan, cu ta biba na 
New Hampshire, na Estados 
Unidos. 

E yiu di e doño tin tres aña. 
Asina mes y aunke cu algun 
pitbull tin mala fama, e cacho 
hopi biaha ta keda na encargo 
y ta cuida Jordan, cu ta leu di 
tin miedo di dje, e ta hunga 
cu su mascota y hasta e ta 
subi riba dje. 

”E tipo di cachonan ey ta hopi 
balansa y gentil, nan ta cacho 
cu ta gusta mucha”, Marlon 
Brennan ta conta den un en- 
trevista cu e corant Britanico 
Daily Mail. "Mi no ta kere cu 
ta iresponsabel pa hende tin 
pitbull y yiu. Nan ta cacho 
manera tur otro”, e ta agrega. 

Sinembargo, e doño di Hulk 


ta admiti cu si pa un motibo 
of otro e cacho dicidi di ataca, 
sigur e lo por mata e persona 
ey. Segun e famia Grennan e 
mascota a crece masha tanto 
despues cu el a cuminsa train 
pa keda den forma. E ta pasa 
den un training rigoroso den 
gym”. 

E dieta di Hulk ta rico na pro- 
teina y e ta inclui suplimento 
y hasta dos kilo di carni pa 
dia. Tur e cosnan ey hunto a 
haci Hulk crece te hasta casi 
80 kilo, lo cual e ta pisa. Hulk 
tin un tamaño di hasta tres 
biaha mas grandi cu cualke 
otro pitbull. 


Marlon y Lisa Grennan a 
funda ‘Dark Dynasty K9s’, 
cu ta specialisa den cria e 
cachonan di siguridad mas 
temi, pa cual e famia ta haci 
uzo di un 60 hectar di tereno 
cu nan a converti den un cria 
di cacho despues cu Marlon a 
stop cu boxeo despues cu el a 
sufri un lesion. 

Aunke cu e ta un empresa 
Noord Americano, Marlon 
ta indica cu mayoria di su 
clientenan no ta residente 
di Estados Unidos, sino mas 
bien luganan den exterior, 
manera Africa. “Eynan tin un 
cacho pa proteccion ta indis- 
pensabel” Marlon a bisa.Q 























































